BREAKING: Velaa Muvahzafunah Kuriah Vure Bodu Musaara Eh Dheyn Ninmaifi - Vaguthu\nމާލެ އިން ފައްސިވާ މީހުންގެ އަދަދު މައްޗަށް! - 10 ގަޑިއިރު ކުރިން\nވެލާގެ މުވައްޒަފުންނަށް ކުރިއަށް ވުރެ ބޮޑު މުސާރައެއް ދޭން ނިންމައިފި\nނ. އަތޮޅުގައި އޮންނަ ވެލާ ޕްރައިވެޓް އައިލެންޑް\nނ. އަތޮޅުގައި އޮންނަ ވެލާ ޕްރައިވެޓް އައިލެންޑްގެ މުވައްޒަފުންނަށް ކުރީގެ ބޭސިކް ސެލަރީއަށް ވުރެ ބޮޑު މުސާރައެއް ލިބޭ ގޮތަށް އެލަވަންސެއް ތައާރަފްކޮށްފިއެވެ.\nރާއްޖޭގައި އެންމެ އަގު ބޮޑު ރިސޯޓުތަކުގެ ތެރޭގައި ހިމެނޭ ވެލާ އިން ނިންމާފައި ވަނީ މިވަގުތު ރިސޯޓު ބަންދު ނުކުރުމަށެވެ. އަދި އެއްވެސް މުވައްޒަފަކު ވެސް ވަޒީފާ އިން ވަކި ނުކުރަން އެ ރިސޯޓުން ވަނީ ނިންމައިފައެވެ.\nއެލަވަންސްތައް ދޭ ގޮތަށް ބަލާ އިރު، ރިސޯޓުގައި މިހާރު ތިބި މުވައްޒަފުންނާއި ރިސޯޓުން ބޭރުގައި މިހާރު ތިބި މުވައްޒަފުންނަށްދޭ ގޮތް ތަފާތެވެ. ރިސޯޓުގައި ތިބި މުވައްޒަފުންނަށް ސާވިސް ޗާޖް ދޭ އިރު، ރިސޯޓުގައި ނެތް މުވައްޒަފުންނަށް ދޭނީ ހާއްސަ އެލަވަންސެކެވެ. ރިސޯޓުގައި ނެތް މުވައްޒަފުންނަށް ލިބޭނީ މުސާރަ އާއި އެލެވަންސެކެވެ.\nއެހެންކަމުން ވެލާ ވާނީ ފަތުރުވެރިން ނެތި ސާވިސް ޗާޖް ދޭ ފުރަތަމަ ރިސޯޓަށެވެ. ވެލާ އިން ބުނީ ކޮވިޑް-19 ގެ ސަބަބުން އެކި ރިސޯޓުގައި އާއި ރިސޯޓުން ބޭރުގައި މުވައްޒަފުން ތިބިކަން ފާހަގަ ކުރެވޭ ކަމަށާއި މި ދަނޑިވަޅު މުވައްޒަފުންނަށް ގެއްލުންވާ އެއްވެސް ކަމެއް އެ ރިސޯޓުން ނުކުރާނެ ކަމަށެވެ.\nވެލާ އިން ނިންމާފައި ވަނީ ރިސޯޓުގައި ނެތް މުވައްޒަފުންގެ ތެރެއިން 600 ޑޮލަރު (9،252ރ.) އިން ދަށް މުސާރަ ލިބޭ މުވައްޒަފުންނަށް މުސާރައިގެ އިތުރަށް 200 ޑޮލަރު (3،084ރ.) ގެ ފިކްސްޑް އެލަވަންސެއް އަދި ދިގު މުއްދަތަކަށް ހިދުމަތްކޮށްފައިވާ މުވައްޒަފުންނަށް 100 ޑޮލަރު (1،542ރ.) ދިނުމަށެވެ.\nމީގެއިތުރުން 600 ޑޮލަރުން ފެށިގެން 1000 ޑޮލަރާ ދެމެދުގެ (9،252ރ. އިން ފެށިގެން 15،420ރ.) މުސާރައެއް ލިބޭ މީހުންނަށް 100 ޑޮލަރު (1،542ރ.) އިތުރު ފިކްސްޑް އެލަވަންސަކާއި ދިގު މުއްދަތަކަށް ހިދުމަތްކޮށްފައިވާ ނަމަ، 100 ޑޮލަރު (1،542ރ.) ދިނުމަށް ވަނީ ނިންމައިފައެވެ.\nރިސޯޓުގައި މިވަގުތު ތިބި މުވައްޒަފުންގެ ތެރެއިން 1000 ޑޮލަރަށް (15،420ރ.) ވުރެ ދަށް މުވައްޒަފުންނަށް މަދުވެގެން 500 ޑޮލަރު (7،710ރ.) ގެ ސާވިސް ޗާޖެއް އަދި ދިގުމުއްދަތަކަށް ހިދުމަތްކޮށްފައިވާ ނަމަ، އިތުރު 100 ޑޮލަރު (1،542ރ.) ދިނުމަށް ވެލާ އިން ވަނީ ނިންމައިފައެވެ.\nއަދި 1000 ޑޮލަރާއި 2000 ޑޮލަރާ ދެމެދު (15،420ރ. އާއި (30،840ރ.) މުސާރައެއް ލިބޭ މުވައްޒަފުންނަށް މަދުވެގެން 300 ޑޮލަރު (4،626ރ.) ގެ ސާވިސް ޗާޖެއް އަދި ދިގު މުއްދަތަކަށް ހިދުމަތްކޮށްފައިވާ ނަމަ، 100 ޑޮލަރު (1،542ރ.) ދިނުމަށް ވަނީ ނިންމައިފައެވެ.\nވެލާގެ މުވައްޒަފުންގެ ތެރެއިން އައުޓް ސޯސް ކުރާ މުވައްޒަފުންނާއި ވެލާއާ ގުޅިގެން ހިދުމަތް ފޯރުކޮށްދޭ މުވައްޒަފުންގެ މުސާރަ އަށް އެއްވެސް ބަދަލެއް ނާންނާނެ ކަމަށް ވެސް އެ ރިސޯޓުން ބުންޏެވެ. މި ދަނޑިވަޅު މި މުވައްޒަފުންގެ ކޮންޓްރެކްޓްތައް ވެސް ބާތިލް ނުކުރާނެ ކަމަށް ވެލާއިން ބުންޏެވެ. އަދި ހުރިހާ މުވައްޒަފުންނަށް ވެސް ޗުއްޓީ އާއި އޮފް ދުވަސް މިހާރު އޮންނަ އުސޫލާ އެއްގޮތަށް ބަދަލު ނުގެނެސް ލިބޭނެ ކަމަށް ވެސް ވެލާއިން ބުންޏެވެ.\nވެލާ ރިސޯޓަކީ ސާވިސް ޗާޖު ދިނުމުގައި ވެސް އެހެން ރިސޯޓުތަކަށް ނަމޫނާއެކެވެ. މިދިޔަ މަސްތަކުގައި އެންމެ ގިނައިން ސާވިސް ޗާޖު ދޭ ރިސޯޓުތަކުގެ ލިސްޓުގެ ކުރީގައި ވެލާއޮވެއެވެ.\nވެލާ އިން މިގޮތަށް ނިންމި އިރު، ކޮވިޑް-19 އާ ގުޅިގެން މިހާތަނަށް 50 އަށްވުރެ ގިނަ ރިސޯޓު ވަނީ ހުއްޓާލައިފައެވެ. އަދި އެ ތަންތަނުގައި ތިބި ބައެއް މުވައްޒަފުން ވަޒީފާ އިން ވަކި ކުރަމުންދާ އިރު، އެހެން ބައެއް މީހުންގެ މުސާރަ ކުޑަކޮށް، ނޯޕޭ ލީވްއަށް ދަނީ ފޮނުވަމުންނެވެ. އެކަމާ ގުޅިގެން ލޭބާ ރިލޭޝަންސް އޮތޯރިޓީން ވަނި ކަންބޮޑުވުން ފާޅުކޮށްފައެވެ.\nހެޕީ މާކެޓުން ހިންގާ4ރިސޯޓު މުވައްޒަފުންނަށްވެސް ޕޭ ލީވް ދީފި\nބައެއް ރިސޯޓުތަކުން އެގޮތަށް އަމަލު ކުރި ނަމަވެސް، ހެޕީ މާކެޓް ކޮމްޕެނީގެ ދަށުން ހިންގާ ހަތަރު ރިސޯޓު މުވައްޒަފުންވެސް ގެއަށް ފޮނުވާލަން ނިންމާފައި ވަނީ މުސާރަ ލިބޭ ގޮތަށެވެ. އެ ކުންފުނީގެ ދަށުން ހިންގާ ހަތަރު ރިސޯޓަކީ ތުޅާގިރި އައިލެންޑް ރިސޯޓް އެންޑް ސްޕާ، އަންގާގަ އައިލެންޑް ރިސޯޓް އެންޑް ސްޕާ ސަފާރީ އައިލެންޑް ރިސޯޓް އެންޑް ސްޕާ، ޑްރީމްލޭންޑް ދަ ޔުނިކް ސީ އެންޑް ލޭކް ރިސޯޓް އެންޑް ސްޕާއެވެ.\nކޮވިޑް-19: ބްރެޒިލް އިން އިތުރު 535 މީހަކު މަރުވެއްޖެ\nމާޗް 31, 2020 13:36\nކޮބާ ރަަަަ އްޔިތުންނަށްޓަކަ އި ވެރިކަމާތެޅޭ ގާސިމްބެ ފެނޭތަ މު އަ އްާޒަފުންގެ ހަ އްގުގަ އި އުޅޭކޮންޕެނީތަ އް، އިބުރަތެ އް ހާސިނލްކޮ އްބަލަ މިކަމުން މި އީ ފަހުދުވަހއްނޫން މީހުންތައ އް މުސާރަނުދީ ފޮނުވާލީ ފަހުން ވާނެ ގޮތެ އްނުބަލާ\nމިއީ އަޅުގަނޑުމެން މިދައްކާ ވާހަކައަކީ! މިރާއްޖޭގައި ޓޫރިޒަމްގެ ވިޔަފާރިތެރޭ ފެށުނީއްސުރެން އުޅޭ ފުންނާބު އުސް ފަސް ވަރަކަށް ކުންފުނި މިއޮންނަނީ!! އޭގެތެރޭ ޗަމްޕާ ކުންފުންޏާ ވިލާ ކުންފުންޏާ ޔުނިވަރސަލް ކުންފުންޏާ ސަން ކުންފުނިވެސް ހިމެނޭ!! ކިހިނެތޯ މިކުންފުނިތަކުން މުވައްޒަފުންނާ ދޭތެރޭ ޢަމަލުކުރަމުން އެގެންދަނީ! ވަރަށް ވިޔާނުދާކޮށް އެހަދަނީ!! މިކުންފުނިތަކުގައިނހުންނާނެ އެތައް މިލިޔަން ޑޮލަރު ފާއިތުވެދިޔަތާ ރައްކާކޮށްފަ!! ކީއްތަވާނީ ދެ މަސް ދުވަހުގެ މުސާރައާ އެލަވަންސްއާއެކު ނުވައްޒަފުންނަށް ޕޭ ލީވް ދިންނަމަ!! މިމީހުން ބަލަނީ ރާއްޖޭގެ ފަޅުރަށެއް އަދި ފަޅެއް އޮތްނަމަ އެތަނެއް ދަމައިގަންނަން!! ވިލާ ކުންފުނި މިއީ މިކަމުގައި އަރާހުރި ކުންފުންޏެއް! މުޅިންވެސް އަމިއްލަ އެދުން ކުރިއަށް ނެރެނީ! ދެން ގާސިމް ކީކޭތަ މިކިޔަނީ ޕާޓީއެއް ހަދައިގެން ދެއިރު ދެދަޅައަށް ޓީވީއަށް އަރާ! މިރާއްޖޭގެ ކުންފުނިތައް ލަދުގަންނަންޖެހޭނެ! ޗަމްޕާ އާ ގާސިމްވެސް! ކޮންމެ ސަރުކާރެއްގައިވެސް މިމީހުން ބަލަނީ މިމީހުންގެ އަންބޮޑި ބޮޑުކުރެވޭތޯ! ރައްޔިތުންނަށް ހެވެއް އެދޭ ބައެއްކަމަކަށް އަޅުގަނޑު ހަމަ ގައިމުވެސް ގަބޫލެއް ނުކުރަން! ކުއްޗުވެސް ބަންގާޅީންގެ ޅަފިރިހެން ކުދިން ލައިގެން އެކުރާ ކަމެއް ކުރަނީ! ދިވެހި ރައްޔިތު މީހާ ހުންނަން މިޖެހެނީ މިބައި މީހުންގެ ކައިރީ ދެވަނަ ދަރަޖައިގެ މީހެއްގެ ގޮތުގަ! ބަންގާޅީންނަށް އެއްވަނަ ދަރަޖަ ދީފަ މިބައިތިއްބަނީ! ސަރުކާރަށް ގޮވާލަން މިދަނޑިވަޅުގައި ރާއްޖޭގައި ގަވާއިދާ ޚިލާފަށް އުޅޭ ހުރިހާ ބިދޭސީން އަނބުރާ ގައުމަށް ފޮނުވާލުމަށް! ގަވާއިދާ ޚިލާފަށް ބިދޭސީންވެސް މިރާއްޖޭގައި ގެންގުޅުމުގައި މި ބޮޑެތި ކުންފުނިޔަކުގެ އަތެއްވާނެ!!\nމާޗް 31, 2020 21:11\nޔޫ ގެ މެސެޖް މާ ދިގު. ނުކިޔޭނެ\nމާޗް 31, 2020 13:41\nތިޔަ ރިސޯޓަށް ބަރަކާތް އޮއްސަވާނދޭވެ! އާމީން\nމާޗް 31, 2020 13:56\nއަލްހަމްދު ލިﷲ، ތިޔަރިސޯޓް ހިންގަނީ ކޮންމެ ދީނެއްގެ ކޮންމެ މީހެއްކަމުގައި ވިއަސް އެފަރާތަށް ތަނަވަސްކަން އިތުރުކޮށްދެއްވުންއެދި ﷲގެ ހަޒްރަތުގައި ދުޢާ ދަންނަވަން. ޔާﷲ! މި ރިސޯޓް ހިންގާ ފަރާތަށް ރިޒުގު އިތުރުކޮށްދެއްވާ ތަނަވަސްކަމާ ތިޔާގެކަން ދެއްވާދޭނވެ.އާމީން.\nމާޗް 31, 2020 13:58\nވެލާ އަށް ގިނަ ދިވެހި މުވައްޒަފުން ލާން ވީ އެވެ. ބޭރު މީހުންގެ ޕަސެންޓް ބަލާލަ ބަލާށެވެ.\nހުރިހާ ރަށްތަކެއް އަތުލާފާ ވެލާ އާއި ހަވާލް ކުރަންވީ ބަދަލުދިނަސް ފަހުން ރަގަޅުވާނެ\nމާޗް 31, 2020 17:38\nފެށުނީއްސުރެ ނަމޫނާ ރެޒޯޓެއް. ނެތޭ ނެތޭ ކިއާ މީހުން އަތަކު ދަތި ހާލު އެއްޗެއް ނޯންނާނެ. ވެލާ އައް އިތުރު މަންފާ އާއި ކުރި އެރުން ﷲ މިންވަރު ކުރައްވާށި.\nމާޗް 31, 2020 17:51\nމީއަޅެ ކޮން ދިވެއްސަކުގެ ހިއްސާއެއްގެ ކުންފުންޏެއްބާ. ކޮންމެސް މީހަކު ބުނެލަ ދީބަލަ\nމާޗް 31, 2020 19:42\nނެއްތަ ތި ރިޒޯތުން ވަޒީފާ އެއް. އަހަރެންނަކީ ދެކުދިންގެ ބައްޕަ އެއް. އަހަންނައް މިހާރު އަންގާފަ އޮތީ މިއަންނަ މަހު ރޯދަ އިނާޔަތާ މޫސާރަ ނުލިބޭނެ ކަމައް. އަހަރެން ކިހިނެއް ދެން ދަރިންނައް ކާންދޭނީ. ރުފިޔާ ލިބެން އޮތް ދޮރު ބަންދުވީ😢\nމާޗް 31, 2020 19:45\nއަސްލު ތިޔައޮތީ އޯޅިފައި\nމުސާރަ 1000 ޑޮލަރ\nސާވިސް ޗާޖް 300 ޑޮލަރ\nލޯގް ސާވިސް (5 އަހަރުނަމަ) އެލަވަންސް 100 ޑޮލަރ\nއެއްކުރީމާ މެނޭޖްމަންޓް ސްޓާފަކަށް ލިބޭނީ 1400 ޑޮލަރ\nމިއީ ހާއްސަ އިނާޔަތެއްވީމައި އެއްވެސް މުއައްޒިފަކަށް ޕެންޝަނެއް ނުލިބޭނެ\nމާޗް 31, 2020 21:41\nދޮންކަލޯ މުޅިން ނުބައި. ލިއުން ރަނގަޅަށް ކިޔާލަބަލާ


އައިކޯސްޓް | Maldives Correctional Service\nވިސްލްބްލޯވަރ ޕްރޮޓެކްޝަން ކޮމެޓީ\nއުޞޫލާއި އާންމު އުޞޫލު\nއިންސްޓިޓިއުޓް ފޯރ ކަރެކްޝަނަލް ސްޓަޑީޒް (އައިކޯސްޓް) މޯލްޑިވްސް ކަރެކްޝަނަލް ސަރވިސްގައި މަސައްކަތްކުރާ އޮފިސަރުންނާއި މުވައްޒަފުންގެ މަސްއޫލިއްޔަތާއި ދައުރު އަދާކުރާނެގޮތާއި އެއޮފިސަރުންނާއި އެމުވައްޒަފުންގެ ޚިދުމަތުގެ ފެންވަރު މަތިކުރުމަށާއި އޮފިސަރުންނާއި މުވައްޒަފުންނަކީ ޢިލްމާއި، ހުނަރުގެ ގޮތުން ކުރިއަރާފައިވާ ބަޔަކަށް ހެދުމަށާއި އަދި އެކަން ދެމެހެއްޓުމަށްޓަކައި މޯލްޑިވްސް ކަރެކްޝަނަލް ސަރވިސްގެ އޮފިސަރުންނާއި މުވައްޒަފުންނަށް ދޭންޖެހޭ އެންމެހައި ތަޢުލީމާއި ތަމްރީނުތައް، ޒަމާނާ ގުޅޭ ބައިނަލް އަޤުވާމީ މިންގަނޑުތަކާއި ދިވެހިރާއްޖޭގެ ޘަޤާފަތާއި އާދަކާދަތަކާ އެއްގޮތްވާ ގޮތުގެ މަތިން ހިންގާ ބެލެހެއްޓުމާއި އެފަދަ ތަމްރީނުތަކުގެ ފެންވަރު ހިފެހެއްޓުމުގައި ޢަމަލުކުރާނޭ އުޞޫލީ މިންގަނޑުތައް ކަނޑައެޅާ ތަނެވެ.\nއައިކޯސްޓަކީ މޯލްޑިވްސް ކަރެކްޝަނަލް ސަރވިސްގެ ވަޒީފާއަށް ވަންނަ ފަރާތްތަކަށް އަސާސީ ތަމްރީނު ދިނުމުގެ އިތުރަށް، ޚިދުމަތުގައި ދެމިތިބި އޮފިސަރުންނާއި މުވައްޒަފުންނަށް އެއޮފިސަރަކު ނުވަތަ މުވައްޒަފަކު މަސައްކަތްކުރާ ދާއިރާއަކުންދޭ ޚިދުމަތް ރަގަޅުކޮށް ހަރުދަނާ ކުރުމަށް ބޭނުންވާ ހުނަރާއި ތަޢުލީމާއި ތަމްރީން ރާވާ ހިންގާ ތަނެކެވެ.\nއައިކޯސްޓްގެ މަސްޢޫލިއްޔަތު ތަކުގެ ތެރޭގައި،\n(ހ) އަލަށް ވަޒީފާދެވޭ ޕްރިޒަން އޮފިސަރުންގެ އަސާސީ ތަމްރީން ޕްރޮގްރާމްތައް ހިންގާ ބެލެހެއްޓުމާއި،\n(ށ) އޮފިސަރުންނާއި މުވައްޒަފުންގެ ޚިދުމަތުގެ ފެންވަރު ތަރައްޤީކޮށް ދެމެހެއްޓުމަށްޓަކައި ބޭނުންވާ އެންމެހައި ތަމްރީންތައް ހިންގާ ބެލެހެއްޓުން؛\n(ނ) މިމާއްދާގެ (ހ) އަދި (ށ) ގައި ބަޔާންކުރެވިފައިވާ ތަމްރީނުތަކުގެ ފެންވަރު ހިފެހެއްޓުމަށް ކުރަންޖެހޭ އެންމެހައި މަސައްކަތްތައް ކުރުން؛\n(ރ) އައިކޯސްޓްގެ ބެލުމުގެދަށުން މޯލްޑިވްސް ކަރެކްޝަނަލް ސަރވިސްގެ އެކިއެކި ޑިވިޒަން އަދި ޑިޕާޓްމަންޓުތަކުން އެތަނެއްގެ އޮފިސަރުންނާއި މުވައްޒަފުންގެ ކުރިއެރުމަށް ހިންގާ ތަމްރީނުތަކުގެ ފެންވަރު ހިފެހެއްޓުމަށް މަސައްކަތް ކުރުން؛\n(ބ) ޕްރިޒަން އޮފިސަރުންގެ މަސައްކަތު ދާއިރާތަކަށް ޚާއްޞަކޮށްގެން ތަމްރީން ޕްރޮގްރާމްތައް ފަރުމާކޮށް، އެފަދަ ޕްރޮގްރާމްތައް ހިންގާ ބެލެހެއްޓުން.\n(ޅ) އާންމު އުޞޫލާއި އެއްގޮތަށް އޮފިސަރުން ބޭސިކް ފިޒިކަލް ފިޓްނަސް ޓެސްޓް ނެގުމުގެ މަސައްކަތްކުރުން.\nމޯލްޑިވްސް ކަރެކްޝަނަލް ސަރވިސް 2022\nޣާޒީ ބިލްޑިންގ (ގްރައުންޑް ފްލޯރ) 20125 | ދިވެހިރާއްޖެ | ފޯން: 3312694 | ފެކްސް: 3313727 | އީމެއިލް: [email protected]


PGO | Sections\nހިންގުމުގެ ނިޒާމު ރޭވިފައިވާ ގޮތް\nކޯޕަރޭޓް އެފެއަރޒް ޑިވިޜަން\nކޯޕަރޭޓް އެފެއަރޒް ޑިވިޜަން ހެޑް ކުރައްވާނީ ޑިރެކްޓަރ ޖެނެރަލެވެ. ކޯޕަރޭޓް އެފެއަރޒް ޑިވިޜަންގެ މައިގަނޑު މަސައްކަތްތަކުގެ ތެރޭގައި ހިމެނެނީ، އޮފީހުގެ އިދާރީ ކަންކަން ބެލެހެއްޓުމާއި، މުވައްޒަފުންގެ އެންމެހައި ކަންކަން ބެލެހެއްޓުމާއި، އޮފީހަށް ކަނޑައެޅޭ ބަޖެޓުން ކުރަންޖެހޭ ޚަރަދުތައް ރާވައި ތަންފީޛުކުރުމާއި، އޮފީހުގައި ޤާއިމުކޮށްފައިވާ އިންފޮމޭޝަން ޓެކްނޮލޮޖީ ވިއުގައިގެ އެންމެހައި ކަންކަން ބަލަހައްޓައި ވިލަރެސްކުރުމާއި، އޮފީހުގެ ތަފާސް ހިސާބުތައް ބަލަހައްޓައި، ރެކޯޑުތަކާއި ގުޅޭ އެންމެހާ ކަންކަން ބެލެހެއްޓުމެވެ.\nމި މަސައްކަތްތައް ހަރުދަނާ ނިޒާމެއްގެ ތެރެއިން ކުރުމަށްޓަކައި ކޯޕަރޭޓް އެފެއަރޒް ޑިވިޜަންގެ ދަށުން އެޑްމިނިސްޓްރޭޓިވް ސެކްޝަނާއި، ބަޖެޓް އެންޑް ފައިނޭންސް ސެކްޝަނާއި، ހިއުމަން ރިސޯސް ސެކްޝަނާއި، އައި.ސީ.ޓީ އަދި ރެކޯޑްސް އެންޑް ސްޓެޓިސްޓިކްސް ސެކްޝަނެއް ޤާއިމުކޮށްފައިވާނެއެވެ.\nކޯޕަރޭޓް އެފެއަރޒް ޑިވިޜަނަށް ގުޅުއްވުމަށް\nޕްރޮސިކިއުޝަން ޑިވިޜަން ބެހިގެންވަނީ މައިގަނޑު ހަ ބަޔަކަށެވެ. އެއީ، އެޓޯލްސް ސެކްޝަނާއި، ޕްރޮސިކިއުޝަން ސެކްޝަނާއި، އިންވެސްޓިގޭޝަން އެންޑް ރިމާންޑް ސެކްޝަނާއި، ޕްރޮސިކިއުޝަން ސަޕޯޓް ސެކްޝަނާއި، އެޕީލް ސެކްޝަނާއި، ވިޓްނަސް އެންޑް ވިކްޓިމް ސަޕޯޓް ސަރވިސް ޔުނިޓެވެ.\nއެޓޯލްސް ސެކްޝަނުން ކުރާ މައިގަނޑު މަސައްކަތްތަކަކީ، އަތޮޅުތެރޭގައި ޤާއިމުކޮށްފައިވާ މިއޮފީހުގެ ގޮފިތަކަށް ހުށަހެޅޭ މައްސަލަތަކަށް ފިޔަވަޅުއެޅުމާ ގުޅޭ އެންމެހައި ކަންކަން ވިލަރެސްކޮށް ބެލެހެއްޓުމާއި މާލޭ އޮފީހަށް ހުށަހެޅޭ މައްސަލަތަކުގެ ތެރެއިން އަތޮޅުތަކުގައި ޤާއިމުކޮށްފައިވާ މެޖިސްޓްރޭޓް ކޯޓުތަކަށް ހުށަހަޅަންޖެހޭ މައްސަލަތަކާއި، އެމައްސަލަތަކާއި ގުޅިގެން އަޅަންޖެހޭ އެންމެހައި ފިޔަވަޅުތައް ވިލަރެސްކޮށް ބެލެހެއްޓުމެވެ.\nޕްރޮސިކިއުޝަން ސެކްޝަންގެ އިންތިޒާމުތައް ރޭވިފައިވަނީ މާލޭ އޮފީހަށް ހުށަހެޅޭ އެންމެހައި މައްސަލަތަކަށް ފަސޭހައިން ފިޔަވަޅުއެޅޭނެ ގޮތަކަށެވެ. އެގޮތުން އެ ސެކްޝަނުގެ ދަށުން ޔުނިޓްތަކެއް ޤާއިމުކޮށްފައިވާނެއެވެ. އެ ޔުނިޓުތަކަކީ މޭޖަރ ކްރައިމްސް ޔުނިޓް، ފެމިލީ އެންޑް ޗައިލްޑް ޔުނިޓް، އިކޮނޮމިކް އެންޑް ފައިނޭންޝަލް ކްރައިމްސް ޔުނިޓް، ޖެނެރަލް ކްރައިމްސް ޔުނިޓް އަދި ޑްރަގް ޔުނިޓެވެ.\nމޭޖަރ ކްރައިމްސް ޔުނިޓުން ފިޔަވަޅު އަޅާނީ، މަރުގެ މައްސަލަތަކާއި، ޓެރަރިޒަމްގެ މައްސަލަތަކާއި، އެކްސްޓޯޝަން/ ބިރުދެއްކުމުގެ މައްސަލަތަކާއި، ޓްރާންސްނޭޝަނަލް މައްސަލަތަކަށެވެ.\nފެމިލީ އެންޑް ޗައިލްޑް ޔުނިޓުން ފިޔަވަޅު އަޅާނީ, ކުޑަކުދިންނަށްކުރާ އަނިޔާއާގުޅޭ މައްސަލަތަކާއި، ގެވެށިއަނިޔާގެ މައްސަލަތަކަށެވެ.\nއިކޮނޮމިކް އެންޑް ފައިނޭންޝަލް ޔުނިޓުން ފިޔަވަޅު އަޅާނީ, މަނީ ލޯންޑަރިންގ މައްސަލަތަކާއި ކޮރަޕްޝަންގެ މައްސަލަތަކާއި ޓެކުހާގުޅޭ މައްސަލަތަކަށެވެ.\nޖެނެރަލް ކްރައިމްސް ޔުނިޓުން ފިޔަވަޅު އަޅާނީ, މޭޖަރ ކްރައިމްސް ޔުނިޓާއި، ފެމިލީ އެންޑް ޗައިލްޑް ޔުނިޓާއި، އިކޮނޮމިކް އެންޑް ފައިނޭޝަލް ކްރައިމްސް ޔުނިޓް އަދި ޑްރަގް ޔުނިޓުން ފިޔަވަޅުއަޅާ ބާވަތުގެ މައްސަލަތައް ފިޔަވައި އެހެން މައްސަލަތަކަށެވެ.\nޑްރަގް ޔުނިޓުން ފިޔަވަޅު އަޅާނީ، މަސްތުވާތަކެއްޗާގުޅޭ މައްސަލަތަކަށެވެ.\nޕްރޮސިކިއުޝަން ޑިވިޜަނަށް ގުޅުއްވުމަށް\nޕްެރޮސިކިއުޓަރ ޖެނެރަލްގެ ބިއުރޯގެ މައިގަނޑު މަސައްކަތަކީ، ޕްރޮސިކިއުޓަރ ޖެނެރަލްގެ އެޕޮއިންޓްމަންޓްތަކާއި، ބައްދަލުވުންތަކާއި، ރަސްމީ ދަތުރުފުޅުތައް އިންތިޒާމުކޮށް ވިލަރެސްކުރުމެވެ.\nއިންފޮމޭޝަން އޮފިސަރުގެ ޔުނިޓާއި، ލީގަލް އެންޑް ލެޖިސްލޭޓިވް އެފެއާޒާ ގުޅުންހުރި ކަންކަމާއި، އިންޓަރނޭޝަނަލް އެފެއާޒާ ގުޅުންހުރި މަސައްކަތްތަކަކީ ޕްރޮސިކިއުޓަރ ޖެނެރަލްގެ ސީދާ ބެލުމުގެ ދަށުން ކުރިޔައްގެންދާ މަސައްކަތްތަކެވެ.\nޕްެރޮސިކިއުޓަރ ޖެނެރަލްގެ ބިއުރޯއަށް ގުޅުއްވުމަށް


Vihsaaraigai male' aa kulhudhuhfushi city gethakakah gehlunvehje – Iru\nވިއްސާރައިގައި މާލެއާއި ކުޅުދުއްފުށި ސިޓީގެ ގެތަކަކަށް ގެއްލުންވެއްޖެ\nރާއްޖެއަށް މިހާރު ކުރަމުންދާ ވިއްސާރައިގެ ސަބަބުން ލިބެމުންދާ ގެއްލުމުގެ މަޢުލޫމާތު ޕީއެސްއެމް ނިއުސްއާއި ހިއްސާކުރައްވަމުން ނެޝަނަލް ޑިޒާސްޓަރ މެނޭޖްމަންޓް އޮތޯރިޓީ، އެންޑީއެމްއޭއިން ވަނީ މޫސުން ގޯސްވެ މާލެއާއި ކުޅުދުއްފުށި ސިޓީގެ ގެތަކަށް ގެއްލުންވެފައިވާކަން ހާމަކުރައްވާފައެވެ.\nއެގޮތުން ރޭ މާލެ ސިޓީއަށް ކުރި ވިއްސާރައިގައި ގެއެއްގެ ފުރާޅު އެއްލާލައިގެން އެމްއެންޑީއެފުން ވަނީ ހަރަކާތްތެރިވެފައެވެ.\nމިދުވަސްވަރަކީ މޫސުން ގޯސް ދުވަސްވަރަކަށްވާތީ ބޯކޮށް ވާރޭވެހި ފެންބޮޑުވެއްޖެ ހިނދެއްގައި އޭގެ ސަބަބުން ލިބިދާނެ ގެއްލުންތައް ކުޑަކުރުމަށް ދުރާލައި ފިޔަވަޅު އެޅުމަށް އެންޑީއެމްއޭ އިން އިލްތިމާސްކުރައްވައެވެ.


Raajjeyge konme 10 anhenakun ekaku vanee hithaanu koffai: Survey | Mihaaru\nކުޑަކުއްޖަކު ގޮވައިގެން އޭނާގެ މަންމަ ސްކޫލަށް ދަނީ-- ފޮޓޯ: ނިޝާން އަލީ/މިހާރު\nރާއްޖޭގެ ކޮންމެ 10 އަންހެނަކުން އެކަކު ވަނީ ހިތާނުކޮށްފައި: ސާވޭ\n10 ފެބުރުއަރީ 2020 - 19:58 91 comments\nރާއްޖޭގެ ކޮންމެ 10 އަންހެނަކުން އެކަކު ހިތާނުކޮށްފައިވާ ކަމަށް، ސަރުކާރުން ހަދާފައިވާ ޑިމޮގްރަފިކް އެންޑް ހެލްތު ސާވޭއާ ހަވާލާދީ ޔުނިސެފުން ބުނެފި އެވެ.\nއެ ޖަމިއްޔާ އިން މިއަދު އާއްމުކުރި ދިރާސާ ރިޕޯޓުގައި ބުނެފައިވާ ގޮތުގައި އުމުރުން 15-49 އަހަރާ ދެމެދުގެ އަންހެނުންގެ ތެރެއިން 13 ޕަސެންޓް މީހުން ވަނީ ހިތާނުކޮށްފަ އެވެ. އުމުރުން ދޮށީ މީހުންގެ ތެރޭގައި އެ ނިސްބަތް ގިނަ އެވެ.\nއެގޮތުން އުމުރުން 45-49 އަހަރާ ދެމެދުގެ 38 ޕަސެންޓް އަންހެނުން ހިތާނުކޮށްފައިވާއިރު، އުމުރުން ހަގުވާ ވަރަކަށް އެ ނިސްބަތް ވަނީ ދަށްވެފަ އެވެ. ރިޕޯޓުގައިވާ ގޮތުން، 15-19 އަހަރާ ދެމެދުގެ އަންހެން ކުދިން ހިތާނުކޮށްފައިވަނީ އެންމެ ޕަސެންޓެކެވެ.\nThere is evidence of dramatic generational change in the prevalence of Female Genital Mutilation in the Maldives.\nWomen and girls who have undergone #FGM:\nAges 15 to 19 = 1 per cent\nAges 45 to 49 = 38 per cent\nRead the new country profile data ➡ https://t.co/5aZeVAtpgp pic.twitter.com/LSisGHYUC5\n— UNICEF Protects (@unicefprotects) February 9, 2020\nއަންހެން ކުދިން ހިތާނުކުރުމުގެ ސަގާފަތާ ގުޅޭގޮތުން އަންހެނުންނާއި ޒުވާން ކުދިން ދެކޭ ގޮތާ މެދު އެ ދިރާސާގައި ބަލާފައި ވެ އެވެ.\nއެގޮތުން އުމުރުން 15-49 އަހަރާ ދެމެދުގެ އަންހެނުންގެ ތެރެއިން 66 ޕަސެންޓް ގަބޫލު ކުރަނީ އެއީ ހުއްޓުވަން ޖެހޭ ކަމެއްގެ ގޮތުގަ އެވެ. އަދި އަށް ޕަސެންޓް މީހުން، އެއީ ކުރަން ޖެހޭ ކަމެއްގެ ގޮތުގައި ދެކޭއިރު އެއީ ދީނީ ގޮތުން ކުރަން ޖެހޭނެ ކަމެއްގެ ގޮތުގައި 10 ޕަސެންޓް މީހުން ގަބޫލު ކުރާ ކަމަށް ދިރާސާގައި ބުނެފައިވެ އެވެ.\nއަންހެނުން ހިތާނު ކުރުމަކީ ސަރުކާރުގެ ސިޔާސަތެއް ނޫން ކަމަށާއި އެކަމަށް ހިތްވަރު ނުދޭ ކަމަށް ސަރުކާރުން ވަނީ ދާދި ފަހުން ބުނެފަ އެވެ. އަދި އަންހެން ކުދިން ހިތާނު ކުރަން ޖެހޭ އެއްވެސް އަސާސެއް އިސްލާމީ ޝަރީއަތުގައި ނެތް ކަމަށް ކުރީގެ ރައީސް މައުމޫން އަބްދުލްގައްޔޫމް ވެސް ވަނީ ވިދާޅުވެފަ އެވެ.\nއިތުރު ލިޔުންތައް ކުޑަކުދިން ޔުނިސެފް އަންހެން ކުދިން ޚިތާނުކުރުން


ހިގުއައިންގެ ލަނޑުން ޔުވެންޓަސް އެއްވަނަ އަށް | Jazeera\tހިގުއައިންގެ ލަނޑުން ޔުވެންޓަސް އެއްވަނަ އަށް - Jazeera\nހިގުއައިންގެ ލަނޑުން ޔުވެންޓަސް އެއްވަނަ އަށް\nމުޙައްމަދު ޤާސިމް October 7, 2019 233 views0\nއިޓާލިއަން ސެރިއޭގައި ރޭ ކުޅުނު 'ޑާބީޑިއިޓާލިއާ'ގެ ނަން ދެވިފައިވާ ބޮޑު މެޗުގައި ރަށުން ބޭރުގައި ގޮންޒާލޯ ހިގުއައިން ވައްދާލި ލަނޑުން އިންޓަ މިލާން އަތުން 2-1 އިން ޔުވެންޓަސް މޮޅުވެއްޖެއެވެ.\nރޭގެ ނަތީޖާއާއެކު މި ފަހަރުގެ ސީޒަނުގައި އިންޓަ އިން ދަމަހައްޓަމުން އައި ސައްތައިގެ މޮޅުވުމުގެ ރެކޯޑް ވަނީ ނިމުމަކަށް އައިސްފައެވެ. މިއާއެކު ލީގުގެ އެއްވަނައިގައި އޮތް ޔުވެންޓަސް އަށް ހަތް މެޗުން 19 ޕޮއިންޓް ލިބިފައިވާއިރު، އޭގެ އެއް ޕޮއިންޓް ފަހަތުން ދެވަނައިގައި އޮތީ އިންޓައެވެ. ތިންވަނައިގައި އޮތް އެޓަލާންޓާ އަށް 16 ޕޮއިންޓް ލިބިފައިވާއިރު، ނަޕޯލީ އޮތީ 13 ޕޮއިންޓާއެކު ހަތަރުވަނައިގައެވެ.\nއިންޓަގެ ސެންސީރޯގައި ރޭ ކުޅުނު މި މެޗު ފެށިގެން ހަތަރުވަނަ މިނެޓުގައި ކުރީން ލީޑްނެގީ ޔުވެންޓަސް އިންނެވެ. އެ ޓީމުގެ ބޮސްނިއާ މިޑްފީލްޑަރު މިރަލެމް ޕިޔަނިޗް ދިން ބޯޅައަކުން މިލަނޑުޖަހައިދިނީ ޕައޮލޯ ޑިބާލާ އެވެ. އޭގެ ފަސް މިނެޓުފަހުން، ޔުވެންޓަސްގެ ލީޑް ފުޅާކުރުމަށް ކްރިސްޓިއާނޯ ރޮނާލްޑޯ އަށް ލިބުނު ފުރުޞަތުގައި ފޮނުވާލި ހަމަލާ ގޯލްގެ ހުރަސްދަނޑިއަށް އަމާޒުވެފައިވާއިރު، އިންޓަ އަށް އެއްވަރުކޮށްދިނީ މެޗުގެ 18 ވަނަ މިނެޓުގައި ލިބުނު ޕެނަލްޓީއަކުން އާޖެންޓީނާގެ ފޯވާޑް ލޮޓާރޯ މާޓިނޭޒް އެވެ. މިއީ ޔުވެންޓަސްގެ ނެދަލެންޑްސް ޑިފެންޑަރު މަތައިސް ޑި ލިޓް އަތުގައި ޖެހުމުން ރެފްރީ ދިން ޕެނަލްޓީއެކެވެ.\nމެޗުގެ ފުރަތަމަ ހާފު ނިމެން ދަނިކޮށް ޔުވެންޓަސް އިން ގޯލެއް ކާމިޔާބުކުރިނަމަވެސް، ރެފްރީ ވަނީ ވީއޭއާރްގެ އެހީ ހޯދުމަށްފަހު އެ ގޯލް ގަބޫލުނުކޮށްފައެވެ. އެއީ އެ ޓީމުގެ ޕޯޗުގަލް ތަރި ރޮނާލްޑޯ ގޯލްގެ ތެރެއަށް ބޯޅަ ފޮނުވާލުމުގެ ކުރީން، ޑިބާލާ އޮފްސައިޑް މަގާމެއްގައި ހުރެ އެ ބޯޅަ ރޮނާލްޑޯ އަށް ދިނުމުންނެވެ.\nދެވަނަ ހާފު ފެށިގެންވެސް، ޔުވެންޓަސްގެ ލީޑް ފުޅާކުރުމަށް ގިނަ ފުރުޞަތުތަކެއްލިބި ބޭކާރުވެފައިވާއިރު، މެޗު ނިމެން 10 މިނެޓަށްވެފައިވަނިކޮށް އެ ޓީމު މޮޅުކޮށްދިނީ މި ޙާފުގައި ކުޅެން ނިކުތް ފޯވާޑް ހިގުއައިން ކާމިޔާބުކުރި ގޯލުންނެވެ. އޭގެފަހުން، އިންޓަ އަށް އެއްވަރުކޮށްދިނުމަށް މަޓިއަސް ވެސީނޯ އަށް ރަނުގެ ފުރުޞަތެއްލިބި ވަނީ ބޭކާރުވެފައެވެ. ގޯލާ ވަރަށް ކައިރިން އޭނާ ފޮނުވާލި ބޯޅަ ޔުވެންޓަސްގެ ކީޕަރު ވޮޝިއެކް ޝެޒްނީ މަތަކުރިއެވެ.\nމެޗަށްފަހު ވާހަކަ ދައްކަމުން އިންޓަގެ ކޯޗު އެންޓޯނިއޯ ކޮންޓޭ ބުނީ ޔުވެންޓަސް އަކީ އެހެން ޓީމުތަކަށްވުރެ ހުރިހާ ގޮތަކުން ވެސް ވަރުގަދަ ޓީމެއް ކަމަށާއި، އަމާޒަކީ ދެ ޓީމުގެ ދެމެދުގައި އޮތް ފަރަގު ކުޑަކުރުން ކަމަށެވެ.\nމި މުބާރާތުގައި އިއްޔެ ކުޅުނު އެހެން މެޗުތަކުގެ ނަތީޖާއަށް ބަލާއިރު، ޓޮރީނޯއާ ނަޕޯލީ ބައްދަލުކުރި މެޗު ދެ ޓީމަށް ލަނޑެއްނުޖެހި 0-0 އިން އެއްވަރުވިއިރު، އޭއެސް ރޯމާއާ ދެކޮޅަށް ކަލިއާރީ ކުޅުނު މެޗު ނިމުނީ 1-1 އިން އެއްވަރުވެގެންނެވެ. ލާޒިއޯއާ ދެކޮޅަށް ބޮލޯނިއާ ކުޅުނު މެޗު 2-2 އިން އެއްވަރުވިއިރު، އެޓަލާންޓާ ވަނީ 3-1 އިން ލެއްޗެ ބަލިކޮށްފައެވެ.


2012 ވަނަ އަހަރުގެ ބީ.ޕީ.ޓީ ގެ ދެވަނަ އިންޓެރިމް ޕޭމަންޓުގެ ސުންގަޑި ކައިރިވެއްޖެ\nވިޔަފާރީގެ ފައިދާއިން ޓެކްސް (ބީ.ޕީ.ޓީ) ނެގުމުގެ ޤާނޫނުގެ ދަށުން ޓެކްސް އަހަރު 2012 ގެ ދެވަނަ އިންޓެރިމް ޕޭމަންޓާއި އިންޓެރިމް ޕޭމަންޓް ސްޓޭޓްމަންޓް ހުށަހަޅަންޖެހޭ އެންމެ ފަހު ތާރީޚުކަމުގައިވާ 31 ޖެނުއަރީ 2013 ގެ ކުރިން ފައިސާ ދައްކައި އިންޓެރިމް ޕޭމަންޓް ސްޓޭޓްމަންޓް ހުށަހެޅުމަށް އިލްތިމާސްކުރަމެވެ.\n2011 ވަނަ އަހަރުގެ ފައިނަލް ރިޓާން ހުށަހަޅާފައިވާ ފަރާތްތަކާއި 2012 ވަނަ އަހަރުގެ ފުރަތަމަ އިންޓެރިމް ޕޭމަންޓް ސްޓޭޓްމަންޓް ހުށަހަޅާފައިވާ ފަރާތްތަކާއި އަދި ބީ.ޕީ.ޓީ ބަޔާން ހުށަހަޅަންޖެހޭ ހުރިހާ ފަރާތްތަކުން މި ސްޓޭޓްމަންޓް ހުށަހަޅަންޖެހޭނެއެވެ. 2012 ވަނަ އަހަރުގެ ފުރަތަމަ އިންޓެރިމް ޕޭމަންޓް ސްޓޭޓްމަންޓް ހުށަހަޅާފައި ނުވާ ފަރާތްތަކުން، ފުރަތަމަ އިންޓެރިމް ޕޭމަންޓް ސްޓޭޓްމަންޓް ވީހާވެސް އަވަހަށް ހުށަހެޅުމަށްވެސް އިލްތިމާސްކުރަމެވެ.\nޓެކްސް ދައްކާ ފަރާތްތަކަށް ލުއިކޮށްދިނުމުގެ ގޮތުން ބީ.ޕީ.ޓީ ބަޔާން ހުށަހެޅުމާއި ބެހޭގޮތުން މީރާއިން ވަނީ ޓެކްސް ރޫލިންގއެއް ނެރެފައެވެ. މިރޫލިންގ ގައި ވާގޮތުން ޓެކްސް އަހަރެއްގެ ބީ.ޕީ.ޓީ ބަޔާނާއި އެ ބަޔާނާއި އެކު ހުށަހަޅަންޖެހޭ ހުރިހާ ލިޔެކިޔުންތަކެއް ޖެހިގެން އަންނަ އަހަރުގެ 31 ޖެނުއަރީ ގެ ކުރިން ހުށަހަޅައިފި ނަމަ، އެ ޓެކްސް އަހަރުގެ ދެވަނަ އިންޓެރިމް ޕޭމަންޓަށް ނިސްބަތްވާ ސްޓޭޓްމަންޓް ހުށަހަޅާކަށް ނުޖެހޭނެއެވެ. އެހެންކަމުން 31 ޖެނުއަރީ 2013 ގެ ކުރިން 2012 ވަނަ އަހަރުގެ ބީ.ޕީ.ޓީ ބަޔާން ހުށަހަޅައި ފައިނަލް ޕޭމަންޓް ދައްކާ ފަރާތްތަކުން 2012 ވަނަ އަހަރުގެ ދެވަނަ އިންޓެރިމް ސްޓޭޓްމަންޓް ހުށަހަޅާކަށް ނުޖެހޭނެއެވެ.\nޖެނުއަރީ މަހުގެ ފަހު ހަފްތާއަކީ ގިނަ ފަރާތްތަކަކުން ޓެކްސް ދެއްކުމަށް އަންނާނެ ހަފްތާއެއްކަމުން، ޚިދުމަތް ލިބިގަންނަ ފަރާތްތަކުގެ ފަސޭހައަށްޓަކައި ދުރާލާ މި ސުންގަޑިއަށް ސަމާލުވުން މުހިންމެވެ.


ސީލައިފަށް ދައުވާކުރި މީހުންނަށް ދައުލަތުން ބަދަލު ދެނީ | Jazeera\tސީލައިފަށް ދައުވާކުރި މީހުންނަށް ދައުލަތުން ބަދަލު ދެނީ - Jazeera\nސީލައިފަށް ދައުވާކުރި މީހުންނަށް ދައުލަތުން ބަދަލު ދެނީ\nޢަލީ ޔާމީން July 16, 2019 81 views0\nހުޅުމާލޭގައި 3،000 ފްލެޓް އަޅަން ބުކިން ފީގެ ގޮތުގައި ސީ ލައިފުން ފައިސާ ނެގުމަށް ފަހު މަސައްކަތް ކުރިއަށް ނުގެންދިއުމުން ގެއްލުންވި މީހުންނަށް ދައުލަތުން މާލީ ބަދަލު ދޭ ގޮތަށް ސެޓްލްމަންޓް އެގްރީމެންޓެއް އިއްޔެ ހަދައިފި އެވެ.\nއިކޮނޮމިކް މިނިސްޓްރީ އާއި ހައުސިން ޑިވެލޮޕްމެންޓް ކޯޕަރޭޝަން (އެޗްޑީސީ)އިން ސީލައިފާ ދެކޮޅަށް ދައުވާކޮށްފައިިވާ މީހުންނާ އެކު މި އެއްބަސްވުމުގައި ސޮއިކުރުމުން، މިއީ ކޯޓުން ބޭރުގައި ހައްލުވެފައިވާ މައްސަލައަކަށް ވާތީ ސިވިލް ކޯޓުގެ ޑިސްޕިއުޓް ރެޒޮލިއުޝަން ޑިވިޝަނުން ވަނީ އެ އެއްބަސްވުމަށް އަމަލުކުރުމަށް ރޭ ހުކުމް ކޮށްފަ އެވެ.\nނަމަވެސް މި އެއްބަސްވުމުގެ ތަފްސީލެއް އަދި ސަރުކާރުން ހާމައެއް ނުކުރެއެވެ. ނަމަވެސް މައުލޫމާތު ލޮބިފައިވާ ގޮތުގައި ސީ ލައިފްގެ މައްޗަށް ދައުވާކުރާ މީހުންނަށް ބަދަލުދޭން އެއްބަސްވީ، ދައުލަތުން ސީ ލައިފަށް ދައްކަން ޖެހޭ 12 މިލިއަން ޑޮލަރުންނެވެ.\nގެއްލުމުގެ ބަދަލު ހޯދަން ސީ ލައިފްގެ މައްޗަށް ދައުވާ ކުރަނީ 203 މީހެކެވެ.


Internet ge agu heyo kuran aa kunfunithakah jaagadheynan: Maleeh\nއިންޓަނެޓް އަގު ހެޔޮ ކުރަން އާ ކުންފުނިތަކަށް ޖާގަ ދޭނަން: މަލީހު\n"އަވަސް ހުކުރު" ޕްރޮގްރާމްގައި މިނިސްޓަރު މަލީހު ވާހަކަ ދައްކަވަނީ-- ފޮޓޯ: މުހައްމަދު އަފްރާހު | އަވަސް\nރާއްޖޭގައިދޭ އިންޓަނެޓްގެ އަގު ހެޔޮކުރުމަށް އިތުރު ކުންފުނިތަކަށް ޖާގަދޭން ޖެހިދާނެ ކަމުގެ އިޝާރާތެއް ސައިންސް އެންޑް ޓެކްނޮލޮޖީ މިނިސްޓަރު މަލީހު ޖަމާލް މިއަދު ދެއްވައިފި އެވެ.\nމަލީހު މިއަދު ދެއްވި ބަޔާނެއްގައި ވިދާޅުވީ، ރާއްޖޭގައި އިންޓަނެޓް ފޯރުކޮށް ދެނީ ބޮޑު ދެކުންފުނި ކަމަށްވާ ދިރާގާއި އުރީދޫ އަދި ކުޑަ އެއް ކުންފުނިން ކަމަށްވާ ރާއްޖެ އޮންލައިން އިން ކަމަށެވެ. އަދި ސަރުކާރުން ބޭނުންވާ މިސްރާބަށް ކަންކަން ގެންދިއުމަށް އިތުރު ކުންފުނިތަކަށް ޖާގަދޭން ފަސް ނުޖެހޭނެ ކަމަށްވެސް މިނިސްޓަރު ވިދާޅުވި އެވެ.\n"ގަބޫލުކުރަންޖެހޭ ހަގީގަތަކީ ރާއްޖޭގައި އިންޓަނެޓް ފޯރުކޮށް މިދެނީ ބޮޑު ދެކުންފުންޏަކާއި ކުޑަ އެއް ކުންފުނިން، ސަރުކާރުން ބޭނުންވާ މިސްރާބަށް ކަންކަން ގެންދިއުމުގައި ކޮންޕެޓިޝަނަށް އިތުރަށް ޖާގަ ދޭންޖެހޭ ކަމަށްވަންޏާ އެކަމަށްވެސް ފަސްނުޖެހޭނެ ކަމަށް މިއަދު ފާހަގަ ކުރަން،" މަލީހު ވިދާޅުވި އެވެ.\nމިނިސްޓަރު ވިދާޅުވީ، ރާއްޖޭގައިދޭ އިންޓަނެޓްގެ ހިދުމަތްތަކުގެ އަގު ދަށްކުރުމަށް ސަރުކާރުން މަސައްކަތް ފަށާފައިވާ ކަމަށެވެ. އެގޮތުން މިނިސްޓްރީ އާއި ކޮމިއުނިކޭޝަން އޮތޯރިޓީ ގުޅިގެން ރާއްޖޭގައި އެހިދުމަތްދޭ ކުންފުނިތައް ކަމަށްވާ އުރީދޫއާ ދިރާގާއި އާރްއޯއެލްއާއެކު މަސައްކަތްތަކެއް ފަށާފައިވާ ކަމަށެވެ.\nމިނިސްޓަރު ވިދާޅުވީ، މިހާރު ކުރިއަށްދަނީ މަޝްވަރާތަކުގެ އެންމެ ފަހު މަރުހަލާ ކަމަށެވެ. އަދި މަޝްވަރާތަކުގައި ސަރުކާރުން ހުށަހެޅުންތަކެއް ހުށަހަޅާފައިވާ ކަމަށާއި ހުށަހެޅުންތަކަކީ ދިރާސާތަކުގެ މައްޗަށް ބިނާކޮށް ހުށަހަޅާފައިވާ ހުށަހެޅުންތަކެއް ކަަމަށެވެ.\n"އެދިރާސާ ކޮށްފައިވަނީ ދުނިޔޭގެ 26 ވަރަކަށް ގައުމުގެ މައްޗަށް، އެރިޕޯޓުންވެސް ދައްކުވައިދޭ އެއް ހަގީގަތަކީ ނިސްބަތުން ރާއްޖޭގައި ދެވޭ އިންޓަނެޓްގެ އަގު ބޮޑުކަން، މަޝްވަރާތައް ގެންދިޔައީ ދެފަރާތުން އެއްބަސްވެވޭ ހިސާބަކަށް މިކަންކަން ގެންދިއުމަށްޓަކައި،" މިނިސްޓަރު ވިދާޅުވި އެވެ.\nމިނިސްޓަރު ވިދާޅުވީ، އިންޓަނެޓް އަގުހެޔޮ ކުރުމުގައި ސަރުކާރުން އެންމެ ބޮޑަށް ރިއާޔަތްކުރަނީ ރައްޔިތުން ބޭނުންވާގޮތަށް ކަމަށެވެ. އަދި ރާއްޖޭގެ އިގްތިސޯދު ފުޅާކުރެވޭނެ ގޮތާއި ކުދި އަދި މެދުފަންތީގެ ވިޔަފާރިތަކަށް ލުއި ލިބޭނެ ގޮތަކަށް ކަންކަން ބައްޓަން ކުރުމަށް މަސައްކަތް ކުރާނެ ކަމަށެވެ.\nއުންމީދަކީ ސަރުކާރުގެ ހުށަހެޅުންތައް އިންޓަނެޓްދޭ ކުންފުނިތަކުން ގަބޫލުކޮށް ރައްޔިތުން ބޭނުންވާ މިންވަރަށް ތިރިކޮށްދިނުން ކަމަށެވެ. އަދި އެއީ އެކުންފުނިތަކަށް ކުރާ އިލްތިމާސްއެއް ކަމަށެވެ. އަދި ކައިރި މުސްތަގުބަލެއްގައި ރައްޔިތުން އުފާވާ ވަރަށް އިންޓަނެޓްގެ އަގު ހެޔޮކުރެވިގެންދާނެ ކަމަށްވެސް މިނިސްޓަރު ވިދާޅުވި އެވެ.\nދިރާގު އުރީދޫ މުހައްމަދު މަލީހު ޖަމާލް\n"އިންޓަނެޓަކީ އަސާސީ ހިދުމަތެއްގެ ގޮތު ލިޔަންޖެހޭ"\nމިއީ ސަމާލުކަން އަނބުރާލަންވީ ވަގުތެއް ނޫން: މަލީހު\nދިރާގާއި އުރީދޫ ނޫން ކުންފުންޏެއް އަންނަން ޖެހޭ: އީވާ\nމީޑިއާތަކަށް އިންޓަނެޓް އަގުހެޔޮކުރެވޭނެ މަގެއް ހޯދައިދޭން އެދިއްޖެ\nއަނެއްކާވެސް އިތުރު ދެ އެކްޓަރެއް މަރުވެއްޖެ\nއަހުމަދު އަދީބު މިނިވަން ވެއްޖެ\nއަދީބުގެ މައްސަލާގައި ބިޝާމާއި ރިޔާޒު ގާނޫނާ ހިލާފުވި: ކޯޓު\n"ދީން ގަބޫލު ނުކުރުމާއި ލާދީނީއާ ގުޅުމެއް ނެތް"


ރ.މަޑުއްވަރީ އަންހެނުންގެ ތަރައްޤީއަށް މަސައްކަތްކުރާ ކޮމިޓީގެ ފަރާތުން އިންތިޒާމްކޮށްގެން ރަށުގައި ޖަނާޒާ ކޯހެއް ފަށައިފި - މާޅޮސްމަޑުލު އުތުރުބުރީ މަޑުއްވަރީ ކައުންސިލް\nރ.މަޑުއްވަރީ އަންހެނުންގެ ތަރައްޤީއަށް މަސައްކަތްކުރާ ކޮމިޓީގެ ފަރާތުން އިންތިޒާމްކޮށްގެން ރަށުގައި ޖަނާޒާ ކޯހެއް ފަށައިފި\nރ.މަޑުއްވަރީ އަންހެނުންގެ ތަރައްޤީއަށް މަސައްކަތްކުރާ ކޮމިޓީގެ ފަރާތުން އިންތިޒާމްކޮށްގެން ރަށުގައި ޖަނާޒާ ކޯހެއް ފަށައިފިއެވެ. މިކޯސް ފެށުމުގެ ގޮތުން އިރުވެލި މާލަމުގައި ރޭ ބޭއްވި ރަސްމިއްޔާތުގައި ވާހަކަފުޅު ދައްކަވަމުން އަންހެނުންގެ ތަރައްޤީއަށް މަސައްކަތްކުރާ ކޮމިޓީގެ ރައީސާ ޔަޒީދާ ޢަލީ ވިދާޅުވި ގޮތުގައި މިކޯހަކީ، ރަށުގައި ތިބެގެން މިމަސައްކަތް ދަސްކޮށް ސަނަދު ޙާޞިލުކުރަން ބޭނުންވާ ފަރާތްތަކަށް ހުޅުވުނު ވަރަށް ރަނގަޅު ދޮރެއް ކަމަށެވެ. އަދި މިއީ ރަށުގައި މަރުވާ މީހުންގެ ޖަނާޒާގެ ކަންކަމުގައި ހަރަކާތްތެރިވާނެ މީހުން މަދު ދަނޑިވަޅެއްގައި އެކަމުން އަރައިގަތުމަށް ކޮށުނު މަގެއް ކަމުގައިވެސް ފާހަގަކުރެއްވިއެވެ.\nމީގެ އިތުރުން، މިކޯހުގައި ކިޔަވައިދެއްވާނީ، ރ.މީދޫއާއި މަޑުއްވަރީއަށް ނިސްބަތްވާ މުދައްރިސުންކަމާއި، މިމުދައްރިސުންނަކީ، މިކަމުގެ ޢިލްމު ޙާޞިލުކުރެއްވުމުގެ އިތުރުން ޢަމަލީގޮތުން މިކަން ތަޖުރިބާކުރައްވަމުން ގެންދަވާ ހުނަރުވެރި މުދައްރިސުން ކަމުގައި ކޮމިޓީގެ ރައީސާ ފާހަގަކުރެއްވިއެވެ. އަދި މިކޯހުގައި، މީހާ މަރަށް ހާޟިރުވާ ވަގުތު ކަންކުރަންވީ ހިސާބުން ފެށިގެން، މައްޔިތާ ހިނެވުމާއި، ކަށުނަމާދުކުރުމާއި ވަޅުލުމާއި އަދި އެއަށްފަހު ހިނގާ ކަންކަމާއި ބެހޭގޮތުން މަޢުލޫމާތު ޙިއްސާކުރުމަށް ހަމަޖެހިފައިވާއިރު، ތިއަރީގެ އިތުރުން ޢަމަލީ ބަޔާއި ޤުރުއާނުގެ ބައިވެސް ހިމެނިފައިވާނެކަމަށް ރޭގެ ޖަލްސާގައި ފާހަގަކުރައްވާފައިވެއެވެ.\nއެއްމަސްދުވަހުގެ މުއްދަތަށް ކުރިއަށްދާ މިކޯހުގައި ޖުމްލަ 32 ބައިވެރިން ބައިވެރިވެފައިވާއިރު، ކްލާސްތައް ކުރިއަށް ދާނީ ހަވީރާއި ރޭގަނޑުގެ ވަގުތުތަކުގައި، އިރުވެލި މާލަމުގައެވެ. މިއީ ރަށަށް ނުހަނު މުހިއްމު އަދި ބޭނުންތެރި ކޯހެއްކަމާއި، ރަށުގައި ތިބެގެން، ޢަމަލީބައި ހިމެނޭގޮތަށް މިފަދަ ކޯހެއް އިންތިޒާމްކުރުމަށް ރ.މަޑުއްވަރީ އަންހެނުންގެ ތަރައްޤީއަށް މަސައްކަތްކުރާ ކޮމިޓީގެ ފަރާތުން އިސްނެންގެވުމަކީ، މިދަނޑިވަޅުގައި ކުރެވުނު ވަރަށް މުހިއްމު ކަމެއްކަމުގައި ގިނަބަޔަކު ފާހަގަކުރެއެވެ.\nމިކޯސް އިންތިޒާމްކުރުމުގައި މަޑުއްވަރީ ކައުންސިލްގެ ފަރާތުން މަޑުއްވަރީ އަންހެނުންގެ ތަރައްޤީއަށް މަސައްކަތްކުރާ ކޮމިޓީއަށް ވެދެއްވާފައިވާ އަދި ވެދެއްވަމުން ގެންދަވާ އެހީތެރިކަން ފާހަގަކޮށް ރޭގެ ޙަފްލާގައި ވަނީ މަޑުއްވަރީ ކައުންސިލަށް ޝުކުރު އަދާކޮށްފައެވެ.


Haaru Keumuge Maaiykan - Vaguthu\nހާރު ކެއުމަކީ ރޯދައިގެ މުހިންމު ސުންނަތް ތަކުގެ ތެރެއިން އެންމެ މުހިންމު ސުންނަތެވެ. ހާރު ކެއުމަކީ ވަރަށް މާތްވެގެންވާ އަޅުކަމެކެވެ. އަދި ޔަހޫދީންނާއި ނަޞާރާއިންނާއި ޚިލާފުވުމަށްޓަކައި ރޯދަހިފާއިރު ކުރުމަށް ނަބިއްޔާ ޞައްލަﷲ ޢަލައިހި ވަސައްލަމަ އިރުޝާދު ދެއްވާފައިވާ ޢަމަލެކެވެ.\nއެގޮތުން ހާރުކެއުމާއި ބެހޭގޮތުން ނަބިއްޔާ ޞައްލަﷲ ޢަލައިހި ވަސައްލަމަ ޙަދީޘްކުރައްވާފައިވެއެވެ.\n(تَسَحَّرُوا فَإِنَّ فِي السَّحُورِ بَرَكَةً) رواه البخاري ومسلم.\nމާނައީ: "ތިޔަބައިމީހުން ހާރުކާށެވެ. ފަހެ ހަމަކަށަވަރުން ހާރުކެއުމުގައި ބަރަކާތްވެއެވެ."\nމި ޙަދީޘްގެ ޝަރަހާގައި އިމާމު ނަވަވީ ރަޙިމަހުﷲ ވިދާޅުވިއެވެ.\n"ޢިލްމުވެރިން ހާރުކެއުމުގެ ސުންނަތް ކަމަށް އިޖުމާޢުވެވަޑައިގެންފައިވެއެވެ. އެކަމަކީ ވާޖިބެއްނޫނެވެ. އަދި އެކަމުގައިވާ ބަރަކާތް ހިމެނެނީ ބޭރުފުށަށެވެ. އެއީ ރޯދަހިފުމަށް ވަރުގަދަ ވެގެންދާތީއެވެ. އަދި މީހާއަށް އެކަމުން ހަރަކާތްތެރިކަން ލިބިގެންދެއެވެ." އަދިވެސް ވިދާޅުވެފައިވެއެވެ. "އަދި އެމާތްވެގެންވާ ވަޤުތުގައި ހޭލައި ޒިކުރުކޮށް ދުޢާކޮށް ފާފަފުއްސެވުން އެދި ދެންނެވުންވެސް ހިމެނެއެވެ. އެއީ ރަޙުމަތް ފައިބާ ވަޤުތެކެވެ. އަދި ދުޢާ އިޖާބަކުރެއްވޭ އަދި ފާފަ ފުއްސެވޭ ވަޤުތެކެވެ."\nހާރުކެއުމުގެ ވަޤުތަކީ ހާރުދަން ވަޤުތު ނުވަތަ ފަތިސްވުމުގެ ކުރީވަޤުތެވެ. އަދި އެންމެ މޮޅު އިތުރުވެގެންވާ ވަޤުތަކީ އެއީއެވެ. އަދި ދުޢާއިޖާބާ ކުރެއްވޭ ވަޤުތަކީ އެއީއެވެ. އެކަން އަންނަނިވި ޙަދީޘުން އެނގިގެންދެއެވެ.\n(عَنْ أَنَسِ بْنِ مَالِكٍ أَنَّ زَيْدَ بْنَ ثَابِتٍ حَدَّثَهُ أَنَّهُمْ تَسَحَّرُوا مَعَ النَّبِيِّ صَلَّى اللَّهُ عَلَيْهِ وَسَلَّمَ ثُمَّ قَامُوا إِلَى الصَّلَاةِ قُلْتُ كَمْ بَيْنَهُمَا قَالَ قَدْرُ خَمْسِينَ أَوْ سِتِّينَ يَعْنِي آيَةً) رواه البخاري في صحيحه.\nމާނައީ: "އަނަސް ބިން މާލިކްގެ ކިބައިން ޒައިދު ބިން ޘާބިތު ކިޔައިދެއްވިކަމަށް ރިވާވެގެންވެއެވެ. އެބޭކަލުން ނަބިއްޔާ ޞައްލަﷲ ޢަލައިހި ވަސައްލަމައާއި އެކު ހާރުކޭން ބެއްލެވިއެވެ އެޔަށްފަހު ނަމާދަށް ތެދުވެ ވަޑައިގަތެވެ. ދެންނެވީމެވެ. އެދެމެދުގައިވީ ކިހާ އިރެއްހެއްޔެވެ؟ ވިދާޅުވިއެވެ. "އެއީ ފަންސާސް ނުވަތަ ފަސްދޮޅަސް އާޔަތެވެ. (ކިޔަވާހާ މިންވަރެވެ.)\nއެއީ ގާތްގަނޑަކަށް ދިހަވަރަކަށް މިނިޓެވެ.\nއަދިވެސް ހާރުކެއުމަކީ ޔަހޫދީންނާއި ނަސާރާއިންނާއި ޚިލާފުވެގަތުމެއްކަމުގައި ނަބިއްޔާ ޞައްލަﷲ ޢަލައިހި ވަސައްލަމަ އަންގަވާފައިވެއެވެ.\n(فَصْلُ مَا بَيْنَ صِيَامِنَا وَصِيَامِ أَهْلِ الْكِتَابِ أَكْلَةُ السَّحَرِ) رواه مسلم في صحيحه\nމާނައީ: " އަހަރެމެންގެ ރޯދައާ އަދި އަހުލުކިތާބީންގެ ރޯދަޔާއި ތަފާތުކޮށްދޭ ކަމަކީ ހާރުކެއުމެވެ."\nއަހުލު ކިތާބީންނަކީ ޔަހޫދީންނާއި ނަޞާރާއިންނެވެ. އަދި މުސްލިމުންގެ އަޅުކަންތަކުގަޔާއި އަދިވެސް ޢާންމު ދިރިއުޅުމުގައިވެސް އެބައިމީހުންނާއި އެބައިމީހުންގެ ޚާއްޞަ ކަންކަމުގައި ޚިލާފުވުމަކީ މިއުއްމަތަށް ނަބިއްޔާ ޞައްލަﷲ އަންގަވާފައިވާ ކަމެކެވެ.\nހާރުކެއުމަށް ފެންފޮދެއްވެސް ނުވަތަ ކިރު ނުވަތަ ކަދުރުވެސް ބޭނުންކުރެވިދާނެއެވެ. ކޮންމެހެން މާގިނައިން ކެއުން ލާޒިމެއްނޫނެވެ. އެހެން ކަމުން ރޯދައިގެ މަތިވެރިވެގެންވާ މިސުންނަތް އަދާކުރާ ބައެއްކަމުގައި އަޅުގަނޑުމެން ލައްވައި ރޯދަ ފުރިހަމަ ގޮތުގައި ހިފާ ބައެއްކަމުގައި ލައްވާށިއެވެ.\nوصلى الله وسلم على محمد وآله صحبه .أجمعين


މަހަކު 13,890 ރުފިޔާ\nސްޕެޝަލް ޑިއުޓީ އެލަވެންސްގެ ގޮތުގައި މުސާރައިގެ %35 (މަހަކު)\nޓެކްނިކަލް ކޯ ގެ ޝަރުތު ފުރިހަމަވާ ފަރާތެއްނަމަ ޓެކްނިކަލް ކޯ އެލަވަންސްގެ ގޮތުގައި މުސާރައިގެ %28 އަދި ޓެކްނިކަލް ކޯ އަށް ޝަރުތުފުރިހަމަނުވާ ފަރާތެއްނަމަ ސަޕޯޓިންގ ކޯ އެލަވަންސް ގެ ގޮތުގައި މަހަކު -/1500 ރުފިޔާ\nމިނިސްޓްރީގެ ދާއިރާގެ މަސައްކަތްތައް ތަރައްޤީކޮށް ކުރިއެރުވުމަށް ބޭނުންވާ ސްޓްރެޓިޖީތަކާއި އުސޫލުތައް އެކުލަވާލައި، އެއާ އެއްގޮތަށް މަސައްކަތްތައް ބައްޓަންކުރުމާއި އަދި ސިޔާސަތުތައް ތަންފީޒުކުރުމުގައި ބައިވެރިވެ ނަތީޖާ ޙާޞިލްކުރުމަށް ކުރަންޖެހޭ އެންމެހައި މަސައްކަތްކުރުން.\nމިނިސްޓްރީގެ ޕްރޮޖެކްޓްސް އެންޑް ޕްލޭނިންގ އަދި ޕޮލިސީ އެންޑް އެސެސްމަންޓް ޑިޕާޓްމަންޓްގެ އެންމެހާ މަސައްކަތްތައް މިނިސްޓަރ އަދި ޕާރމަނަންޓް ސެކްރެޓަރީގެ އިރުޝާދުގެ ދަށުން ރާވާހިންގާ ބެލެހެއްޓުމާއި، މިނިސްޓްރީން ފޯރުކޮށްދެވޭ ޚިދުމަތްތަކުގެ ދާއިރާތައް ކުރިއަރުވައި ތަރައްޤީ ކުރުމާއި، ޚިދުމަތްތައް އަވަސްވާނެގޮތަށް މަސައްކަތްތައް ރާވައި ހިންގުން\nޑިޕާޓްމަންޓްގެ ދަށުން ހިނގާ ސެކްޝަން/ ޔުނިޓުތަކުން ކުރާ މަސައްކަތްތައް ހިނގަމުންދާގޮތް ބެލުމާއި، ލަފާދިނުމާއި، ނިންމަންޖެހޭ ކަންތައްތައް އެއިރަކު ހުންނަވާ އެންމެ އިސްވެރިއެއްގެ މަޝްވަރާގެ މަތިން ނިންމުން\nޑިޕާޓްމަންޓްގެ ދަށުން ހިނގާ ސެކްޝަން / ޔުނިޓްގެ މުވައްޒަފުންގެ މެދުގައި ޖެހޭ މައްސަލަތައް ހައްލުކޮށް އެކަންކަމަށް ޕަރމަނަންޓް ސެކްރެޓަރީގެ ލަފަޔާއެކު އިންސާފު ގެނައުމާއި މުވައްޒަފުންގެ މަސައްކަތު ފެންވަރު ބެލުމަށް ކުރަންޖެހޭ ހުރިހާކަމެއް ކުރުމާއެކު ކަނޑައެޅިފައިވާ ތާރީޚްގައި އެޕްރައިޒަލް ފޯމް ފުރިހަމަކުރުމަށް ކުރަންޖެހޭ އެންމެހައި މަސައްކަތްތައް ކުރުވުން\nމިނިސްޓްރީ އިން ފޯރުކޮށްދޭ ޚިދުމަތްތައް ފޯރުކުރުމަށްޓަކައި ހިންގަންޖެހޭ ޕްރޮޖެކްޓްތަކާއި ޕްލޭންތައް އެކުލަވާލުމާއި، ޕްރޮޖެކްޓްތައް އިމްޕްލިމެންޓް ކުރުމަށްޓަކައި ކުރަންޖެހޭ އެންމެހާ މަސައްކަތް ކުރިޔަށް ގެންދިއުމުގެ އިންތިޒާމްތައް ހަމަޖެއްސުން.\nމިނިސްޓްރީގެ ދާއިރާގެ ޚިދުމަތްތައް ކުރިއަރުވާ ތަރައްޤީކުރުމަށް ބޭނުންވާ ދިރާސާތައް ކުރމާއި އެސެސްމަންޓް ހެދުމުގެ އިންތިޒާމް ހަމަޖެއްސުމާއި ޕޮލިސީ އެންޑް އެސެސްމަންޓް ޑިވިޝަންގެ މަސައްކަތަށް ބޭނުންވާ ވަޞީލަތްތަކާއި އިންތިޒާމްތައް ކަނޑައެޅިފައިވާ ޤަވަޢިދުތަކާ އުޞޫލުތަކާ އެއްގޮތަށް ހަމަޖެއްސުމަށްޓަކައި އިސްވެރިޔާގެ އިރުޝާދާއި އެއްގޮތަށް ކުރަންޖެހޭ ކަންކަންކުރުން.\nމިނިސްޓްރީގެ ދާއިރާގައި ހިމެނޭ އެއްގަމު ދަތުރުފަތުރާއި، ކަނޑުގެ ދަތުރުފަތުރާއި އަދި އެއަރ ޓްރާންސްޕޯޓްގެ ދާއިރާގެ ޚިދުމަތްތައް އިތުރަށް ތަރައްޤީ ކުރުމަށްޓަކައި ގުޅުންހުރި ފަރާތްތަކާއި މަޝްވަރާކޮށް ޚިދުމަތްތަކަށް ގެންނަންޖެހޭ ބަދަލުތަކާއި ބެހޭގޮތުން މިނިސްޓަރަށް ބޭނުންވާ ލަފާއެރުވުމާއި، ޚިދުމަތައް ގެންނަންޖެހޭ ބަދަލުތައްގެނެސް އިމްޕްލިމެންޓް ކުރުމަށްޓަކައި ކޯޑިނޭޓްކުރުމާއި ޑެލިގޭޓްކުރުން.\nސިވިލް އިންޖިނިއަރިންގ،ޕްރޮޖެކްޓު މެނޭޖުމަންޓު، ސްޓްރަކްޗަރަލް އިންޖިނިއަރިންގ، ޓްރާންސްޕޯޓް ޕްލޭނިންގ، ޓްރާންސްޕޯޓް މެނޭޖްމަންޓް ގެ ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް7ނުވަތަ 8 ގެ ސަނަދެއް ޙާސިލްކޮށްފައިވުމާއި އެކު ސިވިލް އިންޖިނިއަރިންގ،ޕްރޮޖެކްޓު މެނޭޖުމަންޓު، ސްޓްރަކްޗަރަލް އިންޖިނިއަރިންގ، ޓްރާންސްޕޯޓް ޕްލޭނިންގ، ޓްރާންސްޕޯޓް މެނޭޖްމަންޓް މަސައްކަތުގެ ދާއިރާއެއްގައި މަދުވެގެން 8 އަހަރު ދުވަހުގެ ތަޖުރިބާ ލިބިފައިވުން\nސިވިލް އިންޖިނިއަރިންގ،ޕްރޮޖެކްޓު މެނޭޖުމަންޓު، ސްޓްރަކްޗަރަލް އިންޖިނިއަރިންގ، ޓްރާންސްޕޯޓް ޕްލޭނިންގ، ޓްރާންސްޕޯޓް މެނޭޖްމަންޓްގެ ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް9ގެ ސަނަދެއް ޙާޞިލްކޮށްފައިވުމާއި ސިވިލް އިންޖިނިއަރިންގ،ޕްރޮޖެކްޓު މެނޭޖުމަންޓު، ސްޓްރަކްޗަރަލް އިންޖިނިއަރިންގ، ޓްރާންސްޕޯޓް ޕްލޭނިންގ، ޓްރާންސްޕޯޓް މެނޭޖްމަންޓްގެ މަސައްކަތުގެ ދާއިރާއެއްގައި މަދުވެގެން6އަހަރު ދުވަހުގެ ތަޖުރިބާ ލިބިފައިވުން\nމަޤާމަށް ކޮމިޝަނުން ކަނޑައަޅާފައިވާ ތަޢުލީމީ ރޮނގުތައް\nއަސާސީ ޝަރުތު ހަމަވުން %30\nއަސާސީ ޝަރުތައްވުރެ އިތުރަށް ލިބިފައިވާ ތަޢުލީމު %5\nކޯ ނުވަތަ ޕްރިފަރޑް ޑިސިޕްލިންއާ ގުޅޭ ސަނަދަށް ދެވޭ ޕޮއިންޓް %5\nއަސާސީ ޝަރުތަށްވުރެ އިތުރަށް ލިބިފައިވާ ތަޖުރިބާ %5\nއެސެސްމަންޓް (އިމްތިޚާން ނުވަތަ ޕްރެކްޓިކަލް)\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 24 އޮކްޓޯބަރ 2021 ވާ އާދީއްތަ ދުވަހުގެ 14:00 ގެ ކުރިން، މިނިސްޓްރީ އޮފް ޓްރާންސްޕޯޓް އެންޑް ސިވިލްއޭވިއޭޝަން އަށެވެ. ވަޒީފާއަށް އެދޭ ފޯމާއި ލިޔުންތައް އީ-މެއިލް (([email protected] މެދުވެރިކޮށް ވެސް ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު،އިމްތިޙާނާއި ޕްރެޒެންޓޭޝަން އޮންނާނީ، 25 އޮކްޓޯބަރ 2021 އާއި 24 ނޮވެމްބަރ 2021 އާ ދެމެދު، މިނިސްޓްރީ އޮފް ޓްރާންސްޕޯޓް އެންޑް ސިވިލްއޭވިއޭޝަން ގައެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 3037502 އަށެވެ. އީ-މެއިލް ކުރާނީ [email protected] އަށެވެ.\nޕަބްލިޝްކުރި ގަޑި: 19:50


Kaiveneege namugai rape kuri5kujjakah midhiya aharu rakkaatherikan dhinin: Ministry | Mihaaru\nކައިވެނީގެ ނަމުގައި ފަސް ކުއްޖަކު ރޭޕްކުރި ކަމަށް ޖެންޑާ މިނިސްޓްރީގެ ތަފާސްހިސާބުން ދައްކާ. --ފޮޓޯ: ނިޝާން އަލީ/މިހާރު\nކައިވެނީގެ ނަމުގައި ރޭޕްކުރި ފަސް ކުއްޖަކަށް މިދިޔަ އަހަރު ރައްކާތެރިކަން ދިނިން: މިނިސްޓްރީ\n27 ޖެނުއަރީ 2020 - 16:15 17 comments\nކައިވެނީގެ ނަމުގައި، 18 އަހަރު ނުފުރޭ އެ ކުދިން ޖިންސީ ޝިކާރައަކަށް ހެދީ ކޯޓުން ބޭރުގައި، ގާނޫނާ ޚިލާފަށެވެ.\nއެ ހިސާބުތަކާ ގުޅިގެން ކުރި ސުވާލުތަކަށް ޖެންޑާ މިނިސްޓްރީގެ ކޮމިއުނިކޭޝަން ޑިރެކްޓަރު އަދި އެންސީޓީސީގެ ކައުންޓާ ރެޑިކަލައިޒޭޝަން ކޮމިޓީގެ މެމްބަރު އިބްރާހިމް މުހައްމަދު ވިދާޅުވީ ހަރުކަށި ނުވަތަ ހައްދުފަހަނައަޅާފައިވާ މާހައުލުގެ ތެރެއިން ޝަރުއީ ކޯޓުން ބޭރުގައި 18 އަހަރުން ދަށުގެ ކުދިންތަކަކަށް ކައިވެނީގެ ނަމުގައި ޖިންސީ ގޯނާކުރި މައްސަލަތައް ބަލައި އެ ކުދިން ރަައްކާތެރި މާހައުލަކަށް ބަދަލުކޮށްފައިވާ ކަމަށެވެ.\nމި މައްސަލަތަކުގައި އަނިޔާ ލިބުނީ ކުޑަކުދިންތަކަކަށް ވާތީ، އެ ކުދިންގެ ވަނަވަރު ހާމަވެދާނެ ފަދަ އެއްވެސް ތަފްސީލެއް، މި ހަބަރުގައި ނުހިމަނަ އެވެ.\nމިއީ މިނިސްޓްރީ އަށް އެނގިގެން، މިދިޔަ އަހަރު ފިޔަވަޅު އަޅާފައިވާ މައްސަލަތަކުގެ އަދަދެވެ. ކައިވެނީގެ ނަމުގައި ހިންގާ މި ކުށް އެ ކުދިންގެ އާއިލާތަކުން ގެންދަނީ ސިއްރުކުރަމުންނެވެ. ކައިވެނީގެ ނަމުގައި ކުދިން ހަވާލުކުރަނީ ގިނަ ފަހަރަށް މަންމަ އާއި ބައްޕަ އަށް ވެސް އެނގިގެންނެވެ. މުއައްސަސާތަކުން އެދުމުން، މައުލޫމާތު ހިއްސާކޮށްފައި ނުވާ ކޭސްތައް ވެސް އެބަ ހުއްޓެވެ. އެހެންކަމުން އަނިޔާ ލިބުނު ކުދިންގެ އަދަދު ފަހަކަށް ވުރެން އިތުރުވުން އެކަށީގެންވެ އެވެ.\nއިބްރާހިމް ވިދާޅުވި ގޮތުގައި މިދިޔަ އަހަރު ފެންމަތިވި އެ ފަސް މައްސަލައިގެ ތަހުގީގުގައި މިނިސްޓްރީން ހަރަކާތްތެރިވީ ފުލުހުންނާ އެކުގަ އެވެ.\n"އެ ކުދިން ވަނީ ރައްކާތެރި މާހައުލުތަކަށް ބަދަލު ކުރެވިފައި،" އޭނާ ވިދާޅުވި އެވެ.\nކައިވެނީގެ ނަމުގައި ޖިންސީ ގޯނާކުރުން ފަދަ ދީނީ ހަރުކަށި ވިސްނުމުގެ ތެރެއިން ހިނގާ ކަންކަމަކީ އިޖުތިމާއީ މައްސަލަތަކެއްގެ ގޮތުގައި ބައެއް މީހުން ގަބޫލުނުކޮށް ވަރިހަމަ ސަގާފަތެއް ގެންގުޅުމަކީ ވެސް މިކަންކަން ހުއްޓުވަން ކުރިމަތިވާ ގޮންޖެހުމެއް ކަމަށް މިނިސްޓްރީން ބުންޏެވެ.\nއިބްރާހިމް ވިދާޅުވީ ހައްދުހަނައަޅާފައިވާ ވިސްނުމުގައި ހިންގާ ބައެއް އަމަލުތައް މުޖުތަމައަށް ނުރައްކަލަކަށް ވެފައިވާ އިރު، ކުޑަކުދިންނާ މެދު ހިންގާ މިފަދަ އަނިޔާގެ އަމަލުތައް ސީރިއަސް މައްސަލަތަކެއްގެ ގޮތުގައި މިނިސްޓްރީން ބަލަމުން އަންނަ ކަމަށެވެ. ކައިވެނީގެ ނަމުގައި ޖިންސީ ގޯނާ ނުވަތަ ރޭޕްކުރުމުގެ މައްސަލަތަކުގެ އަދަދު އާއްމުކުރީ އެ ކަންކަމަށް ރައްޔިތުން ހޭލުންތެރިކުރުވަން ކަމަށް ވެސް އޭނާ ވިދާޅުވި އެވެ.\n"ދީނުގެ ނަމުގައި ހިންގާ އަނިޔާގެ އަމަލުތަކަށް މިނިސްޓްރީން ގެންގުޅެނީ ޒީރޯ ޓޮލަރެންސް. މި ބާވަތުގެ އަމަލުތައް ހުއްޓުވަން ރައްޔިތުންގެ އެއްބާރުލުން ބޭނުންވޭ،" އިބްރާހިމް ވިދާޅުވި އެވެ.\nހައްދުފަހަނައަޅާ ދިއުމުގެ ފިކުރާ ދެކޮޅަށް މިދިޔަ އަހަރު ސަރުކާރުން ގިނަ މަސައްކަތްތަކެއް ފެށުމުން، ގިނަ މައްސަލަތަކެއް މިދިޔަ އަހަރު ހުށަހެޅި ކަން އޭނާ ފާހަގަކުރެއްވި އެވެ. އޭގެ ތެރޭގައި، ވެކްސިން ނުދިނުމާއި ތައުލީމުން މަހްރޫމްކުރުމާއި އުފަން ދުވަހުގެ ސެޓްފިކެޓް ނުހެއްދުން ފަދަ ގިނަ މައްސަލަތައް ހިމެނެ އެވެ.\nހަރުކަށި ފިކުރާ ގުޅުން ހުރި މި މައްސަލަތަކަށް ހައްލު ހޯދަން ސިޔާސަތުތައް އެކަށައެޅުމަށް ނެޝެނަލް ކައުންޓަ ޓެރަރިޒަމް ސެންޓަރު (އެންސީޓީސީ)އާ އެކު ގާތުން މަސައްކަތްތަކެއް ޖެންޑާ މިނިސްޓްރީން އަންނަނީ ކުރަމުންނެވެ. ހައްލު ހޯދުމުގެ ގޮތުން، އެއް ކަމަކަށް، ނެޝަނަލް އެކްޝަން ޕްލޭނެއް އަންނަނީ އެކުލަވާލަމުންނެވެ.\nއޭގައި، ހައްދުފަހަނައަޅާފައިވާ ފިކުރުގެ ތެރެއިން ކުދިންނަށް ކުރިމަތިވާ އަނިޔާގެ މައްސަލަތައް ހުއްޓުވަން އެކި މުއައްސަސާތަކުގެ ދައުރު ކަނޑައަޅާ ގޮތަށް ވަނީ ނިންމައިފަ އެވެ.\n"މި ބާވަތުގެ މައްސަލަތައް ހިނގާ ސަބަބުތައް ދެނެގަނެ، އެ ކަންކަމަށް ފިޔަވަޅު އެޅުމަށް މިނިސްޓްރީން ވަރަށް ބޮޑު އިސްކަމެއް ދެން. މީގެ އިތުރުން މިކަމާ ގުޅޭ ގޮތުން މިނިސްޓްރީގެ ސޯޝަލް ވޯކަރުންނާއި ކެއާ ވޯކަރުންނަށް އަމާޒުކޮށް ހޭލުންތެރިކުރުވުމުގެ ޕްރޮގްރާމެއް ހިންގަން ވެސް ވަނީ ޝެޑިއުލްކުރެވިފައި،" އިބްރާހިމް ވިދާޅުވި އެވެ.\nރ. މަޑުއްވަރީ އަށް ނިސްބަތްވާ ހަރުކަށި ފިކުރުގެ ބައެއްގެ މެދުގައި ހިނގި ހަމަނުޖެހުމެއްގެ ތެރެއިން މިދިޔަ ނޮވެމްބަރު މަހު ވަނީ 12 އަހަރުގެ ކުއްޖަކު ރޭޕްކޮށް، 13 އަހަރުގައި ވިހެއި މައްސަލައެއް ފެންމަތިވެފަ އެވެ. އެ ކުއްޖާ އާއި އޭނާގެ ދަރިފުޅު ދައުލަތުގެ ބެލުމުގެ ދަށަށް ނަގައި، ރޭޕްކުރި މީހާ ވަނީ ހައްޔަރުކޮށްފަ އެވެ.\nއިތުރު ލިޔުންތައް ފުލުހުން ކުޑަކުދިންނަށް އަނިޔާކުރުން ކުޑަކުދިންގެ ހައްގުތައް ރޭޕް ހައްދުފަހަނައެޅުން ޖެންޑާ މިނިސްޓްރީ


Artifical beach tharaggee kuran MVR 13 million ah MTCC ah | Mihaaru\nއާޓިފިޝަލް ބީޗް: އެ ތަން ތަރައްގީކުރަން ސަރުކާރުން ވަނީ ނިންމާފައި.--ފޮޓޯ: ހުސެއިން ވަހީދު/ މިހާރު\nއާޓިފިޝަލް ބީޗް ތަރައްގީކުރަން 13 މިލިއަން ރުފިޔާއަށް އެމްޓީސީސީއަށް\n15 މެއި 2018 - 18:415comments\nހައުސިން މިނިސްޓްރީގައި ބޭއްވި ރަސްމިއްޔާތެއްގައި، އާޓިފިޝަލް ބީޗް ތަރައްގީކުރުމުގެ އެއްބަސްވުމުގައި ހައުސިން މިނިސްޓަރު ޑރ. މުހައްމަދު މުއިއްޒާއި އެމްޓީސީސީގެ ސީއީއޯ އިބްރާހިމް ޒިޔަތު ވަނީ ސޮއިކުރައްވައިފަ އެވެ. މަސައްކަތް ނިންމަން އެ ކުންފުންޏަށް ދިނީ ފަސް މަސް ދުވަހެވެ.\nއެއްބަސްވުމުގައި ސޮއިކުރެއްވުމަށްފަހު މިނިސްޓަރު މުއިއްޒު ވިދާޅުވީ ރަސްފަންނުގެ ކޮންސެޕްޓަށް އާޓިފިޝަލް ބީޗް ތަރައްގީ ކުރަން ސަރުކާރުން ހޭދަކުރަން ނިންމާފައިވަނީ 10 މިލއަން ރުފިޔާ ކަމަށެވެ. ބާކީ ތިން މިލިއަން ރުފިޔާއަކީ، އިޖުތިމާއީ ޒިންމާގެ ދަށުން އެމްޓީސީސީ ކުރާ ހޭދައެއް ކަމަށެވެ.\n"ތަފާތު ރީތި ކޮންސެޕްޓެއްގައި އިރާދަކުރެއްވިއްޔާ އާޓިފިޝަލް ބީޗް މަސައްކަތް ކުރިއަށްގެންދެވޭނެ. އޭރުން އެތަނުގެ އެންމެ ފުރިހަމަ މާނައިގައި އާޓިފިޝަލް ބީޗް ބޭނުންކުރެވިގެންދާނެ،" މުއިއްޒު ވިދާޅުވި އެވެ.\nއާޓިފިޝަލް ބީޗް ތަރައްގީކުރުމުގެ މަސައްކަތުގެ އެއްބަސްވުމުގައި ސޮއިކުރެއްވުމަށްފަހު، ހައުސިން މިނިސްޓަރު ޑރ. މުއިއްޒު (ކ-2) އަދި އެމްޓީސީސީގެ ސީއީއޯ ޒިޔަތު، އެއްބަސްވުން ބަދަލުކުރައްވަނީ.-ފޮޓޯ: ހައުސިން މިނިސްޓްރީ\nއާޓިފިޝަލް ބީޗް ތަރައްގީކުރުމުން، ރަސްފަންނުގައި ހުންނަ ގޮތަށް ކުޑަ ޖަހައި ހޮޅު އައްޓާއި އުނދޯލި ވެސް ބަހައްޓާނެ އެވެ. މޫދު އިތުރަށް ކޮނެ، އެ ސަރަހައްދު ވެސް ރަނގަޅު ކުރާނެ ކަމަށް މުއިއްޒު ވިދާޅުވި އެވެ. އޭގެ އިތުރުން އައުޓްޑޯ ޖިމަކާއި ކެފޭ އާއި އޯޕަން ޝަވާ ވެސް ބަހައްޓާނެ އެވެ.\nމުއިއްޒު ވިދާޅުވީ ތޮއްޖެހި ފުރިބާރުވެފައިވާ މާލޭގައި ހިތްހަމަޖައްސާލެވޭނެ ރަނގަޅު ތަނެއް ކުރިން ނެތް ކަމަށެވެ. އެހެންވެ ހިތްގައިމު ތަނަކަށް މާލެ ބަދަލުކުރުމުގެ މަސައްކަތުގެ ތެރެއިން މާލޭގެ އެކި ސަރަހައްދުގައި 11 ޕާކެއް ތަރައްގީކޮށްފައިވާ ކަމަށް ވިދާޅުވި އެވެ.\nއެ ރަސްމިއްޔާތުގައި ވާހަކަދައްކަވަމުން ޒިޔަތު ވިދާޅުވީ ރަސްފަންނު ތަރައްގީ ކުރުމުގެ މަޝްރޫއުގެ މަސައްކަތްތައް ވެސް ކުރިއަށްގެންދިޔައީ އެ ކުންފުނިން ކަމަށެވެ. ދީފައިވާ މުއްދަތާ އެއްގޮތަށް އެ މަސައްކަތްތައް ވެސް ކާމިޔާބުކަމާއެކު ނިންމާލެވުނު ކަމަށް އޭނާ ވިިދާޅުވި އެވެ.\nއާޓިފިޝަލް ބީޗް ތަރައްގީކުރުމުގެ މަސައްކަތުގެ އެއްބަސްވުމުގައި ސޮއިކުރުމަށް ހައުސިން މިނިސްޓްރީގައި ބޭއްވި ރަސްމިއްޔާތުގައި މިނިސްޓަރު ޑރ. މުއިއްޒު (ކ) ވާހަކަދައްކަވަނީ .-ފޮޓޯ: ހައުސިން މިނިސްޓްރީ\nއާޓިފިޝަލް ބީޗް ތަރައްގީކުރުމުގެ މަޝްރޫއު ވެސް ހަވާލުކޮށްފައިވާ މުއްދަތުގެ ތެރޭގައި ނިންމުމަށް މަސައްކަތް ކުރައްވާނެ ކަމަށް ޒިޔަތު ވިދާޅުވި އެވެ.\nއެ ބީޗް ތަރައްގީކުރުމުގެ މަސައްކަތްތަށް ފެށުމަށް ހައުސިން މިނިސްޓްރީން ވަނީ އެ ސަރަަހައްދުގައި ހުރި ކެފޭ އަދި ރެސްޓޯރެންޓުތައް ބަންދުކުރަން ނޯޓިސް ދީފަ އެވެ. މުއިއްޒު ވިދާޅުވީ އެއްވެސް ފަރާތަކަށް ގެއްލުމެއް ނުލިބޭ ގޮތަށް، އެ ވިޔަފާރިތަކުގެ ތަރައްގީއަށް މަސައްކަތް ކުރެވޭނެ ގޮތަށް އެއްބަސްވުމަކަށް އާދެވިފައިވާ ކަމަށެވެ.\n"އޭރުން އެ ފަރާތްތަކަށް ބަދަލެއްގެ ގޮތުގައި ސަރުކާރުން އެއްވެސް ފައިސާއެއް ދޭކަށް ނުޖެހޭނެ،" މުއިއްޒު ވިދާޅުވި އެވެ.\nއިތުރު ލިޔުންތައް އެމްޓީސީސީ ހައުސިން މިނިސްޓްރީ އާޓިފިޝަލް ބީޗް ކުރީގެ މިނިސްޓަރު ޑރ. މުހައްމަދު މުއިއްޒު އަބްދުﷲ ޒިޔަތު\nބީޗްގެ މަސައްކަތް ނުކުރަނީ ޑިޒައިނާމެދު ގޮތެއްނުނިމޭތީ


މި އިޢުލާންވަނީ 02 ފެބުރުވަރީ 2020 1315 ގައި ބާތިލް ކުރެވިފައެވެ.\nމުސާރަ: -/10,500 ރުފިޔާ\nސަރވިސް އެލަވަންސް: އަސާސީ މުސާރައިގެ %25\nޓްރައިބިއުނަލަށް ހުށަހެޅޭ މައްސަލަތަކުގެ ތެރެއިން ޓްރައިބިއުނަލުން ބެލޭނޭ މައްސަލަތައް ކަނޑައެޅުމުގައި ރެޖިސްޓްރާއަށް އެހީތެރިވެދިނުން.\nޓްރައިބިއުނަލަށް ޤާނޫނީގޮތުން ބޭނުންވާ ފަންނީ އެހީތެރިކަން ދިނުން.\nޤާނޫނީ ދާއިރާއާއި މައްސަލަ ބެލުމުގެ ކަންކަމާއި ގުޅޭގޮތުން ހިންގަންޖެހޭ ތަމްރީންތަކާއި ޕްރޮގްރާމްތައް ހިންގުން.\nޤާނޫނީ ދާއިރާއާއި މައްސަލަތަކާއި ގުޅޭގޮތުން ހިންގަންޖެހޭ އެވެއަރނެސް ޕްރޮގްރާމްތައް ހިންގުމަށް އެހީތެރިވެދިނުން.\nހަވާލުކުރެވޭ އެކިއެކި ލިޔުންތައް ތަރުޖަމާކުރުން.\nޓްރައިބިއުނަލަށް ހުށަހެޅޭ މައްސަލަތަކާ ގުޅިގެން މަޢުލޫމާތު ސާފުކުރަންޖެހޭ ފަރާތްތަކުން މަޢުލޫމާތު ސާފުކުރުމުގައި ޓްރައިބިއުނަލް އޮފިސަރުންނަށް އިރުޝާދުދިނުމާއި، އެހީތެރިވުން އަދި އެކަންދަނީ ރަނގަޅަށްތޯ ބަލާ މޮނިޓަރކުރުން.\nޓްރައިބިއުނަލްގެ މަސައްކަތާގުޅިގެން މަޢުލޫމާތު ސާފުކުރަން އަންނަ ފަރާތްތަކާ ބައްދަލުކޮށް މަޢުލޫމާތު ފޯރުކޮށްދިނުން.\nޓްރައިބިއުނަލަށް ހުށަހެޅޭ މައްސަލަތައް ދިރާސާކުރުން، މިގޮތުން މިފަދަ މައްސަލަތަކުގައި ދުނިޔޭގެ އެހެނިހެން ޤައުމުތަކުގެ ޓްރައިބިއުނަލްތަކުން ނިންމާފައިވާ ނިންމުން ބަލާ ދިރާސާކުރުމާއި، ދިވެހިރާއްޖޭގައި މިފަދަ މައްސަލަތަކުގައި މީގެ ކުރީން ޢަމަލުކޮށްފައިވާ ގޮތް ބަލާ ހޯދުމާއި، ޤާނޫނީ ލިޓްރޭޗަގައި މިފަދަ މައްސަލަތަކާއި މެދު ޢަމަލުކުރެވިދާނެ ކަމަށް ބަޔާންކޮށްފައިވާ ގޮތް ދެނެގަތުން.\nޓްރައިބިއުނަލުގެ މަސައްކަތް ރަނގަޅަށް ހަލުވިކަމާއެކު ކުރިއަށް ގެންދިޔުމުގައި ތައްޔާރުކުރަންޖެހޭ ޤާނޫނީ ލިޔެކިޔުންތައް ތައްޔާރުކުރުން.\nޓްރައިބިއުނަލުގެ މަސައްކަތްތަކާއި ގުޅިގެން ޤާނޫނީގޮތުންނާއި، އެހެނިހެން ގޮތްގޮތުން ދިރާސާކޮށް ޓްރައިބިއުނަލްގެ މައްސަލަބެލުމާއި، ޓްރައިބިއުނަލްގެ އެހެނިހެން ކަންކަން ޒަމާނާއެއްގޮތަށް ހަލުވިކަމާ ފުރިހަމަކަމާއި އެކު ކުރެވޭނޭގޮތުގެ ލަފަޔާއި އިރުޝާދުދީ މިކަންކަމުގައި އެހީތެރިވުން.\nޓްރައިބިއުނަލަށް ހުށަހެޅޭ އިދާރީ އެކިއެކި ކަންކަމާއި، މީޑިއާއަށް ޖަވާބުދާރީވާންޖެހޭ ކަންތައްތަކުގައި ޓްރައިބިއުނަލްގެ ރިޔާސަތުން ބޭނުންވެއްޖެ ހިނދެއްގައި ޖަވާބުދާރީވުމުގައި އެހީތެރިވެދިނުން.\nފެންވަރު ނުވަތަ ޝަރުތު: ޤާނޫނީ ދާއިރާއިން ފުރަތަމަ ޑިގްރީ ޙާޞިލް ކުރައްވާފައިވުން.\nމި މަޤާމަށް މީހަކު ނެގުމުގައި ވަޒީފާއާބެހޭ ޤާނޫނާގުޅޭ ދާއިރާއިން ތަމްރީނާއި މަސައްކަތުގެ ތަޖުރިބާ ލިބިފައިވާ ފަރާތްތަކަށާއި ދިވެހިބަހާއި އިނގިރޭސި ބަހުން ރަނގަޅަށް މުޢާމަލާތު ކުރަން ދަންނަ ފަރާތްތަކަށް އިސްކަންދެވޭނެއެވެ.\nމަޤާމަށް އެދެންވީގޮތާއި ސުންގަޑި: މި މަޤާމަށް އެދިލައްވާ ފަރާތްތަކުން 18 ފެބުރުވަރީ 2020 ވާ އަންގާރަ ދުވަހުގެ 13:30 ގެ ކުރިން މި ޓްރައިބިއުނަލްގެ ވަޒީފާއަށްއެދޭ ފޯމް ފުރިހަމަ ކުރެއްވުމަށްފަހު (ގ.ފަތުރުވެހި 03 ވަނަ ފަންގިފިލާ) އަށް ހުށަހެޅުއްވުން އެދެމެވެ.\nފުރިހަމަ ކުރައްވާފައިވާ މި ޓްރައިބިއުނަލްގެ ވަޒީފާއަށް އެދޭފަރާތްތަކުން ފުރަންޖެހޭ ކުށުގެ ރެކޯޑް ފޯމް (ދައުލަތުގެ އިދާރާއެއްގައި ވަޒީފާ އަދާކުރާ ފަރާތްތަކުން ކުށުގެ ރެކޯޑް ފޯމް ހުށަހަޅާކަށް ނުޖެހޭނެއެވެ).\n3. ވަޒީފާއަށް އެދޭ ފަރާތުގެ ވަނަވަރު، އައި.ޑީ ކާޑުގެ ކޮޕީ، ތަޢުލީމީ ސެޓްފިކެޓްތަކުގެ ފޮޓޯކޮޕީ (އަޞްލާ އެއްގޮތްކަމަށް ރަސްމީ ފަރާތަކުން ތައްގަނޑު ޖަހާފައިވާ)\n4. މަސައްކަތުގެ ތަޖުރިބާހުރިކަމުގެ ލިޔުން


Feevakaai Foakaidhoo bandharuge bodu bai nimmaifi\nފީވަކާއި ފޯކައިދޫ ބަނދަރުގެ ބޮޑު ބައި ނިންމައިފި\nފީވަކު ބަނދަރު ސަރަހައްދު: އެމްޓީސީސީން ވަނީ ފީވަކު ބަނދަރު މަސައްކަތުގެ އަޕްޑޭޓު ދީފައި\nށ. ފީވަކާއި އެ އަތޮޅު ފޯކައިދޫ ބަނދަރުގެ މަސައްކަތުން ބޮޑު ބައެއް ނިންމައި އެ ދެ ރަށުގެ މަސައްކަތުގެ އަޕްޑޭޓް މޯލްޑިވްސް ޓްރާންސްޕޯޓް އެންޑް ކޮންޓްރެކްޓިން ކޮމްޕެނީ (އެމްޓީސީސީ) އިން ދީފި އެވެ.\nއެ ކުންފުނިން ބުނި ގޮތުގައި ފީވަކުގެ ބަނދަރު މަޝްރޫއުގެ 65 ޕަސެންޓް މަސައްކަތް މިހާރު ވަނީ ނިމިފަ އެވެ. ފީވަކު ބަނދަރު ތަރައްގީ ކުރުމުގެ މަޝްރޫއުގެ ދަށުން މިހާރު އެ ރަށުގައި ކުރަނީ އެއްގަމު ތޮށީގެ ކޮންކްރީޓްގެ މަސައްކަތެވެ\nފީވަކު ބަނދަރު މަޝްރޫއުގައި 55،163 ކިއުބިކު މީޓަރުގެ ބަނދަރު ފުންކުރުމާއި، 464 މީޓަރުގެ އެއްގަމުތޮށި ލުމާއި، 356 މީޓަރުގެ ބޭރުތޮށި ލުމާއި 182 މީޓަރުގެ ރިވެޓްމަންޓު ޖެހުމުގެ އިތުރުން 2،320 އަކަ މީޓަރަށް ޕޭމަންޓު އެޅުން ހިމެނެއެވެ.\nމި އަހަރުގެ ސެޕްޓެމްބަރު 13 ވަނަ ދުވަހު އެމްޓީސީސީއާ ހަވާލު ކޮށްފައިވާ އެ ބަނދަރު ތަރައްގީ ކުރުމުގެ މަޝްރޫއަށް ހޭދަވާނީ 67.6 މިލިޔަން ރުފިޔާ އެވެ.\nފޯކައިދޫ ބަނދަރުގެ މައުލޫމާތު ވެސް ދީފައި ވެއެވެ. ރާއްޖޭގެ އެކި ކަންކޮޅުތަކުގައި އެތައް ބައިވަރު ޕުރޮޖެކްޓު ތަކެއް ހިންގަމުން އަންނަ އެމްޓީީސީސީން ބުނި ގޮތުގައި ފޯކައިދޫ ބަނދަރުގެ 15 ޕަސެންޓް މަސައްކަތް ނިމި މިހާރު ކުރަނީ ދަނީ އަލަށް އިތުރު ކުރި ސަރަހައްދު ފުން ކުރުމުގެ މަސައްކަތެވެ.\nފޯކައިދޫ ބަނދަރު މަޝްރޫއުގައި 39،995 ކިއުބިކު މީޓަރުގެ އަލަށް އިތުރުކުރެވުނު ސަރަހައްދުގެ ބަނދަރު ފުންކުރުމާއި، 1800 ކިއުބިކު މީޓަރަށް މިހާރުގެ ބަނދަރު ފުންކުރުމާއި، 4000 ކިއުބުކު މީޓަރުގެ ނެރު ފުންކުރުމާއި 507 މީޓަރުގެ ބޭރުތޮށި ލުމާއި 100 މީޓަރުގެ ރިވެޓުމަންޓު ޖެހުމުގެ އިތުރުން 464 މީޓަރުގެ އެއްގަމު ތޮށި ލާނެ އެވެ. އަދި 2320 އަކަ މީޓަރަށް ޕޭމަންޓު ހަދައި ނެރު ބައްތި ޖަހައި މަގުމަތި ބައްތި ހަރު ކުރާނެ އެވެ.\nގާތްގަނޑަކަށް 52.7 މިލިޔަން ރުފިޔާގެ އެ މަޝްރޫއުގެ މަސައްކަތް އެމްޓީސީސީއާ ހަވާލުކޮށްފައިވަނީ މި އަހަރުގެ ސެޕްޓެމްބަރު 17 ވަނަ ދުވަހުއެވެ.\nއެމްޓީސީސީ ބަނދަރު ޕްރޮޖެކްޓް ފީވަށް + ފޯކައިދޫ\nފޯކައިދޫ ބަނދަރުގެ އަޕްޑޭޓް ދީފި


BREAKING: Covid Jehigen Miadhu7Vana Meehaku Niyaa Vehjje - Vaguthu\nކޮވިޑް ޖެހިގެން މިއަދު ހަތް ވަނަ މީހަކު ނިޔާވެއްޖެ\nކޮވިޑް-19 ޖެހިގެން މިއަދު ހަތް ވަނަ މީހަކު ރާއްޖެއިން ނިޔާވެއްޖެ އެވެ.\n"ވަގުތު"އަށް އެނގިފައިވާގޮތުން ނިޔާވެފައި ވަނީ 62 އަހަރުގެ އަންހެނެކެވެ.\nއޭނާއަކީ މިއަދު މެންދުރުގެ ވަގުތެއްގައި އައިޖީއެމްއެޗްގެ އެމާޖެންސީއަށް ގެންދިޔަ މީހެކެވެ. މިއަދު ކުރިންވެސް އައިޖީއެމްއެޗްގެ އެމާޖެންސީއަށް ގެންދިޔަ މީހަކު ވަނީ ނިޔާވެފައެވެ.\nމިއަދަކީ ރާއްޖެއިން ކޮވިޑް ބަލީގައި އެންމެ ގިނަ ބަޔަކު ނިޔާވި ދުވަހެވެ.\nކޮވިޑް ޖެހިގެން މިއަދު ފުރަތަމަ ދެމީހުން ނިޔާވީ ލ.އަތޮޅުންނެވެ. އެއީ އަންހެނަކާއި ފިރިހެކެވެ. މިއަދު ތިން ވަނަ މީހަކު ނިޔާވީ މާލެ އިންނެވެ. އެއީ އައިޖީއެމްއެޗްގެ އީއާރްއަށް ގެންދިޔަ މީހެކެވެ. އޭގެ ފަހުން ނިޔާވި ތިން މީހުންނަކީ ހުޅުމާލޭ މެޑިކަލް ފެސިލިޓީގައި ފަރުވާދެމުންދިޔަ މީހުންނެވެ.\nކޮވިޑް ޖެހިގެން ރާއްޖެ އިން ނިޔާވި މީހުންގެ އަދަދު މިހާރު ވަނީ 112 އަށް އަރާފައެވެ.\nރާއްޖޭގައި ކޮވިޑް ބަލީގަައި ނިޔާވާ މީހުންގެ އަދަދުތައް ވަނީ ވަރަށް ބޮޑަށް އިތުރުވެފައެވެ. އެގޮތުން މި މަހުގެ މިހާތަނަށް ކޮވިޑް ބަލީގައި 39 މީހަކު ވަނީ ނިޔާވެފައެވެ. އަދި މި އަހަރު މިހާަތަނަށް 64 މީހަކު ވަނީ ކޮވިޑް ބަލީގައި ނިޔާވެފައެވެ.\nމެއި 19, 2021 16:52\nމީގެ ތެރޭގައި ވެ ކްސިން ޖެހި ކިތައް މީހުންބާ؟\nމެއި 19, 2021 17:36\nވެކްސިން ޖަހާފަ ތިބި މީހުންނާއި ކޮވިޟީލްޑް އަދި ސިނަފޯމް ޖެހިމީހުންގެ ތެރެއިން ކޮވިޑުގެ އަސަރު ބޮޑުވާ މީހުންގެ ތަފްސީލު ދިނުން\nމެއި 19, 2021 17:59\nކޮވިޑުގަ ނިޔާވާ މީހުން ގިނަވާނެ ކޮވިޑު ޖެހޭމީހުން ގިނަވާނެ މި ސަރުކާރު މި އޮތީ ކޮވިޑަށް ފަރުވާ ދިނުމުގަ ފެއިލްވެފަ ދައުލަތް ކައިހުސްކޮށްފި ވީކަމެއް ހަރާމް ޓެސްޓުކުރާމީހާގެ ނަތީޖާ ލިބެނީ 10 ދުވަސްފަހުން އެހާހިސާބުން ބަލިޖެހުނުމީހާ އެތައްސަތޭކަ ބަޔަކާ ކޮންޓެކްޓުވެ އެތަށް ސަތޭކަ ބަޔަކަށް ބަލިފެތުރެނީ ހާއްސަ އިނާޔަތުގެ ދަށުން މުޅި ރާއްޖެއަށް ކޮވިޑު ފަތުރާލީ ނުވިތާކަށް އިންޑިޔާއިން އާވައްތަރުތަކުގެ ކޮވިޑު ވައިރަސްތަށް ރާއްޖެއަށް އިންޕޯޓުކޮށް ބަހާލީ މުޅި ދައުލަތް ފެއިލްވެފަ މުޅި ޤައުމު ދުވަނީ ކެނެރީގޭ ނަޝީދު ފަހަތުން ރައްޔިތުން ފެލައިގެން ޖުރުމަނާކޮށްގެން ރައްޔިތުން އަތުން ފައިސާފޮއްޗެއް ފޭރިގަނެވޭތޯ ސަރުކާރުން ބަލަނީ މަޖިލީހުން ކޮންމެސްް އެއްޗެކޭ ކިޔާފަ ޤާނޫނޫތައް ހަދައިގެން ރައްޔިތުން ކަރަށް އަތްބާނައި ގޮހޮރުދަމަނީ\nމެއި 19, 2021 18:11\nޕްރިޔަންކާ އެހިިީވަނިީ އިންޑިޔާ ކޮވިޑް އަށް\nމިހާތަނަށް މަރުވި މީހުންގެ ތެރެއިން ވެކްސިން ޖެހިފައި ހުރީ ކިތައް މީހުނަށް ބާ\nމެއި 19, 2021 18:53\nކޮންކަހަލަ ފަރުވާއެއް މިދެނީ.\nރަނގަޅު ބޭސް ދެވޭތޯ ބަލާ. ސަރުކާރުން ތަންކޮޅެއް ޒިންމާ ފާރުވެ ފިޔަވަޅުތައް ކުރިއަށް ގެންދަވާ. މިދެވޭ ބޭސް ކަމުނުދަނީބާ؟.\nކޮބާތޯ ހެލްތު މިނިސްޓަރު . އަމީން ހުރިނަމަ ހުރިސް ފޯރި އަރުވާލައިފާ.\nމެއި 19, 2021 19:01\nކޮބާތަ މި ގައުމުގެ މަހުޖަނު؟ އޭނަގެ އެއްވެސް އެހީއެއް މި ގައުމަކަށްނެތްތަ؟\nމެއި 19, 2021 19:42\nހުޅުމާލޭ ކޮވިޑް ފެސިލިޓީގެ ޚިދުމަތްތައް ރަނގަޅު ކުރައްވާ.. ރައްޔިތުންގެ ހައގުގައި\nމެއި 19, 2021 19:57\nމެއި 19, 2021 20:24\nނަށީދުގެ މައްސަލަ ބަލާ ނަނދޫބަށް ލާރިދޭންވެގެންތަ މުސްކުޅިން މަރަމުން ތިޔާގެންދަނީ ރަގަޅު ގޮތެއް އާއިލާތައް ހިތާމައިގާ މިވެރިން މަޖާކުރުމުގައި\nމެއި 19, 2021 20:26\nމަރުވާ ކޮންމެ މުސްކުޅިޔަކަށް 5ހާސް ގައުމަށް ލިބޭ އާމުދަނީ އިތުރުވޭ މި ހާލަތޔފައިވެސް ޖޫރިމަނާކޮއްގެންވެސް ރައްޔިތުްފެލަނީ\nމެއި 19, 2021 21:18\nވަގުތު ނޫސް ސާބަސް މިސަރުކާރު މިއޮތީ ބޭނިފައި ބޮޑެތި ހިބަރު/ ބޮޑެތި މިޔަރު ހިބަރުވަދުގައި ރަގަޅަށް ޖެހިފައި ހިތެއްނެތް ހިމާރު ކިޔަފަދައިން އިބޫ ކަލޭގެ ލަގޮޑިއެއް އަދި ހިތެއް ނެތީތަ؟ މީދާކާފައި އޮތް ހުސް އުބެތައް އަދިވެސް އިސްތިއުފާ ނުދޭން ތިގަދަ ފައި ވިއްދަނީ ކޮން ހަސަދައެއް ރައްޔިތުންނަށް އޮންނާތީ ބަލަ ނުވީމަ ނިޝީދުވެސް ރައްޔިތުންގެ ހައްޤުގައި ދިޔައީ ފަހުން ހުޅުޖެހިޔަސް ހުޅުޖެހީވެސް ރައްޔިތުންގެ ހައްޤުގައި މޮޔައިބޫ ހޭވެރިކަން ވާން އަދިވެސް ނުވޭތަ މިއަދުވެސް7މަރު ފަރުވާނުދެވިގެން ގަމާރު އިބޫ ފޮޓޯފްރޭމް\nމެއި 19, 2021 21:27\nމިހާރު ޤައުމުގައި މިއޮތީ ގެވެށި އަނިޔާ އާއި ބޮޑު ކޮވިޑް އިބޫ މިއަދުވެސް7މަރު މީ ސީދާ ކަލޭގެ އަމިއްލަ އެދުން ބޮޑުކަމުން ދިމާވިގޮތެއް ދުނިޔެއަށް މި މުސީބާތް އައީވެސް ކަލޭގެ ވެރިކަމުގައި މި މުސީބާތް ޖެހެވެގެން އެކަކަށް ޖެހޭ ބަލާ ހާސްމީހުންނަށް ދިމާވެޔޭ ބުނާފަދައިން މިއޮތީ ވަގު ވެރިކަން ބަލާވެރިކަމަކަށް ބަދަލުވެފައި ދެން މިކަމަކުން ކަލެޔަށް ރައްޔަތުން މިންޖު ކުރެވޭނެތަ؟ އަދިވެސް ވައްކަން އޮކްސިޖަން ހުސްވެއްޖެ ރައްޔިތުން މަރުވަނީ ވެންޓިލޭޓަރެއްނެތް ކޮވިޑް ބަލީގެ މީހުން ވެންޓިލޭޓަރުގެ ކިއުގައި ވިސްނަބަލަ މިއަދު7މަރު މޭޒުމަތީ ދެއަތުގެ ފުއްޖަހައިގެން ބާއްވައިގެން އިދެ ޓީވީއަށް އަރާ ރޮއި އަތް ގުޑުވާވެސް ނުލާތި ސަހަރޯ\nމެއި 20, 2021 22:48\nމިއީ ގަސްތިގަ ސަރުކާރުން ރައްޔަތުން ޖެއްސި ހާލެއް


ބާޣީންނޭ ދަންނާށޭ – Maldivian Democratic Party\n04 ޖޫން 2012\nދިވެހިރާއްޖޭގެ ގާނޫނު އަސާސީ ބުނާގޮތުން ދިވެހި ދައުލަތުގެ މިލްކުވެރީންނަކީ ދިވެހި ރައްޔިތުންނެވެ. ދައުލަތުގެ ހުރިހައި ބާރުތަކެއް ފެށިގެން އަންނަނީ ދިވެހި ރައްޔިތުންގެ ފަރާތުންނެވެ. އަދި އެބާރުތައް އަބަދުވެސް އޮންނާނީ ރައްޔިތުންގެ އަތުގައެވެ. ދިވެހި ރައްޔިތުންނަށްވުރެ ބާރުގަދަ ރައީސަކު ނުވަތަ ވަޒީރަކުވެސް ނުހުންނާނެއެވެ. ވީއިރު ދިވެހި ރައްޔިތުންގެ މައްޗަށް ހިތުހުރި ގޮތެއް ހަދައި އަނިޔާވެރި ވެވޭނެ ސަލާމަތީ ބާރުތަކެއް މިގައުމުގައި އޮންނާނެ ހެއްޔެވެ؟\nދިވެހި ރައްޔިތުންނަކީ ދުނިޔޭގެ ކަނޑުގެ ބާޒުގެ ނަމުން މަޝްހޫރުވި ޕޯޗުގީޒުންނާއި ހަނގުރާމަކޮށް ފައްސާލި ބައެކެވެ. އެފުލީޓުގެ ކޮމާންޑަރ އިންޗީފް އެއްގެ ގޮތުގައި ހުންނެވި ބޮޑުތަކުރުފާނަށް ޓަކައި ދިވެހީން ފަޚުރުވެރިވެއެވެ. ހޮޅީންގެ އަނިޔާވެރިކަމުން ރާއްޖެ މިނިވަން ކޮށްދެއްވި ދޮންބަންޑާރައިންނާއި މެދުވެސް ދިވެހީން ފަޚުރުވެރި ވެއެވެ. ދިވެހީންނަކީ ކިތަންމެ ބާރުގަދަޔަސް ދުޝްމަނުންގެ އަޅުވެތި ކަމުގައި އުމުރު ހޭދަކުރުމަށް ރުހިގެން ތިބޭނެ ބައެއް ނޫންކަން ތާރީޚުގައި އެވަނީ ދައްކުވައި ދީފައެވެ.\nދިވެހީންގެ ތެރޭގައި ތުއްފާށަނާ ތަކުރާއި ނުވަވަނަ ހަސަން ރަސްގެފަދަ ޚިޔާނާތް ތެރީންވެސް އުފެދިފައިވެއެވެ. އެފަދަ މީސްމީހުންގެ މައްޗަށް މިއަދުވެސް ދިވެހީންގެ ހިތުގައި އުފެދިފައިވަނީ ނަފުރަތެވެ. ވެރިކަމާއި ދުނިޔޭގެ އިއްޒަތާއި ޝަރަފަށްޓަކައި މިގައުމު ހަނާކުރި ކިތަންމެ ދިވެހީންނެއްގެ ނަންއިވި މިއަދުވެސް ދިވެހީން އެނަންތައް އަހާން ލަދުވެތިވެއެވެ. ތާރީޚުން އެނގިވާ އެތައްބަޔަކާއި ނުއެނގިވާ މިފަދަ ކިތަންމެ ބަޔަކުވެސް ތިބޭނެއެވެ.\nދިވެހިރައްޔިތުންގެ ފުރިހަމަ އަޣުލަބިއްޔަތުން ދިވެހީން އިސްކުޅަ ރައީސުލް ޖުމްހޫރިއްޔާއަކު މަކަރާ ހީލަތުން އޭނާގެ ނާއިބަކަށް ހުރިމީހެއްގެ ނުބައި ނުލަފާ ރޭވުމެއްގައި ވެރިކަމުން ދުރުކޮށް މިގޮތުގައި ކިތަންމެ ވަރަކަށް ގަދަފައި ވިއްދައިގެން ތިބިނަމަވެސް ދިވެހީން ބާޣީން އެޅިހައި ބަތަކަށް ރިހަވެގެން ނުތިބޭނެކަން މިއަދުވެސް އެދަނީ ހާމަކުރަމުންނެވެ. ދިވެހި ރައްޔިތުންގެ ރުޅިއާއި ، މިއަދުގެ ޒުވާނުންގެ ބަހުންނަމަ ފްރަސްޓްރޭޝަން ގައިމުވެސް މިހާތަނަށްވެސް ވަނީ ދައްކާލާފައެވެ. އެހާލަތުގައި ފުލުހުންނަށްވެސް ސިފައިންނަށްވެސް ރައްޔިތުން އޮބަހައްޓާ ނުލެވުނުކަން މިހާރު އޮންނާނީ ޔަގީން ވެފައެވެ.\nތެދެކެވެ. ބާރުއޮތީތީ އެބާރުގެ ބޭނުން ކޮށްގެން ރައްޔިތުންގެ ގަޔަށް ބަޑިވެސް ޖެހިދާނެއެވެ. މީގެކުރީންވެސް މިގައުމުގެ ވެރީން ވަނީ އެކަން ކޮށްފައެވެ. ހަތިޔާރެއްނެތް ބައެއްގެ ގަޔަށް ބަޑިޖަހައި ވަނީ މަރާފައެވެ. ނަމަވެސް ދިވެހީން ހަނުތިބޭކަށް ބޭނުމެއް ނުވިއެވެ. މަގުމަށްޗަށް ނުކުމެ އެވެރިމީހާގެ ކުރިމަތީގައި ތިމާމެންގެ ހިތުގައި އެކަމާ ގުޅިގެން އުފެދުނު ނަފުރަތާއި ރުޅިވެރިކަން ވަނީ ދަށްކައި ދީފައެވެ. ދިވެހި ދައުލަތުގެ އެތަކެއް އިމާރާތުން ދުންވެސް އެރިއެވެ. ނަމަވެސް އެއަކީ މިގައުމުގެ ވެރީންގެ މައިން ބަފައިންގެ މުދަލެއް ނޫނެވެ. މިގައުމުގެ އެންމެހައި ރައްޔިތުންގެ މިލްކެވެ. ގައުމުގައި އޮންނަ އެއްވެސް ސަރުކާރަކަށް މިދައުލަތުގެ މިލްކިއްޔާތެއް ވަގުފަކުން ނުދެއެވެ. ހަވާލުކުރެވެނީ ބެލެހެއްޓުމެވެ. އެކަން މަތިކުރަނީ ރައްޔިތުންނެވެ. އަނބުރައި އެބާރު ނިގުޅައި ގަންނާނީވެސް ރައްޔިތުންނެވެ. ވެރިކަން ބަދަލުކުރެވޭނީ ރައްޔިތުންގެ ވޯޓަކުންނެވެ. ފުލުހުންނާއި ސިފައިން ނެރެގެން ހަތިޔާރަކުން ނޫނެވެ.\nމިއަދު މިގައުމަށް މިގެނެސްގެން އުޅެނީ ބަޣާވާތެއް ނޫންކަމުގައި ކިތަންމެ ވަރަކަށް ދަށްކާން އުޅުނެއް ކަމަކު ހޭވިހޭވިހެން އިތުރަށް މިވަނީ ހަޑިއެވެ. ފެންނާންހުރި ހެކިތައް ފުރިހަމަޔަށް އެއަންގައިދެނީ މިއީ ބަޣާވާތެއް ކަމެވެ. ޔަގީނުންވެސް އެނގެނީ މިއީ ބަޣާވާތެއް ނޫންނަމަ ދެން ބަޣާވާތެކޭ ކިޔޭނެ އަމަލެއް އެހެން ބަޔަކަށް ގައިމުވެސް ނުކުރެވޭނޭ ކަމެވެ. ގައުމުގެ އިންތިޚާބީ ރައީސްއަކު ހުންނަވަނިކޮށް އަދި އެފަރާތަކީ ކޮމާންޑަރ އިންޗީފު ކަމުގައިވެސް ވާއިރު އެފަރާތުގެ އަމުރުތަކަށް ކިޔަމަންނުވެ ފުލުހުންނާއި ސިފައިން ނުކުމެ ވެރިކަމާ އިދިކޮޅަށް މުޒާހަރާކޮށް ވެރިކަން ބަދަލުކުރުމަށް މަގުފަހި ކޮށްދިންކަން މިއޮތީ ހުދާ، ކަޅުން ފެންނާށެވެ. މިއީ ބަޣާވާތެއް ނޫންކަން ސަތޭކައަށްވުރެ ގިނަދުވަަސް ވަންދެން ވެރިކަމަށް އަރައި ގަދަފައި ވިއްދައިގެން އެތިބަމީހުންނަކަށް ނުދެއްކުނެވެ. އަހަރެމެން މިބުނަނީ ފާޅުގައި އެއީ ބާޣީން ކަމުގައެވެ. އެކަމަކު އެކަން ރަސްމީކޮށް ނިންމާނީ އެކަން ބަލާނިންމާ ބަޔެކެވެ. އަހަރެމެން މިހެން މިބުނަނީ ފެންނާންހުރި ހެކިތަކާއި އަހަރެމެންގެ ލޮލުންދުށް ޙަގީގަތް ތަކެއްގެ މައްޗަށް ބިނާކޮށެވެ. ޚިޔާލީ ވާހަކައެއްގެ ގޮތުގައެއް ނޫނެވެ.\nތެދެކެވެ. ދިވެހިރާއްޖޭގެ ވެރިކަމުގައި ހުރި މީހަކު އެމީހާއީ ފުލުހުންނާއި ސިފައިންގެ އެންމެއިސް ލީޑަރުކަމުގައި ވީހިނދު ސިފައިން ނުކުމެ ހަތިޔާރެއް އަތުގައިނެތް އަދި ، އެމީހުންނަކީ ސަރުކާރުގެ ބަންދުގައިތިބި ބަޔަކަށް ވާއިރުވެސް ހަތިޔާރުގެ ބޭނުންކޮށް އެއިގެ ތެރެއިން ބަޔަކު މަރާލި މަރާލުން މިއަދުވެސް އޮތީ އެއްކަލަ ވެރިމީހާ އިހުމާލުވާން ނުޖެހޭ ކަމެއްގެ ގޮތުގައެވެ. ޝަރީޢަތުން ނުނިންމިޔަސް ތަހުގީގަކުން އެކަމަށް ހެކިނުދިނަސް އެއީ އެންމެ ސައްޚަ ގޮތް ކަމުގައި ހަމަ މީހުން ގަބޫލުކުރާންވީ ހެއްޔެވެ؟ އެވެރިމީހާއީ ގާތިލެއް ނޫންކަމަށާ ، މައުސޫމު މީހެއް ކަމުގައި އަހަރެމެންނަށް ބުނެވިދާނެ ހެއްޔެވެ؟ މިއީ ސަލާމަތުންތިބި ސިކުނޑި ތަކަކުން ވިސްނާލަން ޖެހޭނެ ކަންކަމެއް ނޫން ހެއްޔެވެ؟ މިއަދު އަހަރެމެން އެމީހުންނާ ދިމާލަށް އެއީ ބާޣީންނޭ މިކިޔާ މީހުންނަކީ ބާޣީންތޯ ބަލާން އެކަން ތަހުގީގުކުރަނީ އެބާޣީން އަމިއްލައަށް ކަމުގައި ވާނަމަ ދެން އިންސާފު އޮންނާނީ ކޮންތާކުހެއްޔެވެ؟ މިވަރު ކުޑަކުދީންނަށްވެސް ފަހުމުވާނެއެވެ. ދުސްތޫރީ ސަރުކާރެއް ހަމަ އެފުށުން މިފުށަށް ޖަހާލާފައި ބަޔަކުއަރައި ތިމަންނާމެންނީ މިހާރު ވެރީންނޭ ބުނުމުން ގަބޫލުކުރެވޭނެ ހެއްޔެވެ؟\nޕޯޗުގީޒުން ރާއްޖެއަރައި އަލިރަސްގެފާނުން ޝަހީދުކޮށް ފަނަރަވަރަކަށް އަހަރު ވެރިކަން ކުރިއެވެ. އެއީ ގާނޫނީ ވެރިކަމެއް ހެއްޔެވެ؟ އާރާއި ބާރުގެ ކުރިމަތީގައި ދިވެހީން ކުޑަކަކޫ ޖެހި ، ގޮތެއް ނެތިފައި އެހާދުވަހު ތިބީ ޕޯޗުގީޒުންގެ ވެރިކަން ގަބޫލުކޮށްގެން ހެއްޔެވެ؟ ގައިމުވެސް މުޙަންމަދު ނަޝީދު ވެރިކަމަށް އިސްކުޅައީ ދިވެހީންގެ އަޣުލަބިއްޔަތުންނެވެ. މިގައުމާއި އިސްލާމީ ޖަމާއަތެއްގެ ވަލީއުލް އުމްރުގެ ގޮތުގައެވެ. އެމަނިކުފާނުންގެ ވެރިކަމުގައި އާރާއި ބާރުއޮތަކަސް ތިރީސްއަހަރުގެ އަނިޔާވެރި މުޖުރިމުންނާއި ގާތިލުންގެ ފަހަތުންދުވެ ވަޑައިގެން ބަދަލު ހިއްޕަވާކަށް ނޫޅުއްވައެވެ. ޚޮދު އެމަނިކުފާނަށް އެއްވެސް ކުށަކާއި ނުލައި އެތަކެއް އަދަބުތައްދިން މީހުންވެސް ހަމައެތިބީއެވެ. އުޅުއްވީ ގައުމައިގެން ، ރައްޔިތުންނާއިގެން ކުރިއަށް ވަޑައިގަންނަވާށެވެ. އެންމެ ފުރަތަމަ ދުވަހުއްސުރެ އަނެއްމީހުން ގޮވަމުންދިޔައީ ރައީސް ނަޝީދުގެ ވެރިކަން ކޮންމެ ގޮތަކުންވެސް ވަށްޓާލާނެ ކަމަށެވެ. ފާޅުގައެވެ. ފައިސާއާއި ނުފޫޒުގެ ބޭނުންކުރާނެ ކަމުގައި ގޮވީ މަގުމަތީގައި ތިބެގެން ހަރުއަޑުންނެވެ. ފުލުހުންނާއި ސިފައިން އެމީހުންނާއި އެއްކޮޅަށް ނުކުމެއްޖެނަމަ ޖީބުތައް ފުރާލަދޭނެ ކަމުގައި ގޮވީ އަހަރެމެންވެސް އަޑުއަހާން ތިއްބައެވެ. ސަލާމަތީ ބާރުތަކުގެ މަރުކަޒުތަކުގައި ހަރުގަނޑު ވިއްދައި ފާރުމަތީން އަރާން ރޭވީ އެންމެންގެ ކުރިމަތީގައެވެ. ކޮމާންޑު ސެންޓަރު ހަދައިގެން އޯޑަރުނެރެ ވެރިކަން ވަށްޓާލީ ކަމުގައި އެބުނަނީ އެމީހުންގެ ދޫތަކުންނެވެ. މިވަރުން މިއީ ބަޣާވާތެއް ކަމުގައި ބުނާން ނުފުދޭ ހެއްޔެވެ؟ ވެރިކަމުގައި ގަދަކަމުން އެހެރަ މީހާއާއި ދިމާލަށް އެތަކެއްހާސް ދިވެހި ރައްޔިތުން އެއީ ބާޣީއެކޭ ބުނެ ކުރިމަތިލާން އެނުކުންނަނީ އޭނާގެ މައުސޫމު ކަމުން ހެއްޔެވެ؟ ރައްޔިތުން އޭނާއަށް ދިނީ ކޮންވޯޓެއް ހެއްޔެވެ؟\nމިއަދު ތިމަންނާމެންގެ އަތުގައި ކިތަންމެ ބާރުތަކެއް އެބައޮތޭ ، ދައުލަތުގެ ފައިސާ އެބަހުއްޓޭ ގޮވައި ވެރިކަމުގައި ބަގުޑިލައިގެން ތިއްބެއް ކަމަކު ބާޣީންވާނީ ހަމަ ބާޣީންނަށެވެ. އެމީހުންގެ މަށްޗަށް ދިވެހީންގެ ހިތުގައި ހަމްދަރުދީއެއް ކުލުނެއް ހުންނާނެ ކަމުގައި ހީކުރާނަމަ އެކުރަނީ މޮޔަކަމެކެވެ. އެގޮތުގައި ބާރުގެ ބޭނުން ކޮށްގެން މީހުން މަރައި ބޯފަޅައިގެން، މީހުންގެ މުދާތައް ލޫޓުވައިގެން ވެރިކަމުގައި އެންމެ މިނެޓަކުވެސް ހަމަޖެހިލައިގެން ތިއްބަކަ ހަމަ ނުދޭނަމެވެ. އެންމެ ފަހުގެ ނޭވާއާއި ހަމަޔަށްވެސް ދިވެހީން އެމީހުންނާއި ކުރިމަތިލާނެއެވެ. އެންމެ ފަހުން އާޚިރުގައި ވަތަކުތޯޖެހި ބާޣީން ބަލިވެ ހަފުސްވެ ދާނެކަން މިއަދު މިފެންނަ މަންޒަރުތަކުން ޔަގީންވެއެވެ. ފެންނެތްތާކު ރޯމަހެއް ތެޅޭހެން ބާޣީން އެތިބަ ތެޅެނީއެވެ. އަމިއްލައަށް ނުކުމެ އެމީހުންގެ ގަޔަށް އެމީހުން ހަމަލާދީ ދިވެހި ރައްޔިތުންގެ ބޮލުގައި އެކަން އަޅުވާން ކިތަންމެ މަސައްކަތެއް ކުރިޔަސް އެކަންކަން އެދަނީ ބޭޒާރުވަމުންނެވެ. ބާޣީކާޅު ކީހާޅެން މިއަދު މިއިވެނީ ފަރިހީގެ ގޮތުގައެވެ. ކޮންމެ ރަށަކުން ޖަހަނީ ހޫނުފެނެވެ. ބޯލަނބައި ކިޔަމަން ކުރާން ޖެހެނީ ފުލުހުންގެ ބަޑިތަކާއި ކަރުނަގޭހާއި މުގުރުގަކުންނެވެ. މިގޮތުގައި ކިހާދުވަހަކު ވެރިކަމުގައި ގަދަފައި ވިއްދައިގެން ތިބޭނަން ހެއްޔެވެ؟ ނުވާނެއެވެ. އަހަރެމެން މިތިބީ ފަޅާލިޔަސް ބާޣީންނަށް އިސްޖަހާކަށް ނޫނެވެ. ކެރިގެން އެމީހުންގެ އަނިޔާއާއި ކުރިމަތިލާށެވެ. ޖީބަށް ލައިގެން ގެނެސް ދައްކާލާ ކޮންޑަމް ފޮށްޓަކުން އަހަރެމެން ބޭޒާރުކުރާނަމޭ ހިތައި ނޫޅޭށެވެ. އަމިއްލައަށް ނުކުމެ އަމިއްލަ ވެހިކަލް ތަކަށް ގާއުކާފައި އަހަރެމެން ގާނޫނީ މަޅިދަށުލާން ނޫޅޭށެވެ. މިއަދު ޖަހާން އޮންނާނީ ހަމަ ބާޣީމަޅިއެވެ. އެނޫން އެއްޗެއް ނުޖެހޭނެއެވެ. އަދިވެސް ވެރިކަން ސައްޚަތޯ ،ނުވަތަ ނޫންތޯ ނުނިންމިގެން އުޅޭ ބަޔަކަށް އެހެންކަމެއް ނުކުރެވޭނެ ކަމުގައި އަމިއްލަޔަށް ގަބޫލުކުރުން މާބުއްދިވެރިއެވެ.\nއަހަރެމެން މިކުރިމަތިލަނީ ބާޣީންނާއެވެ. މިގައުމުގެ ޚާއިނުންނާއެވެ. ގައިމުވެސް އަހަރެމެން ފަހަތަކަށް ނުޖެހޭނަމެވެ. ފަހަރެއްގައި ބަޑިޖަހައި ރޯނާ އެރުވިދާނެއެވެ. ނަމަވެސް މިހިތްތަކެއް އަނބުރައެއް ނުލެވޭނެއެވެ. މިވީ ތިންމަހެއްހާ ދުވަހެވެ . ތިން ގަރުވިޔަސް އަހަރެމެން ފަހަތަށްޖެހި އާދެ އާދެ ކިޔާނެ ކަމުގައި ހީނުކުރާށެވެ. ތިޔައީ ހަމަ ބާޣީންނެވެ. އެކަން ކަލޭމެން ދަންނާށެވެ.


Raees Yaameen adhives faisaa nudhakkavaa: Finance minister | Jazeera\tރައީސް ޔާމީން އަދިވެސް ފައިސާ ނުދައްކަވާ: ފިނޭންސް މިނިސްޓަރު - Jazeera\nރައީސް ޔާމީން އަދިވެސް ފައިސާ ނުދައްކަވާ: ފިނޭންސް މިނިސްޓަރު\nމޫސާ ރަޝީދު October 7, 2020 170 views0\nމަނީލޯންޑަރިންގެ ކުށް ސާބިތުވި ކުރީގެ ރައީސް އަބްދުﷲ ޔާމީން ދައުލަތަށް ދައްކަން ޖެހޭ ފަސް މިލިއަން ޑޮލަރު އަދިވެސް ދައުލަތައް ދައްކާފައި ނުވާ ކަމަށް ފިނޭންސް މިނިސްޓަރު އިބްރާހިމް އަމީރު ވިދާޅުވެއްޖެ އެވެ.\nއަމީރު މިހެން ވިދާޅުވީ ރައީސް ޔާމީން ދައުލަތައް ދައްކަން ޖެހޭ ފައިސާ ދައްކާފައިވޭތޯ ރައްޔިތުން މަޖިލީހުގެ މަކުނުދޫ ދާއިރާގެ މެންބަރު މުހައްމަދު ރާއީ ކުރެއްވި ސުވާލަކަށް ޖަވާބު ދެއްވަމުންނެވެ.\nމަޖިލީހުގެ ތަޅުމުގައި ވާހަކަ ދައްކަވަމުން އަމީރު ވިދާޅުވީ ރައީސް ޔާމީން މިހާތަނަށް ވެސް ފައިސާ ނުދައްކަވާ ކަމަށެވެ. އަދި އެ ފައިސާ ހޯދަން ސަރުކާރުން މަސައްކަތް ކުރަމުން އަންނަ ކަމަށް އަމީރު ވިދާޅުވި އެވެ.\n"ރައީސް ޔާމީން ފައިސާ ދެއްވިކަން އެނގިފައި ނުވޭ، ދައުލަތުގެ އެންފޯސްމަންޓް މެކޭނިޒަމްގެ ތެރެއިން އެ [ފައިސާ އަނބުރާ ހޯދުމުގެ] މަސައްކަތް ކުރަމުން ގެންދަން،" އަމީރު ވިދާޅުވި އެވެ.\nމަނީލޯންޑަރިންގެ މައްސަލާގައި ރައީސް ޔާމީން ފަސް އަހަރަށް ޖަލަށްލުމުގެ އިތުރުން ފަސް މިލިއަން ޑޮލަރު ދެއްކުމަށް ކްރިމިނަލް ކޯޓުން ހުކުމްކޮށްފައި ވަނީ މިދިޔަ އަހަރު ނޮވެމްބަރު 28 ގައެވެ. އެ ފައިސާ އަދިވެސް ނުދައްކާތީ އެޓާނީ ޖެނަރަލް އޮފީހުން ވަނީ އެ ފައިސާ ހޯދަން ކޯޓަށް ހުށަހަޅަން ވެސް ނިންމައިފަ އެވެ.


2021 Vana Aharun Feshigen Europa League2Thaaraf Kuranee - Vaguthu\n2021 ވަނަ އަހަރުން ފެށިގެން ޔޫރޮޕާ ލީގު2ތައާރަފް ކުރަނީ\nޔޫއެފާގެ ރައީސް ކެފަރިން ---\nދެހާސް އެކާވީސް ވަނަ އަހަރުން ފެށިގެން ޔޫރޮޕާ ލީގުގެ ދެވަނަ މުބާރާތެއް، "ޔޫރޮޕާ ލީގު 2"ގެ ނަމުގައި ތައާރަފް ކުރަން ޔޫއެފާއިން ނިންމައިފިއެވެ.\nޔޫއެފާއިން ހާމަކޮށްފައިވާ ގޮތުގައި ޔޫރޮޕާ ލީގެގެ ދެވަނަ މުބާރާތެއް ތައާރަފް ކުރާނީ 32 ޓީމާއެކުގައެވެ. ގްރޫޕް ސްޓޭޖުގެ އިތުރުން ގަދަ 16އާ ދޭތެރޭ އިތުރުން ޕްލޭ އޮފް ކުޅޭ ގޮތަށް މުބާރާތުގެ ފޯމެޓް ބައްޓަން ކުރަމުންދާ ކަމަށްވެސް ޔޫއެފާއިން ބުނެފައިވެއެވެ.\nޔޫއެފާއިން ބުނެފައިވާ ގޮތުގައި ޔޫރޮޕާ ލީގުގެ ދެވަނަ މުބާރާތްވެސް ކުޅޭނީ ޔޫރޮޕާ ލީގާއެކު އެކުއެކީގައި، ޔޫރޮޕްގެ މެޗުތައް އޮންނަ ހަފްތާގެ ބުރާސްފަތި ދުވަހުގައި ކަމަށެވެ.\nކޮންމެ ގައުމަކުންވެސް ޔޫރޮޕާ ލީގަށް ކޮލިފައި ނުވާ ޓީމުތަކަށް ހާއްސަކޮށް ޔޫރޮޕާ ލީގުގެ ދެވަނަ މުބާރާތެއް ޔޫއެފާއިން ފަށަން ތައްޔާރުުވާ އިރު، އިނގިރޭސި ޕްރިމިއާ ލީގުގެ ހަތްވަނަ ޓީމަށް އެ މުބާރާތުގެ ފުރުސަތު ލިބޭނެއެވެ. އަދި އަނެއް ޖާގަތަށް ބަހާނީ ކުދި ގައުމުތަކުގެ ލީގުތަކަށްވެސް ފުރުސަތު ދޭ ގޮތަށް ކަމަށް ޔޫއެފާއިން ބުނެފައިވެއެވެ.\n" ޔޫރޮޕާ ލީގުގެ ދެވަނަ މުބާރާތެއްގެ ސަބަބުން ޔޫއެފާގެ މަގުސަދު ހާސިލް ކުރުމަށް ފަސޭހަވޭ. ގިނަ ކްލަބުތަކަކަށް ޔޫރޮޕް ލެވެލްގައި ކުޅުމަށް ފުރުސަތު ފަހުވެގެންދޭ،" ޔޫއެފާގެ ރައީސް އެލެކްސެންޑްރާ ކެފަރިން ބުނެފައިވެއެވެ.\nޔޫރޮޕާ ލީގު 2އެއްގެ ޗެމްޕިއަން ޓީމަށް ޖެހިގެން އަންނަ އަހަރު ޔޫރޮޕާގެ ލީގުގެ ޖާގައެއް ޔަގީންވާނެ ކަމަށްވެސް ޔޫއެފާއިން ބުނެފައިވެއެވެ. އަދި އެ މުބާރާތާއެކު ޗެމްޕިއަންސް ލީގާއި ޔޫރޮޕާ ލީގުގެ އެއްވެސް ޝެޑިއުލަކަށް، ފޯމެޓަކަށް ބަދަލުނުވާނެ ކަމަށްވެސް ޔޫއެފާއިން ބުނެފައިވެއެވެ.


#Column : Islaamee mujthamaeh ufadhdhavai aaraasthu kurehvvun :3- One Online\nއިސްލާމީ މުޖްތަމައެއް އުފައްދަވައި އާރާސްތުކުރެއްވުން : 3\nއިންސާނާއަކީ ފިޠުރީގޮތުންވެސް އަޅެކެވެ. މާތްﷲގެ އަޅެކެވެ. އެކަލާނގެ ރަސްކަންފުޅަށް ކިޔަމަންވެ އަޅުވެތިވުމަކީ އޭނާގެ ފިޠުރަތުގައި އެކުލެވިގެންވާކަމެކެވެ. އިންސާނާ އޭނާގެ ވެރި ﷲ މައުރިފާ ކުރުމަށް ޝައުޤުވެރިވަނީ އެހެންވެގެންނެވެ. އޭނާގެ ހިތްފަހިވެ އޭނާއަށް ހަމަޖެހުންލިބެނީ އެކަލާނގެ ރަސްކަންފުޅު މައުރިފާވުމުންނެވެ. އޭނާގެ އަދުލުވެރިކަމާއި، އިހްސާންތެރިކަމާއި ޙައްޤަށް ތަބާވުމާއި ތެދުޤަބޫލުކުރުމުގެ މަންބަޢަކަށްވަނީ އެކަންތަކެވެ. އެކަންކަމާ ނުލައި އޭނާގެ ޠަބީޢަތުގައި ހުންނަނީ ހިތްހަރުކަމެވެ. ރަހުމު ކުޑަކަމެވެ. އިންސާނާ އަނިޔާވެރި ޖާހިލު މުޖްރިމަކަށް ހަދަނީ ހިތްހަރުކަމާއި ރަހުމުކުޑަކަމެވެ.\nއިންސާނާ ހަރަކާތްތެރިކުރުވައި ހީވާގިކުރުވާ ބާރަކީ ތަޤްވާއެވެ. މާތްﷲގެ ރަސްކަންފުޅު ދެކެވާ ލޯތްބެވެ. އެލޯބި ޢިޝްޤުގެ ދަރަޖަޔަށް ތަރައްޤީވެއެވެ. އިންސާނާ މުއުމިނަކަށް ހަދަނީވެސް މުޖާހިދަކަށް ހަދަނީވެސް ތަޤްވާއެވެ. ސީރަތާއި އަޚްލާޤު ރަނގަޅު ހެޔޮލަފާ މީހަކަށް ހަދަނީވެސް ތަޤްވާއެވެ. އިސްލާމްދީނުގެ ނަޒަރުގައި އިންސާނާ ކާމިޔާބު މީހަކަށް ވަނީ ރަހްމާނުވަންތަ ﷲގެ އަޅެއްކަމުގައްޔާއި، ރައްބާނީމީހަކު ކަމުގައިވުމުންނެވެ. ކައުސާހިބާ ސައްލަﷲ ޢަލައިހި ވަސައްލަމަގެ މުހިންމަތުގެ ޙަޤީޤީ މަޤްސަދަކީ މިދެންނެވި ފަދަ ރައްބާނީ އިންސާނުން ތައްޔާރުކުރެއްވުމެވެ. މާތް ﷲގެ ވަލީން އުފެއްދެވުމެވެ. ތަޤްވާއަކީ ރީތި އަޚްލާޤުގެ މަންބަޢެވެ. އިންސާނާގެ ކިބައިގައި ރައްބާނީ ސިފަތައް އުފައްދައި އޭނާގެ އަމިއްލަވަންތަ ކަމުގައި ރައްބާނީ ކުލައިން ކުލަޖައްސަނީ ތަޤްވާއެވެ. މިގޮތުން ބަލާއިރު ތަޤްވާ އާއި ރީތި އަޚްލާޤަކީ އެއްކަމެއް އަނެއްކަމަކާގުޅި ލައިމެހިފައިވާ ދެކަންތަކެވެ. އެކަމުން އަޅުގަނޑުމެންނަށް އެނގިބަޔާންވަނީ އިސްލާމީ މުޖްތަމައެއްގެ އުސޫލުތަކުގެ އަސްލަކީ ތަޤްވާކަމުގައި ވެފައިވަނީ ކީއްވެގެންކަމެވެ.\nހަމައެފަދައިން ތަޤްވާއާއި އީމާންކަމާވެސްވަނީ އެއްކަމެއް އަނެއްކަމަކާ އެކުވެފައެވެ. ލައިމެހިފައެވެ. އީމާންވާންޖެހެނީ އެކަމަށް ހައްޤުވެގެންވާ ގޮތުގައެވެ. އިސްލާމީ ޢަޤީދާތަކަކީ އިންސާނާގެ ފިކުރީ ދުނިޔެއާއި އަމަލީ ދުނިޔޭގައިވެސް ނަފީނުކުރެވޭނެ ބަޔަކަށްވަނީ އީމާނުގެ ސަބަބުންނެވެ. އީމާނާއި، ޙިކްމަތްތެރިކަމާއި، މަތިވެރި މަޤްސަދުތަކަށްޓަކައި ވިސްނައި ފިކުރުކުރުން ސިލްސިލާވެކުރިއަރައިދަނީ ލޯތްބާއި، ރަހުމާއި، އަދުލުވެރިކަމާއި، އިހްސާންތެރިކަމާއި، ޞާލިޙު އަމަލުތަކުގެ ސަބަބުންނެވެ.\nއިންސާނާގެ ހަށިގަނޑެކޭ އެއްފަދައިން އޭނާގެ ހިތްވެސް ތަފާތު ބަލިމަޑުކަމަށް ހުށަހެޅެއެވެ. އެހެންކަމުން އޭނާގެ ހިތަށްވެސް މެދުކެނޑުމެއްނެތި ފަރުވާދޭންޖެހެއެވެ. ނަމާދުކުރުމާއި، ޤުރްއާންކިޔެވުމާއި، ޒިކުރުކުރުމާއި، ރޯދަހިފުމާއި، ކުޅަދާނަކަން ލިބިއްޖެނަމަ ހައްޖުވުމާއި، އުމްރާވުމާއި، ޒަކާތްދިނުމާއި، މާތްﷲ ގެ މަގުގައި ހޭދަކުރުމުގެ ޒަރީއާއިންނެވެ. ހަމައެފަދައިން ހެޔޮކަމުގެ އަހްލުވެރިޔަކަށްވެ ސާފުހިތެއް ލިބިގަތުމަށްޓަކައި ދުރުވާންޖެހޭ ކަންތައްތަކެއްވެސްވެއެވެ. ޝަރީކު ކުރުމެވެ. އަނިޔާވެރިވުމެވެ. އަރަހުށި މާތްﷲ އެދިވޮޑިގެންވާގޮތާފޭއަށް ދިޔުމެވެ. ތިމާގެ ސަލާމަތް ފިތުރަތު އެދޭގޮތާ ދުރުހެލިވުމެވެ. އެހެންކަމުން ދެފުށްދެގޮތްކަމާއި، ދަހިވެތިކަމާއި، ހަރާމްގޮތްގޮތުން އާމްދަނީ ހޯދުމާއި، ފަސާދަ އުފެއްދުމާއި، ދަހިވެތިކަމާއެކު މުދާ ޚަޒާނާކުރުމާއި، ރިބާކެއުމާއި، ހުއްދަނޫން މަންފާތައް ހޯދުމާއި، ވިޔަފާރިީގައި މަކަރާ ހީލަތް ހެދުމާއި، ޙިޔާނަތްތެރިވުމާއި، ދޮގުހެދުމާއި، ޣީބަބުނުމާއި، މަސްތުވާތަކެތި ބޭނުންކުރުމަކީވެސް އިންސާނާ އެއްކިބާވާންޖެހޭ ކަންކަމެވެ. އަޅުގަނޑުމެންގެ ހަށިތައް ބަލިތަކުން ރައްކާތެރިކޮށް ދުޅަހެޔޮކަމާއި ބުންވަރާއި ހިތްވަރާއި ފަންވަރު އުފެއްދުމަށްޓަކައި ސާފުތާހިރުކަން ބޭނުއްވާ ފަދައިން އަޅުގަނޑުމެންގެ ހިތްތައް ދީނީ އަޚްލާޤީ ބަލިމަޑުކަމުން ސަލާމަތް ކުރުމަށްޓަކައިވެސް ފާފަތަކުން ރައްކާތެރިވާންޖެހެއެވެ. ތަޤްވާވެރިވާންޖެހެއެވެ. ތިމާގެ ބޭރުވެއްޓާއި އެތެރެވެށި ސާފުތާހިރުކޮށް ކިލަނބުކަން ފިލުވައިލާން ޖެހެއެވެ. މިތާނގައި ބޭރުވެށީގެ މުރާދަކީ ހަށިގަނޑާއި، ފޭރާމާއި، އުޅޭތަނާއި، މަސައްކަތުގެ މާހޫލާއި، ހިނގައިބިނގައި އުޅޭތަނާއި، ތިމާ އުޅޭ ޖައްވެވެ. އެތެރެވެއްޓޭ މިދެންނެވީ އިންސާނާގެ ފިކުރާއި، ޚިޔާލާއި، ޖަޒުބާތާއި، ހިތުގެ ޝުއޫރުތަކާއި ލޮލާއި ކަންފަތް ރައްކާތެރިކުރުމުގެ ވާހަކައެވެ. ލަދުވެތިކަމަކީ ތަޤްވާގެ މޭވާއެވެ. ހިތުގެ ފާރަވެރިޔާއެވެ. ލޮލުންކުރެވޭ ފާފަތަކުން ރައްކާތެރިވުމުގެ އެންމެބޮޑު އެހީތެރިޔާއެވެ. އެންމެ އިތުބާރުހުރި ދިފާއީ އައްޑަނައެވެ.\nމަސްތުވާތަކެއްޗަކީ އިންސާނާގެ ހޭބުއްދި ފިލުވައިލާ އެއްޗެކެވެ. އޭގެސަބަބުން އޭނާގެ ފިކުރާއި، ބުއްދިނުތާހިރުވެއެވެ. ޒަމީރުގެ އަޑު މަޑުވެއެވެ. ހެޔޮކަމާއި ރަނގަޅުކަމަށް ލޯބިކުރުމުގެ ހިއްސު ވާވެއެވެ. އެހެންކަމުން މަސްތުވާތަކެއްޗަކީ ނުރުހެވޭ އެއްޗެއްސެވެ. ހަޑިހުތުރު ހަރާމް ތަކެއްޗެވެ. ނޫނެކޭ ބުނާން ލާޒިމުއެއްޗެއްސެވެ.\nށ. އިޖްތިމާޢީ ދިރިއުޅުމުގެ އުސޫލުތައް\n1. ހެޔޮއަމަލު ނުވަތަ ސާލިޙު އަމަލަކީ އިޖްތިމާއީ ދިރިއުޅުމުގެ އުސޫލުތަކުގެ އަސްލެވެ.\n2. ފަރުދަކީ މުޖްތަމައުގެ އަސާސީ އެކައެވެ. އޭނާއަކީ މުޖްތަމައުގެ މުހިންމު މީހެކެވެ. އިހްތިރާމުކުރެވޭ އަދި ޒިންމާދާރު ބައިވެރިޔެކެވެ. އެހެންކަމުން އިންސާނިއްޔަތަށް އިހްތިރާމުކުރުމަކީ ކޮންމެ މީހަކަށްވެސް ލާޒިމުކަމެކެވެ.\n3. އެންމެހައި އިންސާނުންނަކީ އެއް ނަސްލެއްގެ މީހުންނެވެ. އެހެންކަމުން ކުލަޔަށާއި، ބަހުރުވައަށާއި، ދިރިއުޅޭ ސަރަހައްދަށާއި، ދަރިކޮޅަށާއި އަދި މިނޫންވެސް މިޒާތުގެ ކަންކަމަށް ބަލައިގެން އިމްތިޔާޒީ ބައިތަކަށް އިންސާނުން ބެހުމަކީ ފިޠުރަތާ ޚިލާފުކަމެކެވެ. އަރަހުށިމާތްﷲ ރުހިވޮޑިނުގަންނަވާ ކަމެކެވެ. މަގުފުރެދުމެކެވެ.\n4. އާއިލާތަކަކީ މުޖްތަމައުގެ އަސާސެވެ. އާއިލާތަކުގެ ބިންގަލަކީ ކާވެންޏެވެ. އެހެންކަމުން ކާވެނީގެ ބޭރުން އަނބިފިރިކަމުގެ ގުޅުން އުފައްދައި ނަސްލު އާލާކުރުމަކީ ބާޠިލުކަމެކެވެ.\n5. އިންސާނީ ދަރިފަސްކޮޅަކީ އަރަހުށިމާތްﷲ ހައްދަވައިފައިވާބައެކެވެ. އެކަލާނގެ އަޅުންނެވެ. އެހެންކަމުން އެކަލާނގެ ޙައްޤު ފުޅުތަކަށް ހުރުމަތްތެރިކޮށް ހިތުމަކީ ލާޒިމުކަމެކެވެ.\n6. މީހަކު މެރުމަކީ މުޅި އިންސާނިއްޔަތު ގަތުލުކުރުން ފަދަ ކަމެކެވެ. ހަމައެފަދައިން އެންމެ މީހެއްގެވެސް ފުރާނަ ސަލާމަތް ކުރުމަކީ މުޅި އިންސާނީ ނައުއުގެ ފުރާނަ ސަލާމަތްކޮށްދިނުންފަދަ އައިތަވެރި އަމަލެކެވެ.\n7. މުޖުތަމައުގެ އަމަން އަމާންކަމާއި ސުލްޙަމަސަލަސްކަން ނަގައިލުމަކީ އެންމެ ބޮޑެތިފާފަތަކުގެ ތެރޭގައި ހިމެނޭ ކަމެކެވެ.\n8. މުޖްތަމައުގެ އަމަން އަމާންކަމަކީ އިސްލާމްދީނުގެ އެންމެ އިސް މަޤްޞަދުއަކުގެތެރޭގައި ހިމެނޭ ކަމެކެވެ. އެހެންކަމުން މުޖްތަމައުގައި ފިތުނަ ފަސާދަ އުފެއްދުމަކީ މީހުން މެރުމަށްވުރެވެސް ނުބައިކަންބޮޑު ފާފައެކެވެ.\n9. އިސްލާމީ މުޖްތަމައުގެ އަފުރާދުންނަކީ އާދެ މުއުމިނުންނާއި މުސްލިމުންނަކީ އަޚުން ތަކެކެވެ. އެއުރެންގެ އަސްލުތިބީންނަކީ އެއްބަޔެކެވެ. އެކަކު އަނެކެއްގެ ފުރާނަޔާއި މުދަލާއި އަބުރާއި އިއްޒަތަށްއަރައިގަތުމަކީ އެކަކު އަނެކެއްގެ މައްޗަށް ހަރާމް ކަމެކެވެ.\n10. ފަރުދުންވެސް މުޖްތަމައުންވެސް އަނެކުންގެ ޝަހްސީ މިނިވަންކަމަށާއި ޙައްޤުތަކަށް އިހްތިރާމު ކުރުމަކީ ލާޒިމު ކަމެކެވެ.\n11. ހެކިބަސް ދިނުމަކީ މުސްލިމުންގެ މައްޗަށް ވާޖިބުކަމެކެވެ. ހެކިބަސްވާންޖެހޭނީ ހުރިހައި ހާލަތެއްގައިވެސް ތެދުއެއްޗެއްކަމުގައެވެ. ތިމާގެ އަމިއްލަޒާތާއި، އާއިލާއާއި، ޤައުމާ ދެކޮޅަށް ހެކިބަސްދާންޖެހުނުކަމުގައި ވިޔަސްވެހެވެ. ހައްޤު ވަންހަނާކުރުމާއި، ހެކިދިނުމުން އެއްކިބާވެގެގަތުމަކީ ހުއްދަކަމެއް ނޫނެވެ.


1440ހ ވަނަ އަހަރުގެ ޙައްޖު ދަތުރުގައި ހިލޭސާބަހަށް މަސައްކަތް ކޮށްދެއްވާނެ ފަރާތްތައް ހޯދުމަށް\nމިކޯޕަރޭޝަންގެ ފަރާތުން 1440ހ. ވަނަ އަހަރުގެ ޙައްޖު ދަތުރުގައި ހިލޭ ސާބަހަށް މަސައްކަތް ކޮށްދެއްވާނެ ފަރާތްތައް، ތިރީގައި މި ދަންނަވާ މަޤާމްތަކަށް ބޭނުންވެއެވެ.\nދިވެހީންނަށް ކަމުދާގޮތަށް ދިވެހި ކެއްކުންތަކާއި މިޒަމާނުގައި އާއްމުކޮށް ބޭނުންކޮށްއުޅޭ ކާނާގެ ބާވަތްތައް ތައްޔާރު ކުރަން އެނގުން.\nޙައްޖު ނުވަތަ ޢުމްރާ ދަތުރުގައި ކައްކާ ކާންދިނުމުގެ 1 އަހަރު ދުވަހުގެ ތަޖުރިބާ ލިބިފައިވުން.\nކައްކާ ކާންދިނުމުގެ އިންތިޒާމް އެކަށީގެންވާ ގޮތެއްގައި ކުރިޔަށް ގެންދިޔުމުގެ އެންމެހާ ޒިންމާތައް ނެގުން.\nދަތުރުގައި ދިމާވާ އެހެނިހެން ކަންކަމުގައި ކޯޕަރޭޝަނަށް އެހީތެރިވުން.\nކަނޑައެޅޭ ތާވަލާ އެއްގޮތަށް ޙާޖީންނަށް ދީނީ ދަރުސް ދިނުން.\nޙައްޖާއި ޢުމްރާގެ އަޅުކަމާ ގުޅޭ އެންމެހާ ކަންކަމުގައި އެހީތެރިކަން ފޯރުކޮށްދިނުން.\nޙައްޖުގެ މަޝާއިރުތަކުގައި ޙައްޖުވެރިންނަށް އެހީތެރިވުން.\nއަސާސީ ތަޢުލީމު ޙާޞިލްކޮށްފައިވާ ފާރާތެއްކަމުގައި ވުން.\nޙައްޖުވެރިންނަށް މައްކާ އަދި މަދީނާގެ ހޮޓަލުގައި ދޭންޖެހޭ އެންމެހައި މަޢުލޫމާތުތައް ދުވަހުން ދުވަހަށް ދެމުން ގެންދިއުން.\nހޮޓަލުގައި ޙައްޖުވެރިން އެހީތެރިކަން ބޭނުންވާ އެންމެހައި ކަންކަމުގައި އެހީތެރިކަން ފޯރުކޮށްދިނުން.\nޙައްޖުވެރިންނަށް ދިމާވާ އެކިއެކި ކަންކަން، ޙައްޖު ކޯޕަރޭޝަންގެ އިސް މުވައްޒަފުންގެ އިރުޝާދުގެ ދަށުން ޙައްލުކުރުން.\nބާޒާރުކުރުމާ، ބާޒާރުން ގަންނަ ތަކެތި ހޮޓަލަށް ގެނައުމާ ގުދަންކުރުން.\nއަދާކުރައްވާފައިވާ ނުވަތަ އަދާކުރައްވަމުން ގެންދަވާ ވަޒީފާއާ ގުޅޭ މަޢުލޫމާތު އެނގޭނެ ރަސްމީ ލިޔުން.\n13 ޖޫން 2019 ވާ ބުރާސްފަތި ދުވަހުގެ 14:00 ގެ ކުރިން މޯލްޑިވްސް ޙައްޖު ކޯޕަރޭޝަން ލިމިޓެޑަށް ހުށަހެޅުއްވުން އެދެމެވެ.\nމި މަޤާމްތަކަށް މީހުން ހޮވުމުގައި ޢަރަބި ބަސް ނުވަތަ އުރުދޫ ބަހުން މުޢާމަލާތްކުރަން އެނގޭ، ޙައްޖު އަދި ޢުމްރާގެ މަސައްކަތުގެ ދާއިރާއިން ތަޖުރިބާ ލިބިފައިވާ ފަރާތްތަކަށް އިސްކަންދެވޭނެއެވެ.\nމަތީގައި ބަޔާންކުރެވިފައިވާ މަޤާމްތަކުގެ ޢަދަދު ހިމަނާފައި އެވަނީ، ސަޢުދީ ޢަރަބިއްޔާއިން ދިވެހިރާއްޖެއަށް މިއަހަރަށް ކަނޑައަޅުއްވާ ޙައްޖު ކޯޓާ އިތުރުވެއްޖެނަމަ، އިތުރު ކޯޓާގައި މިކޯޕަރޭޝަންގެ ޙަވާލުގައި ވަޑައިގަންނަވާނެ ކަމަށް ލަފާކުރެވޭ ޙާޖީންނަށް އެހީތެރިވާނެ ފަރާތްތަކާއެކުއެވެ.\nޙައްޖު ކޯޕަރޭޝަނަށް ލިބޭ ކޯޓާގެ އަދަދަށް ބަލައި އެހީތެރިންގެ އަދަދު އުނިއިތުރުވުން އެކަށީގެންވެއެވެ.


Ihavandhoo council memberun3mahah suspend koffi | Mihaaru\nއިހަވަންދޫ: އެ ރަށު ކައުންސިލްގެ ފަސް މެމްބަރުން ވަނީ ދެ ވަނަ ފަހަރަށް ސަސްޕެންޑްކޮށްފައި. --ފޮޓޯ: އިހަވަންދޫ\nއިހަަވަންދޫ ކައުންސިލް މެމްބަރުން ތިން މަހަށް ސަސްޕެންޑް ކޮށްފި\n31 މެއި 2018 - 23:319comments\nއެލްޖީއޭ އިން ވާހަކަދެއްކެވި ބޭފުޅަކު ވިދާޅުވީ، އިހަވަންދޫ ފަސް ކައުންސިލަރުން ސަސްޕެންޑުކުރީ އެ ބޭފުޅުންނާ ގުޅުން ހުރި ގިނަ މައްސަލަތަކެއް ބެލުމަށް ފަހު ކަމަށެވެ. އެގޮތުން ގާނޫނާއި ގަވާއިދުތަކަށް ހުރުމަތްތެރިކޮށް ނުހިތުމާއި ރައްޔިތުންގެ މަސްލަހަތު ހިމެނޭ ގިނަ ކަންކަމުގައި އިހުމާލުވުން ފަދަ ކަންތައްތައް ހިމެނޭ ކަމަށް ވިދާޅުވި އެވެ.\nއިދިކޮޅު އެމްޑީޕީ އަށް ނިސްބަތްވާ އެ ފަސް މެމްބަރުން ސަސްޕެންޑްކުރީ މުސާރަ ނުލިބޭ ގޮތަށެވެ.\nއޭނާ ވިދާޅުވީ، މަސައްކަތެއް ކުރުމަށް އެ ރަށަށް ދިޔަ ހައުސިން މިނިސްޓްރީގެ ޓީމަށް ވެސް އިހަވަންދޫ ކައުންސިލަރުން ހުރަސްއަޅާފައިވާ ކަމަށެވެ. އެ މައްސަލަ ބެލުމަށް ފުލުހުންނަށް ހުށަހަޅައި އެ މައްސަލަ ތަހުގީގުކުރާނެ ކަމަށް ވެސް ވިދާޅުވި އެވެ.\n"ތަކުރާރުކޮށް ރައްޔިތުންނަށާއި ސަރުކާރަށް ޖެއްސުން ކުރުމާއި ގާނޫނުތަކާ ހިލާފަށް މަސައްކަތް ކުރަމުން ދިޔައީ. ވަރަށް ބޮޑަށް ވާހަކަދެކެވި އެ މެމްބަރުން ސަސްޕެންޑް ކުރަން ނިންމީ،" އެލްޖީއޭގެ އޮފިޝަލް ވިދާޅުވި އެވެ.\nމިއީ އިހަވަންދޫ ކައުންސިލަރުން ސަސްޕެންޑްކުރި ދެ ވަނަ ފަހަރެވެ. އެ މެމްބަރުން މިދިޔަ ޑިސެމްބަރު މަހު ސަސްޕެންޑްކުރީ، އެ ރަށުގައި މަސްވެރިންގެ ދުވަސް ފާހަގަކުރުމުގައި ދިމާވި މައްސަލަތަކާ ގުޅިގެންނެވެ. އޭރު ވެސް ސަސްޕެންޑްކުރީ ތިން މަހަށެވެ.\nއެލްޖީއޭ އިން މިހާރު ވަނީ، އެ ރަށު ކައުންސިލަރުން ތިން ވަނަ ފަހަރަށް ސަސްޕެންޑުކުރަން ޖެހިއްޖެނަމަ އެ ކައުންސިލް އުވާލަން ހައި ކޯޓަށް ހުށަހަޅާނެ ކަމުގެ އިންޒާރު ދީފަ އެވެ.\nއިތުރު ލިޔުންތައް ކައުންސިލް އިދާރާ ހޯމް މިނިސްޓްރީ ހއ. އިހަވަންދޫ


އެ މީހުންގެ ހުނަރު: "އަޅުގަނޑު އުފައްދާ ފަރުނީޗާރަށް، ބުރޭންޑް ނަމެއްދޭނަން" – އަހުސަން — Ihavandhoo.com\n30 ޖުލައި 20180ފާތިމަތު ޝާއިރާ\nއަޅުގަނޑުމެންގެ ކާބަފައިންގެ ފުށުން އެތައް ކަމެއް ވަނީއަޅުގަނޑުމެނަށް ވާރުތަވެ، ދަސްވެފައެވެ.މީ ގެ ތެރެއިން އެއްކަމަކީ ވަޑާމުގެ މަސައްކަތެވެ. އޮޑި ދޯނި ފަހަރު ބަނުމާއި ގެދޮރު ހެދުމާއި ، އެނދު ، މޭޒު ، ގޮނޑި، އަލަމާރި އަދި މިހެން ގޮސް ހިފާ ގެން ގުޅޭ ހުރިހާ ސާމާނެއްވެސް އޭރު ހަދައި އުޅުނީ އަޅުގަނޑުމެންގެ ކާބަފައިންގެ އަމިއްލަ އަތުންނެވެ. ނަމަވެސް މިހާރު އެކަންތައް ތައް ކޮށްއުޅުނުގޮތް މިވަނީ މާޒީއާއި އެކުވެފައެވެ. ޒާމަނަށް އަންނަމުންދާ ބަދަލާ އެކު އެކަން ކަން ވެސް މުޅިން ބަދަލުވެއްޖެއެވެ .ޓެކްނޮލޮޖީގެ ފަސޭހަކަންވަނީ މިކަމަށް އެތަށް ލުޔެއް ގެނެސްދީފައެވެ.\nމިފަހަރު އެމީހުންގެ ހުނަރުގެ ބައި މި ޙާއްސަ ކޮއްލަނީ އުވެމުންދާ ވަޑާމުގެ މަސައްކަތަށް ޝައުޤުހުރި އަދި އެމަސައްކަތް ކުރަމުންދާ ކުޅަދާނަ ޒުވާން ހުނަރުވެރިޔާ ހއ. އިހަވަންދޫ ޑްރީމްބީޗް ހަސަން އަހުސަން އަށެވެ. މީގެއިތުރުން އަހުސަންއަކީ އިލެކްޓުރޯނިކް އާލާތްތައް މަރާމާތުވެސްކުރާ ފަރާތެކެވެ. ފޯނު، ފުރިޖް ، ދޮންނަމެޝިން ފަދަ ތަކެތި މަރާތުކުރުމަކީ އަހުސަނަށް މާ ބޮޑު ކަމެއްނޫނެވެ. އަދި އިހަވަންދޫ އަށް ޓެކްސީ ގެ ހިދުމަތް ވެސް އޭނާ އަންނަނީ ފޯރުކޮއް ދެމުންނެވެ. ނަމަވެސް އަޅުގަނޑުގެ ސުވާލުތައް އަހުސަން އަށް އަމާޒުކޮށްލީ ވަޑާން ކުރުމުގެ ދައިރާއިންނެވެ.\n1. އަހުސަންއަކީ ކާކުތޯ އަހާފިނަ ބުނާނީ ކީކޭ؟\nއަޅުގަނޑަކީ ހއ. އިހަވަންދޫ ޑްރީމް ބީޗް ހަސަން އަހުސަން ( 24 އަހަރު) ޖީ ސީ އޯ ލެވެލް ނިންމާ ލުމަށްފަހު ރެނެވެބަލް އެނާރޖީ ސިސްޓަމް އިންސްޓޮލޭޝަން ލެވެލް3އަދި ޑިސެލިނޭޝަން ސިސްޓަމް އޮޕޮރޭޝަންސް އެންޑް މެއިންޓެނަންސް ލެވެލް3ފުރިހަމަ ކުރުމަށް ފަހު އިހަވަންދޫ ފެނަކަ ކޯޕަރޭޝަން ލިމިޓެޑްގެ ޓެކްނީޝަން އެޓް ވޯޓާރ ޑިޕާޓްމެންޓު ގަ މަސައްކަތް ކުރަނީ..\n2. ވަޒީފާގެ އިތުރުން އަހުސަން އިތުރު މަސައްކަތެއް ކުރަންތޯ؟\nފަރުނީޗަރުހެދުން، މީހުން ދޭ ޑިޒައިންތަކާ އެއްގޮތަށް ބަދިގެ ސެޓް ހަދައިދިނުން، ޓެކްސީ ދުއްވުން އަދި އިލެކްޓްރިކް އެޕްލިއެންސް މަރާމާތުކުރުން މިކަހަލަ މަސައްކަތް ކޮއްލަން.\n3. ވަޑާމުގެ މަސައްކަތައް އަހުސަނުގެ ހިތުގަ ޝައުގު އުފެދުނީ ކިހިނެއް؟\nއަޅުގަޑަކީ އަބަދުވެސް ކުޅިވަރުތަކާއި ދުރުމީހެއް .. މިކަމަކީ ހޮބީ އެއްގޮތަށް ފެށުނު ކަމެއް.\n4. މަސަކަތް ފެށިގެން އައީ ކިހިނެއް؟\nފުރަތަމަ ކޮންމެ ކަމެއްވެސް ފަށާއިރު ގިނަ ގޮންޖެހުންތައް ހުންނާނެ.. ކޮންމެ ކަމަކީވެސް ކުރެވޭނެ ކަމެއްކަމަށް އަޒުމުކަނޑައަޅާ އެކަމަކާ ކުރިމަތިލީ.. ޝައުގުވެރިކަން ހުންނަ ކަމެއްކަމަށް ވާތީ ފުރަތަމަ މީހުނަށް މަސައްކަތް ކޮއްދީހެދީ ހިލޭސާބަހަށް..\n5. މަސައްކަތުގައި އަހުސަން ސަމާލުކަން ދޭ ކަންތައްތަކަކީކޮބާ؟\nމަސައްކަތުގެ ކޮލިޓީ އަދި މަސައްކަތް ނިންމަން ކަނޑައަޅާފައިވާ ދުވަހަށް ވުރެވެސް ކުރިން އިތުބާރާއިއެކު މަސައްކަތް ނިންމުން. އަދި މަސައްކަތް އެއް މިންގަޑެއްގައި ހިފެހެއްޓުމަށް، ސްޓެންޑާޑް ރޯ މެޓީރިއަލްސް އެންޑް ޓޫލްސް ބޭނުން ކުރުން..\n6. ވަރަށް ގިނަ ވަގުތު ހޭދަކުރަން ޖެހޭ މަސައްކަތެއްނުމީ.. ވަޒީފާ ގަ އުޅުމުން ކިހިނެއް ވަގުތުހޯދަނީ ؟\nޑިއުޓީގަޑީގެ ޓައިމްޓޭބަލް ބެލުމަށްފަހު ހުސްވަގުތު ހޯދަނީ.. ބައެއްފަހަރު މަސައްކަތް ނިންމުމަށް ޓަކައި ރޭގަނޑުވަގުތު ހޭލާ ހުރެގެން ވެސް މަސައްކަތްކުރަން.\n7. ކިހިނެއް މަސައްކަތައް ބެނުންވާ ތަކެތި ހޯދަނީ؟ މިބުނީ މަސައްކަތް ހަވާލުކުރާ ފަރާތްތޯ ލަކުޑި އެއްޗެހި ހޯދަނީ؟\nކަސްޓަމާރ އާހަވާލުކުރަނީ ގަންނަން.. އަޅުގަނޑު ދެނީ ލިސްޓެއް ބޭނުންވާ ތަކެތީގެ..\n8. އާންމުކޮއް ކިހާދުވަހެއް ނަގާ މަސައްކަތެއް ނިންމާލަން ؟\nއާންމުކޮށް ކޮންމެ ޑިޒައިނެއްގެ އެއްޗެއް ހަދާ ކަމުގައިވިޔަސް، މަސައްކަތް ފުރިހަމަކޮށް އިންސްޓޯލްކުރަން 3-4 ދުވަސް ، މެކްސިމަމް5ދުވަސް ނަގާނެ.\n9. ފަރުނީޗަރ އެއްޗެހިގެ އަގުތައް ކިހިނެއް ހަދަނީ؟\nމިސާލަކަށް ބެޑްރޫމްސެޓް އެއްޗެހި ބާޒާރުގަ ހުންނައަގުބަލާފަ ، އަޅުގނަޑުގެ ވޯކުގެ ޕްރައިޒް ސެޓްކުރަނީ.. ޕްލަސް ރޯމެޓީރިއަލް އެޑްކުރީމަ ބަލަނީ ބާޒާރުގެ އަގާ އެއްހަމަ އެއްގަ އަގު ކުރެވޭތޯ..\n10. ހިތް ހަމަޖެހޭ ވަރަށް މަސައްކަތް ލިބޭތަ؟\nޑިމާންޑްވަރަށްވެސް ބޮޑު، މަސައްކަތްހަވާލު ކުރާ ފަރާތްތަކުގެ ތަރުތީބުން މަސައްކަތްކޮށްދެނީ ވަކިވަކިން މަސައްކަތް ނިންމުމަށްފަހު.. ރަށުގެހުރިހާ ރައްޔިތުންވެސް އަޅުގަނޑުކުރާ މަސައްކަތާދޭތެރޭ ހިތްހަމަޖެހޭތީ އަޅުގަނޑު ވަރަށް އުފާވޭ.\n11. ތިމަސައްކަތުން ލިބޭ އާމްދަނީ ހޭދަކުރަނީ ކިހިނެއް؟ އަދި ތިކަން އިތުރަށް ފުޅާކުރަން ވިސްނަނީ ކިހިނއް؟\nއަޅުގަނޑު މިމަސައްކަތް ކޮށްގެން ލިބޭއާމްދަނީ ހޭދަކުރަނީ އެންމެފަހުގެ ވަސީލަތްތައް ހޯދުމަށާއި ، މަސައްކަތްކުރަން ބޭނުންވާ ސާމާނަކީ، ޕްރޮފެޝެނަލް ޓޫލްސް ކަމުގައި ހެދުމަށް.. އަދި މީގެ އިތުރުން އަޅުގަނޑު މިދަނީ އިންވެސްޓްމެންޓު ރަޖިސްޓާރކޮށް އަޅުގަނޑު އުފަށްދާ ފަރުނީޗާރއަށް، ބުރޭންޑް ނޭމްއް އުފަށްދަން މަސައްކަތްކުރަމުން... އަޅުގަނޑު ބޭނުންވަނީ މިމަސައްކަތަކީ އެންމެންވެސް އިތުބާރުކުރާ މަސައްކަތެއްކަމުގައި ސާބިތުކޮށްދޭން... އަދި ގިނަ ޒުވާނުންނަށްވެސް މިކަން ދަސްކޮށްދެމުން މިދަނީ.\n12. މި މަސައްކަތް ކުރަން ބޭނުންވާ ޒުވާނުން ނަށް އޮތީ ކޮންފުރުސަތުތަކެއް؟\nއަބަދުވެސް ކައިރީގައިގެންގުޅޭ ކުދިންނަކީ ޒުވާންކުދިން.. ކޮންމެކުއްޖަކުވެސް މި މަސައްކަތް ކުރަން އަންނަންވީހަމަ ، ހޮބީއެއްގެގޮތުން ވިޔަސް މަސައްކަތުގަ ބައިވެރި ކުރާކޮންމެ ކުއްޖަކަސް އަކަށީގެންވާ އެންމެ ރަނގަޅު މިންގަޑުން މުސާރަ ހަމަޖައްސައިދެން މިހާރުވެސް، މިމަސައްކަތް ދަސްކުރަން ބޭނުންވާކޮންމެ ޒުވާނަކަށްވެސް އެފުރުސަތުދޭންބޭނުން. އަދިކޮންމެ ޒުވަނަކަށް މަރުހަބާ ކިޔަން، ކަމެއް ނެތިފަތިބޭ ޒުވާނުންނަށް ހުސްވަގުތު މިކަހަލަ ކަމެއް ކޮށްލުން އެއީ ހަމަހުރިހާގޮތަކުން މަންފާލިބޭ ކަމެއް ކަމުގައިވާނެކަން ޔަގީން. އަދި މަސައްކަތްކުރަން ބޭނުންވާ ޒުވާނުން އަޅުގަނޑާ ގުޅުއްވައިގެން ނޫންނަމަ ފޭސްބުކް މެދުވެރިކޮށް ކޮންޓެކްޓުކޮށްލާ...\n13. ޒުވަނުން ނަށް އަހުސަން ދޭން ބޭނުންވާ މެސެޖަކީކޮބާ؟\nހުރިހާ ޒުވާނުންނަށް ދޭންބޭނުންވާ ނަސޭހަތަކީ، ޒުވާނުންނޭތީ، ކޮންމެމީހެއްގެވެސް ބޭނުންތަކަށް ބޭނުންވެފައިވާ ކުދިންނޭ، ތިކުދިންނަށް ލިބިފައިވާ ކޮންމެ ހުނަރެއްގެވެސް ބޭނުންހިފައި، އަދި ލިބޭކޮންމެ ފައިސާ ފޮއްޗަކީވެސް އަމިއްލަ އަތުންކުރާބުރަ މަސައްކަތުން ހޯދައި ފައިސާފޮއްޗެއް ކަމުގައި ހަދާށޭ. އޭރުންހުރިހާ ގޮތަކުންވެސް މަންފާކުރާނޭ ..\n14. ކިހިނެއް ހަދަންޖެހެނީ އަހުސަން އާ މަސައްކަތެއް ހަވަލުކޮއްލަން ވެއްޖެނަމަ؟\nއަޅުގަނޑާއެކީ މަސައްކަތްކުރަންބޭނުންވާ، ނޫންނަމަ އަޅުގަނޑަށް މަސައްކަތެއް ހަވާލުކުރަންވެސް ގުޅުއްވާނީ 9157450 އަށް. މީގެއިތުރުން ފޭސްބުކް މެދުވެރިކޮށްވެސް ކޮންޓެކްޓުކޮށްލެވޭނެ. ފޭސްބުކް ކޮންޓެކްޓްއަކީ ހަސަން އަހުސަން.\n15. ޝުކުރުއަދާ ކޮއްލަން ބޭނުން ވަނީ ކޮންބަޔަކަށް؟\nފުރަތަމަ ޝުކުރު ހައްޤުވަނީ އަޅުގަނޑަށް މިހުނަރު ދެއްވިފަރާތް މާތްﷲ ސުބުޚާނަޚޫ ވަތަޢާލާއަށް، އެއަށްފަހު އަޅުގަނޑުގެ މައިންބަފައިންނަށް. އަދި ޚާއްސަކޮށް އަޅުގަނޑާއެއްކޮށް މަސައްކަތްކުރަމުންދާ ޒުވާން ކުދިންނަށް. އަދި "ހުނަރު" މި ސެގްމެންޓު އޯގަނައިޒްކުރާ ފަރާތަށް ވަރަށް ޚާއްސަ ޝުކުރެއް އަދާކުރަން ބޭނުންވޭ. މިއީ އަޅުގަނޑު ކުރާ މަސައްކަތަށް ލިބުނު އިތުރުހިތްވަރެއް.\n"އެންމެ މައްސަލަ އެއްގެ އެތަށް ހައްލެއް އޭނާ ހޯދާނެ،އެންމެ ފުރިހަމަކޮށް ކަން ކުރުމަކީ އޭނާ އެންމެ ފުރަތަމަ އިސްކަމެއްދޭ ކަމަކީ"\nއަހުސަން އަކީ ޒުވާނުން ނަމޫނާ އަކަށްބަލައި، އަހުސަންގެ ފުށުން ހިތްވަރުލިބި މިސާލު ނަގަންޖެހޭފަދަ މުހިއްމު ޒުވާނެކެވެ. އަހުސަން ވަނީ ޅައުމުރުގައި މިދިޔަ ބަރަކާތްތެރި ރަމަޞާންމަހު ޢުމުރާ އަށް ވެސް ގޮސްފައެވެ. އަޅުގނޑު އެދެނީ މާތްﷲގެ ހެޔޮރަޚުމަތާ އެކު އަހުސަން ގެ މަސައްކަތުގައި ބަރަކާތްލައްވާ ، އަހުސަންގެ އުއްމީދު ތަކުގައި ކުލަޖެހި މަސައްކަތް އިތުރަށް ފުޅާވެގެންދިއުމެވެ.\nހުނަރުގެ މިސެގްމަންޓު މިނިންމާލަނީ ކިޔުންތެރިންނަށް އަހުސަން އާއި ގުޅޭ މައުލުމާތު ކޮޅެއް ހިއްސާ ކޮލެވުނު ކަމަށް ދެކެމުން، ކުރިއަށް އޮތް ސެގްމަންޓުގައި މުޅިން އާ ހުނަރުވެރި އަކާއި އެކު ބައްދަލުކޮށްލުމުގެ އުއްމީދުގައެވެ.


Mimahuge 26 kurin Finance ah javaab eh dhinun muhimmu: Nasheed | Mihaaru\nމި މަހުގެ 26 ކުރިން ފިނޭންސަށް ޖަވާބެއް ދިނުން މުހިއްމު: ނަޝީދު\nރައްޔިތުންގެ މަޖިލީހުގެ ރައީސް މުހައްމަދު ނަޝީދު، ރައްޔިތުންގެ މަޖިލީހުގެ ޖަލްސާއެއްގެ ރިޔާސަތު ބަލަހައްޓަވަނީ. އެމަނިކުފާނު ވިދާޅުވީ 26 ގެ ކުރިން ފިނޭންސަށް ޖަވާބެއް ދިނުން މުހިއްމުކަަމަށް.\n20 އެޕްރީލް 2021 - 13:46\nމަރުކަޒީ ބޭންކް އެމްއެމްއޭގެ ޕަބްލިކް އެކައުންޓުން އޯވަޑްރޯ ކުރުމަށް ދީފައިވާ ހުއްދަ އިތުރުކުރަން ސަރުކާރުން ހުށަހެޅި ހުށަހެޅުމަށް މި މަހުގެ 26 ކުރިން ޖަވާބެއް ދިނުން މުހިއްމު ކަމަށްް ރައްޔިތުންގެ މަޖިލީހުގެ ރައީސް މުހައްމަދު ނަޝީދު މިއަދު ވިދާޅުވެއްޖެ އެވެ.\nރައްޔިތުންގެ މަޖިލީހުގެ މިއަދުގެ ޖަލްސާގައި އެމަނިކުފާނު ވިދާޅުވީ ފިނޭންސް މިނިސްޓްރީން މަޖިލީހަށް މިހާރު ހުށަހަޅާފައިވާ ހުށަހެޅުމާ މެދު ކަމާ ބެހޭ އިދާރާތަކާ މަޝްވަރާކުރުމުގެ ބޭނުންތެރިކަން މެމްބަރުން ފާހަގަކުރައްވާ ކަމަށެވެ. [އެކަމަކު] އެ ހުށަހެޅުމާއި މެދު މި މަހުގެ 26 ވަނަ ދުވަހުގެ ކުރިން ޖަވާބއް ދޭން ޖެހޭ ކަމަށް އެމަނިކުފާނު ވިދާޅުވި އެވެ.\nފިނޭންްސް މިނިސްޓްރީން މަޖިލީހަށް އިއްޔެ ހުށަހެޅީ ފައިސާ ޗާޕުކުރުމަށް ނުވަތަ ޕަބްލިކް އެކައުންޓް އޯވަޑްރޯ ކުރުމަކީ ވަކި ހާއްސަ ހާލަތެއްގައި ވަކި ޝަރުތުތަކަކާ އެކުގައި ނޫނީ ނުކުރެވޭ ގޮތަށް ގާނޫނުގައި އޮތް މާއްދާތައް ސަސްޕެންޑް ކޮށްފައި އޮތް އޮތުން ދިގުދަންމައިލުމަށެވެ. ހައްދެއް ނެތި ދަރަނި ނެގުމާއި ހައްދެއް ނެތި، އެމްއެމްއޭއިން އޯވަޑްރޯ ކުުރުން މަނާކޮށްފައި އޮތީ ދައުލަތުގެ ހަރަދަށް ޒިންމާވުމުގެ ގާނޫނުގެ 32 ވަނަ މާއްދާގެ (ހ)، (ރ) އަދި (ބ) އިންނެވެ. ކޮވިޑް-19 ގެ ބަލިމަޑުކަން ކުރިމަތިވުމުން ސަރުކާރުން މިދިޔަ އަހަރު ހުށަހެޅީ އެ މާއްދާތައް ސަސްޕެންޑްކޮށް، ހަތަރު ބިލިއަން ރުފިޔާ ޗާޕްކުރަން ހުއްދަ ހޯދުމަށެވެ. އެ ހުއްދަ މަޖިލީހުން އޭރު ދިނީ އެއް އަހަރު ދުވަހުގެ މުއްދަތަކަށެވެ.\nނަޝީދު މިއަދު ވިދާޅުވީ ފިނޭންސް މިނިސްޓަރު (އިބްރާހީމް އަމީރު) އޭނާގެ މާލީ އަންދާޒާތަކާއި ތަސައްވަރުތައް އެނގިވަޑައިގަންނަވާ ކަަމަށާއި އެ ތަސައްވަރުތައް ހުށަވެސް އަޅުއްވާ ކަމަށެވެ. އެހެން ނަމަވެސް އެ ހިސާބުތަކާއި ތަަސައްވުރުތައް އެއީ ރަނގަޅު ހިސާބުތަކެއްތޯ، ކަމާ ބެހޭ އިދާރާތައް މެދުވެރިކޮށް ކަށަވަރުކުރުމަކީ މަޖިލީހުގެ ޒިންމާއެއް ކަމަށް ވެސް އެމަނިކުފާނު ވިދާޅުވި އެވެ.\n"ހާއްސަ ގޮތެއްގައި މޯލްޑިވްސް މަނިޓަރީ އޮތޯރިޓީ، އެމްއެމްއޭއާ ބޭންކްތަކާ، އަދި އަމިއްލަ ވިޔަފާރިވެރިންނާ އަދި އެހެންވެސް މާލީ އިދާރާތަކާ އެކީގައި މަޝްވަރާއެއް ހިންގުމަކީ ބޭނުންތެރިކަމެއްގެ ގޮތުގައި އިއްޒަތްތެރި މެމްބަރުން އެބަ ފާހަގަކުރައްވާ،" ނަޝީދު ވިދާޅުވި އެވެ.\nފިނޭންސް މިނިސްޓްރީގެ ހުށަހެޅުމާ މެދު، ސަރުކާރު ހިންގާ ކޯލިޝަންގެ މައި ޕާޓީ އަދި މަޖިލީހުގައި ސުޕަ މެޖޯރިޓީ އޮންނަ އެމްޑީޕީގެ މެމްބަރުންގެ ވިސްނުން ވަނީ ދެކަފިވެފަ އެވެ. އެގޮތުން ފިނޭންސްގެ ހުށަހެޅުން އިތުރަށް ދިރާސާކުރަން ވަގުތު ހޭދަނުކޮށް އަވަހަށް ފާސްކުރަން ޖެހޭ ކަމަށް ބައެއް މެމްބަރުން ވިދާޅުވި އިރު، އަނެއްބައި މެމްބަރުން ހުށަހެޅުއްްވީ އެކަން ރަނގަޅަށް ދިރާސާ ކުރުމަށެވެ. ފިނޭންސްގެ ހުށަހެޅުން ދިރާސާކުރަން ހާއްސަ ކޮމިޓީއެއް އުފަައްދަން ވިލުފުށީ ދާއިރާގެ މެމްބަރު ހަސަން އަފީފު ހުށަަހެޅުއްވި އެވެ.\nއެ ހުށަހެޅުމަށް މިއަދު ވޯޓަށް އެހުމުން އެ ހުށަހެޅުން ފާހެއް ނުވި އެވެ.\nއިގްތިސާދު ފިނޭންސް މިނިސްޓްރީ ދިވެހި ސަރުކާރު ރައްޔިތުންގެ މަޖިލިސް އެމްއެމްއޭ\n11 ކޮމެންޓް, 1 ރިއެކްޝަންސް\nމަޖިލީހުގެ ޒިންމާއަކީ ޖަވާބުދާރީ ކުރުވުންތަ ނޫނީ ޖަވާބުދާރީ ވުންތަ؟ މިހާރު މަށައްވެސް އޮޅިއްޖެ\nމާނައަކީ 26ގެ ކުރިން ބޮޑުވަޒީރުގެ މަޝްވަރާއަށް ގޮތެއް ނިމެންޖެހޭ. މީހަކުވީ ހާއްލެއްގަ މަ ނުވާނަން.\nއެމްްޑީޕީގެ މެންބަރުންވެސް އެމްޑީޕީއަށް ވޯޓުނުލަނީ މިކަމާ ހެދި. އަމިއްލަ ޕާޓީގަ މި އޮންނަނީ ދެފަޅިއަށް ބެހި އެއް ބަޔަކު އެނެއް ބަޔަކަށް ޖެއްސުންކުރުން. ކުރިން އެމްޑީޕީ ވެރިކަން ކުރިއިރު މަޖިލީހުގައި ތިބި އެމްޑީޕީގެ މެންބަރުން އުޅުނު ގޮތެއް ނޫން މިއީ!\nހިސާބެއް ނެތް މިންވަަރަށް ފައިސާ ޗާޕްކުރާން ފިނޭންސް މިނިސްޓަރަށް ހުއްދަދީގެން ނުވާނެއެވެ. އަދިވެސް ސަރުކާރުގެ ކުންފުނިތަކުގެ މުއައްޒަފުންގެ މުސާރަ އިއާދަ ނުކުރިތާގައި ދެން މިފެނުނީ ބަދަލުދޭން ބަޖެޓްކުރިވަރަށް ވުރެން އިތުރަށް ފައިސާ ޚަރަދު ކުރި ޚަބަރެެވެ. މިހާރުގެ ނޫސްވެރިންގެ ނޫސްވެރިކަމަށް ފަށްފަށުން ޝުކުރު އަދާކުރަމެވެ.\nމަޖިލީހުގައި ނެތްތޯ ތަސައްވުރުގައި ހިސާބުޖަހާލެވޭ ވަރުގެ މެންބަރ ކުދިންކޮޅެއް؟ ތިޔަތަނުގައި އެފެންވަރު ނެތިއްޔާ މީހަކު ކޮންމެ އެއްޗެއް ހުށަހެޅިޔަސް ޖެހޭނީ ގަބޫލުކުރަންދޯ؟ އޭގައި ބުނާ އެއްޗެއް ފަހުމުކުރަންވެސް މިދާންޖެހެނީ އެހެންބަޔަކު ކައިރިއަށްދޯ؟ ދެރައީ އަދުރޭ ކަހަލަ ހިސާބު ޢިލްމަށް މޮޅު މީހަކު މިހާރު ތިޔަތަނުގައި ނެތީމައި!\nދައުލަތުގެ ފައިސާ އަމީރުއަށް ދެނީ ކޮން ކުޅިވަރެއް ކުޅުއްވަން ތޯއެވެ؟ އެއްމެ ފަހުންވެސް ދެއްވި ފައިސާއިން އަމީނުއާއި ގުޅި ލާމެހިގެން ހިންގެވީ ޖަރީމާއެވެ. އެކައުންޓަބުލް ނުވާ ގޮތަށް އެއްވެސް ތަޖިރިބާއެއް ނެތް މޮޔައަކަށް ދައުލަތް ރޮލާއި ކާންދޭން ހެޔޮ ނުވާނެއެވެ.\nޑްރާމާކުޅެނީ ހެހެހެ ހަމަ ހުއްދަދޭންޖިހޭނީ ކީތްކުރާނީ ނުދީ ކޮންޑްރާމާއެއްކުޅޭކަށް މާމޮޅަށް ބަލާބައެއްކަން ދައްކަން ކޮންމެހެން ދެބޯގެރިދުއް ވާގެން ދެން އިތުރަށް މީހުން މޮޔަހައްދަން އުޅޭމެކަމެއްނެތް ވަރަށް ސަލާމް އިންތިޒާރުމިކުރަނީ 2023 އަށް\nސަރުކާރު ފެއިލް އެއްނުވޭ.މަޖިލީހުގައި އަދި މުޅި އޮޑީގައި ނަޝީދުގެ ދެފައި ދަމަނީ. އެހެންވެ ސަރުކާރަަށް އެތެރޭން ޕްރެޝަރ ކޮއް ބަރުލަމާނީ އަށް ބަދަލްކޮށް ވެރިކަން ނުލިބިގެން ތެޅެނީ. ރައީސް ދައްކަންޖެހޭ ވާހަކައެއްވެސް މީނަ ޕްރެޝަރ ކޮއްފަ ކުރީބައިގައި މަބޮޑޭ ހެދެނީ.މިކަން އެންމެންވެސް ދަނޭ މިހާރު\nސަރުކާރު ފެއިލް ވެފައިވާ ކަމުގެ ނިޝާން ތަކޭ މިފެންނަނީ ސަބަބަކީ ރައީސް އޮފީހުން ދައްކަން ޖެހޭ ވާހަކަ މަޖްލީހުގެ ރައީސް ދެއްކުން ދެން ބަރުލަމާނީ އަކަށް ރާއްޖޭގައި ވެރިކަން ކުރަން ނުޖެހޭ ސަބަބެއް މަމެންނަށް ނުފެނެއޭ އިނގޭތޭ..\nލާރިގަނޑު ކާލަންވީ އަވަހައް.


ޗައިނާގައި ބޭއްވި އިންޓަރ-މިނިސްޓްރީއަލް އެކްސްޗޭންޖް ޕްރޮގްރާމްގެ ބައިވެރިންގެ ތަޖުރިބާ ހިއްސާ ކޮށްފި - MFA\nޗައިނާއަށް ވަޑައިގެން ވަފްދުގެ އެންމެ އިސް ވެރިއަކަށް ހުންނެވީ ޕަރމަނަންޓް ސެކްރެޓަރީ އަލްފާޟިލާ އައިމިނަތު ޢަބްދުﷲ ދީދީ. އަދި ދެން ބައިވެރިވެވަޑައިގަތީ މިނިސްޓްރީގެ ޑިރެކްޓަރުން ކަމުގައިވާ އަލްފާޟިލް ޢަބްދުﷲ މުފީދާއި އަލްފާޟިލާ ލައުޒާ އަލީ އާއި އަލްފާޟިލް އަޝީރު ޢަބްދުލްއަޒީޒާއި އަލްފާޟިލާ މަރިޔަމް މިދުފާ ނައީމާއި މިނިސްޓްރީގެ އެސިސްޓަންޓް ޑިރެކްޓަރ އަލްފާޟިލް ހަސަން އާދަމެވެ.\nމި އެކްސްޗޭންޖް ޕްރޮގްރާމަކީ ދެ ޤައުމުގެ ދޭތެރޭ އޮންނަ ގުޅުން އިތުރަށް ހަރުދަނާ ކުރުމުގެ ގޮތުން ކުރިއަށްދާ ކޯޕަރޭޝަން ޕްރޮގްރާމްގެ ތެރެއިން ބޭއްވުނު ޕްރޮގްރާމެއް. މި ދަތުރުގެ ބައިވެރިން ވަނީ ޗައިނާ ސަރުކާރާއި ތިންކު ޓޭންކްތަކާއި ބައްދަލުކުރައްވާފައި. އަދި ޔުނާން ޕްރޮވިންސްގެ ވެރި ރަށް ކުން މިންއަށް ޒިޔާރަތްކޮށް، އެ ޕްރޮވިންސްގެ އިސް ވެރިންނާ ބައްދަލުކޮށް އެ ޕްރޮވިންސްގެ ޘަޣާފަތްތަކާއި އާދަކާދަތަކާއި އިޤްތިޞާދީ ތަރައްޤީއަށް ކުރަމުންދާ ތަފާތު މަސައްކަތްތައް ބަލާފައެވެ.


BREAKING NEWS: Mashooru Viyafaariveriya Sentu Adam Manik Covid Gai Niyaavejje - Vaguthu\nރާއްޖޭގެ މަޝްހޫރު ވިޔަފާރިއެއް ކަމަށްވާ ސެންޓް އާދަމް މަނިކު ކޮވިޑް-19 އަށް ފައްސިވުމުން ފަރުވާ ދެމުން ދަނިކޮށް ނިޔާވެއްޖެއެވެ.\nއާދަމް މަނިކު ނިޔާވީ ކޮވިޑް ޖެހި ހާލުކޮޅު ގޯސްވެގެން ވެންޓިލޭޓަރުގައި ފަރުވާ ދެމުން ދަނިކޮށް ރޭ ފަތިހުގެ ވަގުތެއްގައެވެ. އަވަހާރަވިއިރު އުމުރުފުޅަކީ 73 އަހަރެވެ.\nސެންޓު އާދަމް މަނިކަކީ ފެން ސަޕްލައި ކުރުމުގެ ވިޔަފާރި ފުޅާ ދާއިރާއެއްގައި ކުރައްވަމުންގެންދަވާ ބޭފުޅެކެވެ. މީގެ އިތުރުން ތުލުސްދޫގައި ގެސްޓްހައުސް ވިޔަފާރިވެސް ހިންގަމުން ގެންދެއެވެ. އޭނާ އަކީ ދަރުމައަށް ވެސް ގިނަ އެހީތަކެއް އެހި ފަރާތްތަކަށް ވެދެއްވަމުން ގެންދެވި ބޭފުޅެކެވެ.\nކޮވިޑްގައި މިއަދު މީހަކު ނިޔާވިކަން އަދި އެޗްޕީއޭ އިން އިއުލާނެއް ނުކުރެއެވެ.\nއާދަމް މަނިކު ކޮވިޑްގައި ނިޔާވުމުން މިމަހު ރާއްޖެ އިން ކޮވިޑްގައި ނިޔާވި މީހުންގެ އަދަދު ވަނީ 12 އަށް އަރާފައެވެ. އަދި ރާއްޖެ އިން ކޮވިޑްގައި ނިޔާވި މީހުންގެ ޖުމްލަ އަދަދު ވަނީ 273 އަށް އަރާފައެވެ.\nއިއްޔެ ކޮވިޑް ޖެހުނު މީހުންނާއިއެކު މިހާރު ރާއްޖޭގައި ތިބި ކޮވިޑް ބަލި މީހުންގެ އަދަދު 16673 އަށް އަރައެވެ. ކޮވިޑް ޖެހިފައި ތިބި މީހުންގެ ތެރެއިން އިއްޔެ އިރުއޮއްސުމާއި ހަމައަށް ހޮސްޕިޓަލްގައި އެޑްމިޓް ކޮށްގެން 57 މީހަކަށް ފަރުވާ ދެމުން ގެންދިޔައެވެ.\nޖެނުއަރީ 27, 2022 13:08\nކެނެރީގޭ ބޮޑުވަޒީރުގެ ބަސްފުޅާ އެއްގޮތަށް ސަރުކާރުން ދަނީ ހުރިހާ ރަށަކަށް ކޮވިޑު ފަތުރަމުން\nޖެނުއަރީ 27, 2022 14:18\nނޫސްތަކުން ދެން ޖެހޭނީ ކޮވިޑު ވަބާގައި ނިޔާވި މީހުންގެ އަދަދުތައް ބަލަހައްޓާ އިއުލާންކުރަން. އެޗުޕިއޭއާ ސަރުކާރުން ކޮވިޑު ދޫކޮށްލައިފި. ތާރީހައްޓަކައިވެސް ވަގުތުނޫހުން މި ޒިންމާ އަދާކޮށްދެއްވުމަށް ދަންނަވަން.


Fas hidhumatheh foarukohdhinumah hiyaa commercial in jaagadhookuran HDC in ninmaifi | Jazeera\tފަސް ހިދުމަތެއް ފޯރުކޮށްދިނުމަށް ހިޔާ ކޮމާޝަލް އިން ޖާގަދޫކުރަން އެޗްޑީސީއިން ނިންމައިފި - Jazeera\nފަސް ހިދުމަތެއް ފޯރުކޮށްދިނުމަށް ހިޔާ ކޮމާޝަލް އިން ޖާގަދޫކުރަން އެޗްޑީސީއިން ނިންމައިފި\nމުޙައްމަދު އަފްޒަލް December 19, 2020 215 views0\nފަސް ހިދުމަތެއް ފޯރުކޮށްދިނުމަށް ހިޔާ ކޮމާޝަލް އިން ޖާގަދޫކުރުމަށް ހައުސިންގ ޑިވޮލަޕްމެންޓް ކޯޕަރޭޝަން (އެޗްޑީސީ)އިން ނިންމައިފިއެވެ. އެޗްޑީސީއިން އިއްޔެ ހާމަކޮށްފައިވާ ގޮތުގައި މިފަހަރު އިއުލާންކޮށްފައިވަނީ ފާރމަސީއެއް، ކެފެޓީރިއާއެއް، ގްރޮސަރީ ސްޓޯރއެއް، ސުޕަރމާކެޓެއް، އަދި ކްލިނިކެއް އެޅުމަށް ހާއްސަކުރެވިފައިވާ ޖާގަތައް ކުއްޔައް ދިނުމަށެވެ.\nއެޗްޑީސީއިން އިތުރަށް މައުލޫމާތު ދީފައިވާ ގޮތުގައި، ކްލިނިކެއް އެޅުމަށް 2،196 އަކަފޫޓުގެ ސަރަހައްދެއް ދިނުމަށްވަނީ ހަމަޖެހިފައެވެ. ފާރމަސީއެއް އެޅުމަށް 542 އަކަފޫޓު ދީފައިވާއިރު ސުޕަރމާކެޓެއް އެޅުމަށް ދެ ޖާގަދިނުމަށް ވަނީ ހަމަޖެހިފައެވެ. އެއީ 3000 އަކަ ފޫޓަށްވުރެ ބޮޑު ދެ ޖާގައެވެ.\nކެފެޓީރިއާ އެޅުމަށްވެސް2ޖާގަ ހާއްސަކުރެވިފައިވާއިރު އެއީ 926 އަކަފޫޓުގެ ސަރަހައްދަކާއި 1085 އަކަފޫޓުގެ ސަރަހައްދެކެވެ. ގްރޮސަރީ ސްޓޯރތަކަށް ދޫކުރުމަށް ހަމަޖެހިފައިވަނީ 1000 އަކަފޫޓޫގެ ސަރަހައްދުތަކެކެވެ.\nހުޅުމާލޭ ދެވަނަ ފިޔަވަހީގައި ހުންނަ ހިޔާ ފްލެޓްތަކުގައި އާންމުން ދިރިއުޅުމަށް ބޭނުންވާ އަސާސީ ހިދުމަތްތައް ފޯރުކޮށްދިނުމަށް އެޗްޑީސީއިން އަންނަނީ ގިނަ މަަސައްކަތްތަކެއް ކުރަމުންނެވެ. އެގޮތުން މިސްކިތާއި ސްކޫލެއް އެޅުމުގެ މަސައްކަތްވެސް ދަނީ ކުރަމުންނެެވެ.\nހުޅުމާލޭ ދެވަނަ ފިޔަވަހި


JP Ge Bodu Jalsaa Gai Baiverivumuge Dhauvathu Adhaalathu Adhi MRM Ah!\nޖޭޕީގެ ބޮޑު ޖަލްސާގައި ބައިވެރިވުމުގެ ދައުވަތު އަދާލަތު އަދި އެމްއާރްއެމް އަށް!\nރައީސް މައުމޫން އަދި ގާސިމް އިބްރަހީމް: ފޮޓޯ / ވީނިއުސް\n"ދީނާއި ގައުމުގެ ދިފާއުގައި" ޖުމްހޫރީ ޕާޓީ (ޖޭޕީ)އިން ކާނިވާ ސަރަހައްދުގައި ބާއްވާ ޖަލްސާގައި ބައިވެރިވުމުގެ ދައުވަތު ސަރުކާރު ކޯލިޝަން ޕާޓްނަރު އަދާލަތު ޕާޓީއާ އެމްއާރްއެމް އަށް ދީފިއެވެ.\nޖޭޕީން ކާނިވާ ސަރައްހަދުގައި ބާއްވާ ޖަލްސާއަށް އެތަން ދޫކުރުމަށް މިހާރު ޕްލޭނިން މިނިސްޓްރީން ވަނީ ހުއްދަ ދީފައެވެ. ޖޭޕީގެ މައި އިދާރާ، މ. ކުނޫޒުގައި ބޭއްވި ނޫސްވެރިންގެ ބައްދަލުވުމުގައި ޖަލްސާގެ ޓާސްކްފޯސްގެ ތަރުޖަމާނު އަދި ރައްޔިތުންގެ މަޖިލީހުގެ ވިލިމާލެ ދާއިރާގެ ކުރީގެ މެމްބަރު އަހްމަދު ނިހާން ހުސައިން މަނިކު ވިދާޅުވީ، ޖޭޕީގެ ޖަލްސާގައި ކާނިވާ ސަރަހައްދު ފުރާލާނެ ކަމަށެވެ.\nނިހާން ވިދާޅުވީ އަދާލަތު ޕާޓީއަށް ދައުވަތު ދިން މައިގަނޑު އެންމެ ބޮޑު ބޭނުމަކީ މިދުވަސްވަރު އިސްލާމްދީނަށް ފާޑުކިޔާ އިސްލާމްދީނަށް ހަޖޫ ޖަހަމުންދާ މަންޒަރު ވަރަށް ބޮޑަށް ފެންނަމުންދާ ކަމަށެވެ. އެފަދަ ދަނޑިވަޅެއްގައި ދީނުގެ ދިފާއުގައި ބަސްބުނުމުގެ ހައްގު އެންމެ ބޮޑަށް ލިބިގެންވާ އެއް ޕާޓީއަކީ އަދާލަތު ޕާޓީކަން ފާހަގަކުރައްވާ ނިހާން ވިދާޅުވީ ޖޭޕީގެ ޖަލްސާއަށް އަދާލަތަށް ދައުވަތު ދެއްވީ އެ ސަބަބަށްޓަކައި ކަމަށެވެ.\nމި ޖަލްސާގައި ކުރިޔަށް އޮތް ލޯކަލް ކައުންސިލް އިންތިހާބުގައި އެޕާޓީގެ ކައުންސިލް އިންތިހާބުގެ ކެމްޕެއިން ރަސްމީކޮށް ލޯންޗު ކުރުންވެސް އޮންނާނެ ކަމަށް ޔާމީން ވިދާޅުވިއެވެ.\nޖޭޕީގެ ޖަލްސާއެއް ކާނިވަލުގައި ބޭއްވުމަށް ތައްޔާރުވަމުން އަންނައިރު މިދިޔަ މަހުގެ ފަހު ދެ ހަފްތާގެ ހުކުރު ދުވަހު ސަރުކާރު ހިންގާ މައިޕާޓީ އެމްޑީޕީ އަދި އެއަށްފަހު އިދިކޮޅު ޕީޕީއެމްގެ ޖަލްސާއެއް ވަނީ ކާނިވަލުގައި ބާއްވާފައެވެ.


Mussandhinnah Hulhumale' in bin vikkumaa baeh memberun dhekolhu! | Mihaaru\nހުޅުމާލޭގެ ދެ ވަނަ ފިޔަވަހީގައި ފްލެޓް އިމާރާތް ކުރަނީ: އަލަށް ހިއްކި މި ސަރަހައްދުން ބިން ވިއްކަން ހުޅުވާލަން އުޅޭތީ މަޖިލީހުގެ ބައެއް މެމްބަރުން ގެންދަވަނީ އެކަމާ ދެކޮޅު ހައްދަވަމުން. --ފޮޓޯ/މިހާރު\nހުޅުމާލެ އިން މުއްސަނދިންނަށް ބިން ވިއްކުމާ ބައެއް މެމްބަރުން ދެކޮޅު!\n11 ފެބުރުއަރީ 2020 - 12:26 51 comments\nމާލޭގެ ތޮއްޖެހުމަށް ލުޔެއް ހޯދަން ހިއްކި ހުޅުމާލޭގެ ދެ ވަނަ ފޭހުން "މުއްސަނދިންނަށް" ބިން ވިއްކުމަކީ އިންސާފެއް ނޫން ކަމަށް ވިދާޅުވެ ހައުސިން ޑިވެލޮޕްމެންޓް ކޯޕަރޭޝަން (އެޗްޑީސީ)ގެ ނިންމުމާ ދެކޮޅަށް ރައްޔިތުންގެ މަޖިލީހުގެ ބައެއް މެމްބަރުން ތެދުވެއްޖެ އެވެ.\nކުރީގެ ސަރުކާރުގައި ހުޅުމާލެ ދެ ވަނަ ފިޔަވަހިން 240 ހެކްޓަރުގެ ބިން ވަނީ ހިއްކައިފަ އެވެ. ބޮޑު އާބާދީއަކަށް އަމާޒުކޮށްފައިވާ އެތަނުގައި ސޯޝަލް ހައުސިން އަށް 7،000 ފްލެޓާ އެކު ގިނަ އިމާރާތްތަކެއްގެ މަސައްކަތް ކުރަމުން އެބަދެ އެވެ.\nއެޗްޑީސީން ނިންމާފައި ވަނީ މި އަހަރުގެ ތެރޭގައި އަލަށް މީހުން އާބާދުވާން ފަށާ ހުޅުމާލެ ދެ ވަނަ ފިޔަވަހިން ބިން ވިއްކަން ވަރަށް އަވަހަށް ހުޅުވާލުމަށެވެ. އެ ތައްޔާރީތައް ފަށާފައިވާ ކަމަށް ވެސް އެޗްޑީސީން ވަނީ ބުނެފަ އެވެ.\nމިކަމާ ދެކޮޅަށް ރައްޔިތުންގެ މަޖިލީހުގެ މައްޗަންގޮޅި އުތުރު ދާއިރާގެ އެމްޑީޕީގެ މެމްބަރު މުހައްމަދު ރަޝީދު ވިދާޅުވީ ބިން ވިއްކުން "މިހާރުން މިހާރަށް ހުއްޓުވަން ޖެހޭ" ކަމަށެވެ. މާލެއަކީ ތޮއްޖެހުން ބޮޑު، ފަގީރު ތަނެއްގެ ގޮތުގައި ބާއްވާފައި މުއްސަނދިންނަށް ބިން ވިއްކަން އުފެއްދި ކުންފުންޏަކަށް އެޗްޑީސީ ވެގެން ނުވާނެ ކަމަށް އޭނާ ވިދާޅުވި އެވެ.\nސަރުކާރުގެ މުއައްސަސާތަކުގެ ސަމާލުކަމަށް މައްސަލަ ގެންނަވައި އޭނާ އެދިވަޑައިގަތީ މާލޭގެ ރައްޔިތުންނަށް ބޯހިޔާވަހިކަން ކަށަވަރުކޮށް ދެއްވުމަށެވެ. ހުޅުމާލެ އިން ބިން ވިއްކަން އުޅުމުގެ ކަންބޮޑުވުން މި އުފެދުނީ، ބޯހިޔާވަހިކަމުގެ ސްކީމްތަކުން ވެސް މާލޭގެ ގިނަ ރައްޔިތުން މަހްރޫމްވެ، ބޯހިޔާވަހިކަން ނުލިބި ތިބެން ޖެހުމުގެ ޝަކުވާ ބޮޑުވެ، މަޖިލީހަށް ވެސް އެ މައްސަލަ ހުށަހަޅައި ބަހުސް ފެށިފައި ވަނިކޮށެވެ.\nމާލެ އަށް ކުރިމަތިވެފައިވާ ބޯހިޔާވަހިކަމުގެ ދަތިކަން ހައްލުކުރަން ގޮވާލައި މަޖިލީހަށް މިއަދު ވެސް ގަރާރެއް ހުށަހަޅައިފަ އެވެ.\nMihaarun mihaarah mikan huhtuvanjehey @presidencymv 🙏@MaleCitymv akee #SlumCity ehge gothuga baavaafa mussandhi mahujanunah bin vikkaa viyafaari usoolun kankuran ufehdhi kunfanyakah @hdcmaldives vegen nuvaane.male' rayyithunnah boahiyaavahikan kashavaru kohdhehvaa. https://t.co/ZQrzsbQX1p\n— Mohamed Rasheed (@boadhigu) February 10, 2020\nމެމްބަރު ރަޝީދު ކުރެއްވި ޓުވީޓް.\nގަލޮޅު ދެކުނު ދާއިރާގެ މެމްބަރު މީކާއިލް ނަސީމް ވިދާޅުވީ ހުޅުމާލެ ހިއްކީ މާލޭގެ ބޯހިޔާވަހި ކަމަށް ލުޔެއް ގެންނަން ކަމަށެވެ. މުއްސަނދިންނަށް ހުޅުމާލޭގެ ބިން ވިއްކުމުން އެ މަގްސަދް ހާސިލް ނުވާ ކަމަށް އޭނާ ވިދާޅުވި އެވެ.\nހުޅުމާލެ އިން ބިން ވިއްކާނެ އުސޫލު އެޗްޑީސީން އަދި އާއްމެއް ނުކުރެ އެވެ. ހުޅުމާލޭގެ ދެވަނަ ފިޔަވަހިން 1،000 އަކަފޫޓުގެ 400 ގޯތި ވިއްކުމަށް ކުރީގެ ސަރުކާރުގައި ހައުސިން މިނިސްޓްރީން ވެސް ހުޅުވާލި އެވެ. އެ ފަހަރު ގޯއްޗެއް ވިއްކަން ހުޅުވާލީ ހަތަރު ލައްކަ ރުފިޔާ އަށެވެ.\nހުޅުމާލެ ދެ ވަނަ ފޭހުން ކުރިން ވެސް ވަނީ ބިން ވިއްކައިފަ އެވެ. އެކަމަކު އޭރު ފެށޭ އަގަކަށް ހަމަޖެއްސީ އަކަފޫޓެއް 3،000ރ. އަށެވެ. އެ އަގުން ބަލާ ނަމަ 1،000 އަކަ ފޫޓެއްގެ ގޯއްޗެއްގެ އަގު ތިން މިލިއަން ރުފިޔާ އަށް އަރަ އެވެ.\nއިތުރު ލިޔުންތައް ހުޅުމާލެ ތަރައްގީގެ މަޝްރޫއުތައް ބޯހިޔާވަހިކަން އެޗްޑީސީ\n10 months ago 256\nހުދު ފަސްގަނޑެއް ނޫން، ތަރައްގީގެ އެތައް މަސައްކަތެއް


SunOnline: Kudarikilu, Dhonfanu adhi Kihaadhoo ge badharu hadhan havaalukoffi\ndate_range ބުރާސްފަތި 29 އޮކްޓޯބަރ 2020\nކުޑަރިކިލު، ދޮންފަނު އަދި ކިހާދޫގެ ބަނދަރު ހަދަން ހަވާލުކޮށްފި\nޝަފްނާ ހުސައިން 10 Sep 2020, 19:08\nބ އަތޮޅުގެ3ރަށެއްގެ ބަނދަރު މަޝްރޫއުގައި ސޮއިކުރުން -- ފޮޓޯ/ ޕްލޭނިން މިނިސްޓްރީ\nބ. އަތޮޅު ކުޑަރިކިލު، ދޮންފަނު އަދި ކިހާދޫގެ ލަފާފުރުމުގެ ޒަމާންވީ މައްސަލަ ހައްލުކުރުމަށް ތިން ރަށުގެ ބަނދަރު ހެދުމަށް އެމްޓީ ހޯގާޑް ޕްރައިވެޓް ލިމިޓެޑާ މިއަދު ހަވާލުކޮށްފި އެވެ.\nއެކަމަށް ޓަކައި މިއަދު ނޭޝަނަލް ޕްލޭނިން، ހައުސިން އެންޑް އިންފްރާސްޓްރަކްޗާ މިނިސްޓްރީގައި ބޭއްވި ރަސްމިއްޔާތުގައި މަސައްކަތުގެ އެއްބަސްވުމުގައި މިނިސްޓްރީގެ ފަރާތުން ސޮއިކުރެއްވީ ޑިރެކްޓާ ޖެނެރަލް ފާތިމަތު ޝާނާ ފާރޫގެވެ.\nމިއަދުން ފެށިގެން 381 ދުވަހުގެ ތެރޭގައި ނިންމާ ގޮތަށް، ޖުމުލަ 108.3 މިލިޔަން ރުފިޔާ ހަރަދުކޮށް ހިންގާ މިމަޝްރޫއުގެ 77 ޕަސެންޓް ފައިސާ ހަމަޖެހިފައި ވަނީ އޮފިޑުން ކަމަށް މިނިސްޓްރީން ވަނީ ބުނެފަ އެވެ. އަދި 23 ޕަސެންޓް ހަރަދުކުރާނީ ދިވެހި ސަރުކާރުންނެވެ.\nކުޑަރިކިލު ބަނދަރު މަޝްރޫއު ހަވާލުކޮށްފައި ވަނީ 33،215،485.13 ރުފިޔާ އަށެވެ. އެ މަޝްރޫއުގެ ދަށުން ބޮޑުހިލައިގެ ބޭރު ތޮއްޓެއް ލުމާއި، އެއްގަމު ތޮށި ލުމާއި، ނެރުބައްތި އަދި ބަނދަރު ބައްތި ހަރުކުރުމާއި، މޫރިން ބްލޮކްސް ޖެހުމާއި، ރިވެޓްމަންޓް ޖެހުމާއި، ޕޭވްމަންޓް ހެދުމާއި، ބަނދަރު އަދި ނެރު ފުންކުރުމުގެ މަސައްކަތް ކުރާނެއެވެ.\nދޮންފަނު ބަނދަރު މަޝްރޫއު ހަވާލުކޮށްފައި ވަނީ 31،731،103.53 ރުފިޔާއަށެވެ. އެ މަޝްރޫއުގެ ދަށުން ބޮޑުހިލައިގެ ބޭރު ތޮށްޓެއް ލުމާއި އެއްގަމު ތޮށި ލުމާއި، ނެރުބައްތި އަދި ބަނދަރު ބައްތި ހަރުކުރުމާއި، މޫރިން ބްލޮކްސް ޖެހުމާއި، ރިވެޓްމަންޓް ޖެހުމާއި، ޕޭވްމަންޓް ހެދުމާއި، ބަނދަރު އަދި ނެރު ފުންކުރުމުގެ މަސައްކަތް ކުރާނެއެވެ.\nކިހާދޫ ބަނދަރު މަޝްރޫއު ހަވާލުކޮށްފައި ވަނީ 43،381،648.33 ރުފިޔާއަށެވެ. އެ މަޝްރޫއުގެ ދަށުން ބޮޑުހިލައިގެ ބޭރު ތޮށްޓެއް ލުމާއި، އެއްގަމު ތޮށި ލުމާއި، ނެރުބައްތި އަދި ބަނދަރު ބައްތި ހަރުކުރުމާއި، މޫރިން ބްލޮކްސް ޖެހުމާއި، ރިވެޓްމަންޓް ޖެހުމާއި، ޕޭވްމަންޓް ހެދުމާއި، ބަނދަރު އަދި ނެރު ފުންކުރުމުގެ މަސައްކަތް ކުރާނެއެވެ.\nކުޅުދުއްފުށި ބަނދަރު ބޮޑުކުރުން ނިމުމަކާ ގާތަށް\nދޫނިިދޫ ބަނދަރު ހަދަން ތައްޔާރުވެއްޖެ\nވަންދޫ ބަނދަރުގެ މަސައްކަތް ނިމިއްޖެ


France inn edhenee ginain cheese kaan | Mihaaru\n09 މެއި 2020 - 10:09 1 comment\nކޮރޯނާވައިރަހާ ހެދި، ފްރާންސްގައި ޗީޒްގެ ޑިމާންޑް ވަރަށް ބޮޑަށް ދަށްވެ، ވިޔަފާވެރިންނަށް ގެއްލުންވަމުންދާތީ އެ ގައުމުގެ ރައްޔިތުން ވީހާ ވެސް ގިނައިން ޗީޒް ކާން ގޮވާލައިފި އެވެ.\nނެޝަނަލް ކައުންސިލް އޮފް އެޕެލޭޝަން އޮފް ޑެއިރީ އޮރިޖިން (ސީއެންއޭއޯލް) ގެ ރައީސް މިޝެލް ލެކޯސްޓް ސީއެންއެން ވިދާޅުވީ ކޮރޯނާވައިރަހާ އެކު ފްރާންސްގައި މާޗް މަހުގެ 17 އިން މިދިޔަ މަހުގެ 10 އާ ހަމައަށް ލޮކްޑައުން އިއުލާންކުރުމާ އެކު ޗީޒްގެ ވިޔަފާރި 60 ޕަސަންޓަށް ދަށްވެފައިވާ ކަމަށެވެ. އަދި ކުރިއާ ހިލާފަށް އެ ގައުމުގެ ރައްޔިތުން ޗީޒް ބޭނުންކުރާ މިންވަރު ވަރަށް ބޮޑަށް މަދުވެފައި ވާތީ ހުރިހާ ގެއްލުމެއް ކުރިމަތިވެފައި ވަނީ ޗީޒް އުފައްދައި އޭގެ ވިޔަފާރިކުރާ މީހުންނަށް ކަމަށް ވިދާޅުވި އެވެ.\nމިޝެލް ވިދާޅުވީ ޗީޒަށް އޮތް ޑިމާންޑް ކުއްލިއަކަށް ވެއްޓުމާ ގުޅިގެން 5،000 ޓަނުގެ ޗީޒް ނުވިކި ހަލާކުވެގެން އުކައިލަން ޖެހިދާނެ ކަމަށެވެ.\n"ޗީޒް އުފައްދާ މީހުން އެ މަސައްކަތް ހުއްޓައެއް ނުލާ. ކުރިއެކޭ އެއްގޮތަށް އެ މަސައްކަތް ކުރިއަށް އެބަދޭ. އެކަމަކު ކޮރޯނާވައިރަހާ އެކު ރައްޔިތުން ވަނީ ޗީޒް ކެއުން ހުއްޓާލާފައި. އަހަރެމެން ބުނަން އޮތީ އެހެން ނަހަދާށޭ، ޗީޒް ކޮންމެ ދުވަހަކު ބެސް ކާށޭ. ގިނަގިނައިން ކާށޭ. ޗީޒަކި އަހަރެމެންގެ ސަގާފަތުގެ ވެސް ވަރަށް ހާއްސަ އެއްޗެއް."\nފްރާންސަކީ ޗީޒްގެ 246 ވައްތަރެއް އުފައްދާ ގައުމެކެވެ.\nސީއެންއޭއޯލް އިން ބުނީ ޗީޒް ގަންނާނެ ބަޔަކު ނެތި، އެތައް ބައެއްގެ ބުރަ މަސައްކަތް ބޭކާރުވުމަކީ ފޫނުދެއްދޭ ވަރުގެ ގެއްލުމަކަށް ވާނެ އެވެ.\n"ފްރާސްގައި އުފައްދާ ޗީޒްތަކުގެ އަށްޑިހަ ޕަސަންޓަށް ބަލާ އިރު ބައެއް ޗީޒްތަކަކީ އޭގެ ޝެލްފްލައިފް އަށް ހަފުތާ ނުވަތަ ނުވަތަ މަހަކަށް ވުރެ ވެސް ކުޑަ އެއްޗެއް،" މިޝެލް ވިދާޅުވި އެވެ. "އެހެންވެ އެބަޖެހޭ ޗީޒްގެ ވިޔަފާރި ރަނގަޅުވާން."\nމިކަމާ ގުޅިގެން މިހާރު ވަނީ ޗީޒް ކެއުމަށް ހިތްވަރުދޭން ހާއްސަކޮށްގެން މިދިޔަ ހޯމަ ދުވަހު ކެމްޕޭނެއް ވެސް ފަށައިފަ އެވެ.\nއިތުރު ލިޔުންތައް ފްރާންސް ސިއްހީ ކާނާ ލޮކްޑައުން


ޝިލްޕާ ޝެޓީ ހުރީ ފިނޮޅު މޯލްޑިވްސްގައި – Ubufili\nComments Off on ޝިލްޕާ ޝެޓީ ހުރީ ފިނޮޅު މޯލްޑިވްސްގައި\nފިލްމު “ބާޒީގަރް” އިން 1993 ގައި ބޮލީވުޑަށް ނުކުތް ބަތަލާ ބޮޑު ސްކްރީނާ ދުރުގައި ހުންނަތާ 13 ވަރަކަށް އަހަރު ފަހުން 2019 ގައި ދެ ފިލްމަކަށް ސޮއިކޮށް މިދިޔަ އަހަރު ވަނީ އޭގެ މަސައްކަތްތައް ނިންމާލައިފަ އެވެ. އެއީ އަދި ރިލީޒްކުރާނެ ތާރީހެއް އިއުލާންނުކުރާ “ނިކައްމާ” އާއި “ހަންގާމާ 2” އެވެ.\nމި ދެ ފިލްމުގެ ތެރެއިން ފުރަތަމަ ރިލީޒްކުރާނެ ކަމަށް ބެލެވެނީ ސަބީރް ޚާން ޑައިރެކްޓްކޮށްފައިވާ “ނިކައްމާ” އެވެ. އޭގައި ޝިލްޕާ ފެންނާނީ އަބިމަންޔޫ ދައްސާނީ އާއި އަލަށް ތައާރަފުކުރާ ޝާލީ ސެތިއާއާ އެކީގަ އެވެ. އަބިމަންޔޫ އަކީ “މޭނޭ ޕިޔާރު ކިޔާ” ކުޅުނު ބަތަލާ ބަގިޔާޝްރީގެ ދަރިފުޅެވެ.\nޕްރިޔަދަރުޝަން ޑައިރެކްޓްކޮށްފައިވާ “ހަންގާމާ 2” ގައި ޝިލްޕާއާ އެކީ ޕަރޭޝް ރާވަލާއި މީޒާން ޖެފްރީ އަދި ޕްރަނީތާ ސުބާޝް ހިމެނެ އެވެ.\nބެލުންތެރިންގެ މެދުގައި ވަރަށް މަގުބޫލުވބި ފިލްމު “ދަޅުކަން” ގެ ބަތަލާ ވަރަށް އަވަހަށް ސޮނީ ޓީވީން ގެނެސްދޭން އުޅޭ “ސުޕަ ޑާންސާ” ޗެޕްޓާ ތިނެކުން ވެސް ފެންނާނެ އެވެ. އެ ޝޯގެ ފުރަތަމަ ދެ ސީޒަނުގައި ވެސް ޝިލްޕާ ޖަޖްކަންކޮށްފައިވެ އެވެ.\nComments Off on ބޮޑެތި މީހުން ފުރާވަރު ކުދިންނަށް މެސެޖު ފޮނުވަން ހުރަސްއަޅާ ފީޗާއެއް އިންސްޓަގްރާމަށް ގެންނަނީ\nބޮޑެތި މީހުން ފުރާވަރު ކުދިންނަށް މ ...\nComments Off on އެލްޖީއޭ ބޯޑަށް އައްޔަންކުރާ ނަންތައް މަޖިލީހަށް ފޮނުވައިފި\nއެލްޖީއޭ ބޯޑަށް އައްޔަންކުރާ ނަންތ� ...\nComments Off on ތަޔައްމުމު ކުރާ ގޮތް\nComments Off on އަޅުގަނޑުމެން އަންހެނުން ސުވަރުގޭގައި ތިބެންޖެހޭނީ އެކަނިތޯއެވެ؟”\nއަޅުގަނޑުމެން އަންހެނުން ސުވަރުގޭގ ...\nComments Off on އެޗްއާރްސީއެމް އަށް ސަމާ އައްޔަން ކުރަން ރުހުން ދީފި\nއެޗްއާރްސީއެމް އަށް ސަމާ އައްޔަން ކ ...\nComments Off on ކައިވެނި ޙިމާޔަތްކުރަން މުހިންމު ފިޔަވަޅުތަކެއް! ޝައިޠޯނާގެ އަޅުންނަށް މައިދައިތައާ ފަހަރިން ނުވެބަލަ!: މުފްތީ މެންކް\nކައިވެނި ޙިމާޔަތްކުރަން މުހިންމު ފ� ...\nComments Off on 21 އަހަރުގެ އަންހެނަކަށް ގެވެށި އަނިޔާކުރި މައްސަލައެއް ބަލަނީ\n21 އަހަރުގެ އަންހެނަކަށް ގެވެށި އަނި ...\nComments Off on ވައްކަމުގެ ތުހުމަތު ކުރެވުނު ވެމްކޯގެ މުވައްޒަފު މަސައްކަތުން އެކަހެރިކޮށްފި\nވައްކަމުގެ ތުހުމަތު ކުރެވުނު ވެމްކ� ...\nComments Off on އިދިކޮޅުގެ ބޮޑު ޖަލްސާ މިރޭ!\nއިދިކޮޅުގެ ބޮޑު ޖަލްސާ މިރޭ!\nComments Off on މިއަދު ޕޮޒިޓިވްވީ 81 މީހުން، މާލެއިން 52\nމިއަދު ޕޮޒިޓިވްވީ 81 މީހުން، މާލެއިނ ...\nComments Off on ނަރަކައިން ސަލާމަތްވެވޭނީ ޝައިޠޯނުންނާ މީސްތަކުން ނަރަކައަށް ވައްދަން ޝައިޠޯނާ އެވަރަށް މަސައްކަތްކުރާ ސަބަބު އެނގިގެން-\nނަރަކައިން ސަލާމަތްވެވޭނީ ޝައިޠޯނު ...


BREAKING NEWS: Internet ge hidhumathah lueh hoadhi dhevaanah: Raees – Iru\nއިންޓަނެޓްގެ ހިދުމަަތަށް ލުއެއް ހޯއްދަވާ ދެއްވާނަން: ރައީސް\nރާއްޖޭގައި އިންޓަނެޓްގެ ހިދުމަަތަށް ދައްކަން ޖެހޭ ފައިސާގެ އަގަށް ލުއެއް ހޯއްދަވާ ދެއްވާނެ ކަމަށް ރައީސް އިބްރާހިމް މުހައްމަދު ސޯލިހް ވިދާޅުވެއްޖެއެވެ.\nކޮވިޑް-19 އާ ގުޅިގެން މިއަދު ދަރުބާރުގޭގައި ބޭއްވި ނޫސްވެރިންގެ ބައްދަލުވުމުގައި ވާހަކަ ދައްކަވަމުން ރައީސް ސޯލިހް ވިދާޅުވީ، އިންޓަނެޓްގެ އަގަށް ވެސް މިދަނޑިވަޅުގައި ލުޔެއް ލިބިގެން ދާނެ ކަމަށެވެ. އެގޮތުން ކުރިއަށް އޮތް ހަފްތާއެއްހާ ދުވަހުގެ ތެރޭގައި އެކަން އިއުލާން ކުރެވޭނެ ކަމަށް ރައީސް ވިދާޅުވިއެވެ.\nމި ދަނޑިވަޅުގައި ރާއްޖޭގައި ގިނަ ބަޔަކު ވަނީ ގޭގައި ތިބެން ޖެހިފައެވެ. ނަމަވެސް މި ދުވަސްވަރު އިންޓަނެޓާ މުވާސަލަތީ އެކި ހިދުމަތްތަކުގެ އަގަށް ލުޔެއް ނުދޭތީ ޓެލެކޮމިއުނިކޭޝަން އޮތޯރިޓީގެ މެންބަރުން މަޖިލީހަށް ހާޒިރު ކުރަން ގަލޮޅު ދެކުނު ދާއިރާގެ މެންބަރު މީކާއިލް ނަސީމް ވަނީ އެދިވަޑައިގެންފައެވެ. މީ ގިނަ ބައެއްގެ ކަންބޮޑުވުމަސް ވީއިރު ޓެލެކޮމިއުނިކޭޝަން ހިދުމަތްތައް ރެގިއުލޭޓްކޮށް، އެ ހިދުމަތްތަކުގެ އަގު ކަނޑައެޅުމުގެ ބާރު، ގާނޫނުން ލިބިދީފައިވާ އޮތޯރިޓީއަށް އެ ހިދުމަތްތަކުން ލުޔެއް ހޯދައިދޭން މަސައްކަތް ނުކުރާ ކަން މީކާއީލް ވަނީ ފާހަގަކުރައްވާފައެވެ.\nއިންޓަނެޓް އަގު ހެޔޮ ކޮށްދިނުމަކީ ރައީސް ސޯލިހުގެ ވައުދުފުޅުތަކުގެ ތެރެއިން ވައުދެކެވެ. ނަމަވެސް ރައީށް ވެރިކަމަށް ވަޑައިގެންނެވިތާ އެއް އަހަރާއި4މަސްވެފައިވާ އިރު އަދިވެސް އިންޓަނެޓް އަގު ހެޔޮކޮށް ނުދެއްވާތީ ގިނަ ބަޔަކު ދަނީ މިނިސްޓާ އޮފް ކޮމިއުނިކޭޝަން ސައިންސް އެންޑް ޓެކްނޮލޮޖީ މުހައްމަދު މަލީހް ޖަމާލަށް ކިޔަމުންނެވެ.\nކޮވިޑް19އާ ގުޅިގެން ރައްޔިތުންނަށް ލުއިކޮށް ދިނުމުގެ ގޮތުން އަންނަ އޭޕްރީލް މަހާއި މޭމަހުގެ ކަރަންޓް ބިލާއި ފެނބްިލު ކުޑކޮށްދިނުމަށް ސަރުކާރުން ވަނީ ނިންމާފައެވެ. އެގޮތުން ކަރަންޓް ބިލުން ސަބްސިޑައިޒްކުރުމަށް ނިންމާފައިވަނީ 40 ޕަސެންޓެވެ. އަދި ފެންބިލުން ސަބްސިޑައިޒް ކުރުމަށް ނިންމާފައިވަނީ 30 ޕަސެންޓެވެ.